Government sanction for Pratha Convention Center | പുരുഷന്മാരുടെ ശുചിമുറിയിൽ ക്ലോസെറ്റും ഒരു വാഷ് ബെയ്സിനും വച്ചു; ബാൽക്കണിയിൽ കസേരയിൽ നിന്നു കൈവരിയിലേക്കുള്ള ദൂരം 50 സെന്റിമീറ്റർ കുറച്ചു; പ്രധാന വാതിലിനു മുൻപിലെ റാംപിന്റെ ചരിവ്5സെന്റിമീറ്റർ കൂട്ടി; തുറസ്സായ സ്ഥലത്തെ ജലസംഭണി മാറ്റി; നഗരസഭ ചൂണ്ടിക്കാട്ടിയ നാല് പിശകുകൾ മാറ്റാൻ വേണ്ടി വന്നത് നാല് ദിവസവും 50,000 രൂപയും; ഇത് നേരത്തെ പറഞ്ഞിരുന്നെങ്കിൽ സാജനെ വിധിക്ക് വിട്ടു കൊടുക്കേണ്ടി വരുമായിരുന്നോ ശ്യാമളേ - MarunadanMalayalee.com\nപുരുഷന്മാരുടെ ശുചിമുറിയിൽ ക്ലോസെറ്റും ഒരു വാഷ് ബെയ്സിനും വച്ചു; ബാൽക്കണിയിൽ കസേരയിൽ നിന്നു കൈവരിയിലേക്കുള്ള ദൂരം 50 സെന്റിമീറ്റർ കുറച്ചു; പ്രധാന വാതിലിനു മുൻപിലെ റാംപിന്റെ ചരിവ്5സെന്റിമീറ്റർ കൂട്ടി; തുറസ്സായ സ്ഥലത്തെ ജലസംഭണി മാറ്റി; നഗരസഭ ചൂണ്ടിക്കാട്ടിയ നാല് പിശകുകൾ മാറ്റാൻ വേണ്ടി വന്നത് നാല് ദിവസവും 50,000 രൂപയും; ഇത് നേരത്തെ പറഞ്ഞിരുന്നെങ്കിൽ സാജനെ വിധിക്ക് വിട്ടു കൊടുക്കേണ്ടി വരുമായിരുന്നോ ശ്യാമളേ\nJuly 10, 2019 | 07:52 AM IST | Permalink\nകണ്ണൂർ: പ്രവാസി വ്യവസായി സാജൻ പാറയിലിന്റെ കൺവെൻഷൻ സെന്ററിന് അനുമതി നൽകാതിരിക്കാൻ നഗരസഭ ചൂണ്ടിക്കാട്ടിയത് തുക്കടാ ന്യായങ്ങൾ ആണെന്ന് വ്യക്തമാകുന്നു. സിപിഎം രാഷ്ട്രീയത്തിലെ വിഭാഗീയതയുടെ ഇരയായിരുന്നു സാജനെന്ന് വ്യക്തമാക്കുന്ന വിധത്തിലാണ് പുറത്തുവരുന്ന വിവരങ്ങലും സൂചിപ്പിക്കുന്നത്. 15 കോടി രൂപ മുടക്കി നിർമ്മിച്ച കൺവൻഷൻ സെന്ററിന് അനുമതി നൽകാതിരിക്കാൻ ഒടുവിൽ നഗരസഭ ചൂണ്ടിക്കാട്ടിയത്5പോരായ്മകൾ മാത്രമായിരുന്നു. ഇതാകട്ടെ വലിയ കാര്യമുള്ളതും ആയിരുന്നില്ല. എന്നിട്ടും പ്രവാസി സംരംഭകന്റെ ഫയൽ വെച്ചുനീട്ടുന്ന നടപടിയാണ് ഉണ്ടായിരുന്നത്. ഈ പ്രശ്‌നങ്ങളെല്ലാം പരിഗണിച്ച് കൺവെൻഷൻ സെന്ററിന് അനുമതി നൽകാൻ വേണ്ടി ചിലവു വന്നതാകട്ടെ വെറും 50,000 രൂപയും.\nനഗരസഭാ അധികാരികൾ ചൂണ്ടിക്കാട്ടിയത് പോരാായ്മകളിൽ നാലെണ്ണവും പരിഹരിച്ചു. ഇതോടെയാണ് കൺവൻഷൻ സെന്ററിനു നഗരസഭയുടെ അന്തിമാനുമതി നൽകിയത്. ഇക്കാര്യം ആദ്യം പറഞ്ഞിരുന്നെങ്കിൽ ഒരു ജീവൻ നഷ്ടമാകുമായിരുന്നോ എന്ന ചോദ്യമാണ് ഇതോടെ ഉയരുന്നത്. ഈ പോരായ്മകൾ നേരത്തേ ചൂണ്ടിക്കാട്ടിയിരുന്നെങ്കിൽ സാജൻ ജീവനൊടുക്കേണ്ടി വരുമായിരുന്നില്ലല്ലോ എന്നു വിലപിക്കുകയാണു കുടുംബം. കൺവൻഷൻ സെന്ററിനു പുറത്തെ ജലസംഭരണി മാറ്റിപ്പണിയാൻ6മാസം അനുവദിച്ചുകൊണ്ടാണു നഗരസഭാ സെക്രട്ടറി കെട്ടിടത്തിനു ലൈസൻസ് നൽകിയത്.\nആന്തൂരിൽ നഷ്ടമായ മാനം തിരിച്ചുപിടിക്കാൻ പെടാപ്പാട് പെടുന്ന സിപിഎമ്മിനും ദേശാഭിമാനിക്കും മറുപടിയുമായി സാജൻ പാറയിലിന്റെ കുടുംബം; സാജന്റെ ഭാര്യയും ഡ്രൈവറും തമ്മിൽ 2400 തവണ ഫോണിൽ സംസാരിച്ചെന്ന് കണ്ടെത്തിയെന്ന പരോക്ഷ സൂചന നൽകിയ ദേശാഭിമാനിക്കെതിരെ നിയമനടപടി സ്വീകരിക്കും; തങ്ങൾക്കെതിരെ നടക്കുന്നത് ദുഷ്പ്രചാരണമെന്ന് സാജന്റെ ഭാര്യ ബീന; കുടുംബപ്രശ്‌നങ്ങളുണ്ടെന്ന് മൊഴി നൽകിയിട്ടില്ലെന്ന് മകൾ; അന്വേഷണം വഴിതിരിച്ചുവിടാനുള്ള ശ്രമമെന്നും കുടുംബം\nപുരുഷന്മാരുടെ ശുചിമുറിയിൽ ഏതാനും ക്ലോസെറ്റും ഒരു വാഷ് ബെയ്‌സിനും കുറവ്, ബാൽക്കണിയിൽ കസേരയിൽനിന്നു കൈവരിയിലേക്കുള്ള ദൂരം 50 സെന്റിമീറ്റർ കൂടുതൽ, പ്രധാന വാതിലിനു മുൻപിലെ റാംപിന്റെ ചരിവ്5സെന്റിമീറ്റർ കുറവ്, തുറസ്സായ സ്ഥലത്തു ജലസംഭരണിയുടെ സാന്നിധ്യം എന്നിവയാണു സാജന്റെ മരണശേഷം ചീഫ് ടൗൺ പ്ലാനറുടെ സംഘം കണ്ടെത്തിയ പോരായ്മകൾ. ഇവ പരിഹരിക്കാൻ ആകെ ചെലവായതു നാലു ദിവസത്തെ അധ്വാനവും അരലക്ഷത്തോളം രൂപയും മാത്രമാണെന്നു പാർഥാ ബിൽഡേഴ്‌സ് മാനേജർ സജീവൻ പറഞ്ഞു.\nസാജൻ ജീവിച്ചിരിക്കേ രണ്ടു വട്ടം പ്ലാൻ സമർപ്പിച്ചിട്ടും ഇതാണു പോരായ്മകളെന്നു നഗരസഭ ചൂണ്ടിക്കാട്ടിയിരുന്നില്ല. യഥാർഥ പ്രശ്‌നമെന്തെന്നു പറയാതെ സാജനെ നടത്തിക്കുകയായിരുന്നു. സാജന്റെ ആത്മഹത്യയിൽ തനിക്കെതിരെ ഉയർന്ന ആരോപണങ്ങൾ മനസാ വാചാ ചിന്തിക്കാത്തവയാണെന്ന് നഗരസഭാധ്യക്ഷ പി.കെ.ശ്യാമള പ്രതികരിച്ചു. അ്‌തേസമയം പോരായ്മകൾ എന്തെന്ന് കൃത്യമായി ഒരു ഘട്ടത്തിലും പറഞ്ഞിരുന്നില്ല. ഇതാണെന്നു നേരത്തേ ചൂണ്ടിക്കാട്ടിയിരുന്നെങ്കിൽ അന്നു തന്നെ പരിഹരിക്കുമായിരുന്നുവെന്ന് സാജന്റെ ഭാര്യ ബീനയും ചൂണ്ടിക്കാട്ടുന്നു.\nസാജൻ പാറയിലിന്റെ ഉടമസ്ഥതയിലുള്ള പാർഥാ കൺവൻഷൻ സെന്ററിനു പ്രവർത്തനാനുമതി നൽകുന്നതിനു നടപടിയെടുക്കാനാണ് തദ്ദേശ സ്വയംഭരണ അഡീഷനൽ സെക്രട്ടറി ടികെ ജോസ് ഇറക്കിയ ഉത്തരവിൽ നിർദ്ദേശിച്ചിരുന്നു. നിർമ്മാണത്തിൽ കണ്ടെത്തിയ അപാകതകൾ പരിഹരിച്ചെന്ന് ഉറപ്പു വരുത്തണമെന്ന് ഉത്തരവിൽ വ്യക്തമാക്കിയത് പ്രകാര നടത്തി. കൺവൻഷൻ സെന്ററിന്റെ നിർമ്മാണത്തിൽ അഞ്ച് ചട്ടലംഘനങ്ങൾ ഉള്ളതായാണ് പരിശോധനയിൽ കണ്ടെത്തിയത്. ഇവ പരിഹരിച്ചെന്ന് ഉറപ്പു വരുത്തിയ ശേഷം ഒക്യുപൻസി സർട്ടിഫിക്കറ്റ് നൽകാനാണ് ഉത്തരവിലെ നിർദ്ദേശം. ഇതിന് പിന്നാലെയാണ് നഗരസഭയുടെ നടപടി.\nസ്വന്തം സമ്പാദ്യം മുഴുവൻ ചെലവാക്കി നിർമ്മിച്ച കൺവെൻഷൻ സെന്ററിന് നഗരസഭ അനുമതി നൽകാതിരുന്നതിനെത്തുടർന്നുള്ള മനോവിഷമത്തിലാണ് സാജൻ പാറയിൽ ആത്മഹത്യ ചെയ്തത്. നഗരസഭ മനഃപൂർവം സാജന്റെ സ്ഥാപനത്തിന് അനുമതി നിഷേധിക്കുകയായിരുന്നെന്നാണ് ആക്ഷേപം. സാജന്റെ ആത്മഹത്യ സംസ്ഥാനത്ത് വലിയ രാഷ്ട്രീയ കോളിളക്കമുണ്ടാക്കിയിരുന്നു. സാജൻ പാറയിൽ ആത്മഹത്യ ചെയ്ത കേസിൽ ആന്തൂർ നഗരസഭാ അധ്യക്ഷയും സിപിഎം കേന്ദ്രകമ്മിറ്റിയംഗം എം,വി ഗോവിന്ദന്റെ ഭാര്യയുമായ പികെ ശ്യാമളയിൽ നിന്നും അന്വേഷണ സംഘം മൊഴിയെടുത്തിരുന്നു. പാർത്ഥാസ കൺവൻഷൻ സെന്ററുമായി ബന്ധപ്പെട്ട കെട്ടിടാനുമതി രേഖകളും അന്വേഷണ സംഘം പരിശോധിച്ചു.\nആന്തൂർ നഗരസഭാ പരിധിയിൽ കൺവെൻഷൻ സെന്ററിന് പ്രവർത്തന അനുമതി നൽകുന്നതിലെ കാലതാമസത്തിൽ മനം നൊന്ത് പ്രവാസി വ്യവസായി സാജൻ ആത്മഹത്യ ചെയ്ത സംഭവത്തിൽ നഗരസഭ അധ്യക്ഷ പി കെ ശ്യാമളയ്ക്കെതിരെ കുടുംബാംഗങ്ങൾ ആരോപണമുന്നയിച്ചിരുന്നു. കൺവൻഷൻ സെന്ററിന് താൻ നഗരസഭാ ചെയർപേ്സണായി ഇരിക്കുന്ന കാലത്തോളം അനുമതി ലഭിക്കുന്നില്ലെന്നു ശ്യാമള സാജനോ് പറഞ്ഞിരുന്നതായി സാജന്റെ ഭാര്യ ബീനയും കുടുംബാംഗങ്ങളുമാണ് ആരോപണമുന്നയിച്ചത്.\nഎന്നാൽ സാജൻ ആതമഹത്യ ചെയ്്ത സംഭവത്തിൽ ശ്യാമളയക്ക് പങ്കില്ലെന്നായിരുന്നു സി. പി. എം നിലപാട്. കൊറ്റാളിയിലെ വീട്ടിൽ നിന്നും ലഭിച്ച സാജന്റെ ഡയറിയിൽ ശ്യാമളയുടെ പേര് പരാമർശിച്ചിട്ടില്ലെന്നും ഇതിനു തെളിവായി സി.പി. എം നേതാക്കൾ ചൂണ്ടിക്കാട്ടുന്നു. എന്നാൽ സാജൻ ആത്മഹത്യ ചെയത സംഭവത്തിൽ ശ്യാമളയെ ചോദ്യം ചെയ്യാത്ത പൊലിസ് നടപടിയിൽ പ്രതിഷേധിച്ച കഴിഞ്ഞ കുറേ ദിവസങ്ങളായി യുഡിഎഫും ബിജെപിയും സമരത്തിലാണ്.\nഇതിനെ തുടർന്നാണ് ആന്തൂർ നഗരസഭ കാര്യാലയത്തിലെ ഓഫീസിലെത്തിഅന്വേഷണ സംഘം മൊഴിയെടുത്തത്.രാവിലെ പത്തുമുതൽ മണിക്കൂറുകളോളം നടന്ന മൊഴിയെടുക്കലുമായി പി.കെ ശ്യാമളയും നഗരസഭാ ഉദ്യോഗസ്ഥരും സഹകരിച്ചുവെന്നാണ് അന്വേഷണ സംഘം നൽകുന്ന സൂചന. കൺവൻഷൻ സെന്ററിന്റെ കെട്ടിടനിർമ്മാണ അനുമതിയുമായി ബന്ധപ്പെട്ട് സകലരേഖകളും അന്വേഷണ സംഘം പരിശോധിച്ചിട്ടുണ്ട്.\nആന്തൂർ നഗരസഭാ ചെയർപേഴ്സന്റെ മാനസിക പീഡനത്തെ തുടർന്നാണ് സാജൻ ആത്മഹത്യ ചെയ്തതെന്നാണ് കേസിലെ പ്രധാനപ്പെട്ട ആരോപണം. കുടുംബത്തിന്റെ മൊഴിയിലും സാജന്റെ കുടുംബം മുഖ്യമന്ത്രിക്ക് നൽകിയ പരാതിയിലും എല്ലാം പികെ ശ്യാമളയ്ക്കെതിരെ ആരോപണമുണ്ട്. ഏതായാലും കാര്യങ്ങളിൽ വ്യക്തത ആവശ്യപ്പെട്ടാണ് നഗരസഭ അധ്യക്ഷയുടെ വിശദമായ മൊഴി രേഖപ്പെടുത്താൻ അന്വേഷണ സംഘം തയ്യാറായത്. കഴിഞ്ഞ ദിവസം ശ്യാമളയെ വിളിച്ച് നഗരസഭാ കാര്യാലയത്തിൽ എത്തണമെന്ന് നിർദ്ദേശിച്ചാണ് അന്വേഷണ സംഘം മൊഴിയെടുത്തത്.


പ്രായം 40 എത്തിയെങ്കില് പുരുഷന് ഒഴിവാക്കണം ഈ ഭക്ഷണങ്ങള് | Worst Foods For Men Over 40 in Malayalam - Malayalam BoldSky\n39 min ago ആമസോൺ ഗ്രേറ്റ് ഇന്ത്യൻ സെയിൽ 2021: സ്മാർട്ട് ടിവി മുതൽ എസി വരെ, വീട്ടുപകരണങ്ങൾക്ക് 50% വരെ കിഴിവ്\nഓരോ പ്രായത്തിലും ആളുകള് അവരുടെ ഡയറ്റ് വളരെയധികം ശ്രദ്ധിക്കേണ്ടതുണ്ട്. 20കളിലും 30കളിലും നിങ്ങള് എങ്ങനെ ആഹാരം കഴിക്കുന്നുവോ അതുപോലെ ചിലപ്പോള് നിങ്ങളുടെ നാല്‍പതുകളില് കഴിക്കാനാവണമെന്നില്ല. പ്രായമാകുമ്പോള്, ശരീരഭാരം കുറയ്ക്കുകയോ ആരോഗ്യകരമായ ഭാരം നിലനിര്‍ത്തുകയോ ചെയ്യുന്നത് അല്‍പം ബുദ്ധിമുട്ടാണ്. അമിതവണ്ണം പുരുഷന്മാരെ ഹൃദയസംബന്ധമായ പ്രശ്‌നങ്ങള്, കാന്‍സറുകള് (പ്രോസ്റ്റേറ്റ് കാന്‍സര്, മൂത്രാശയ കാന്‍സര് എന്നിവയുള്‍പ്പെടെ), ടൈപ്പ് -2 പ്രമേഹം, ഹോര്‍മോണ് അസന്തുലിതാവസ്ഥ എന്നിവയ്ക്കുള്ള സാധ്യത വര്‍ദ്ധിപ്പിക്കുന്നു.\nMost read: വെള്ളമില്ലാത്ത ശരീരം കാണിക്കും ഈ അസ്വസ്ഥതകള്; അപകടം ശ്രദ്ധിക്കൂ\nആരോഗ്യത്തോടെ തുടരാന് പ്രായമാകുമ്പോള് നല്ല ഭക്ഷണം കഴിക്കുക, ആരോഗ്യകരമായ ഭാരം നിലനിര്‍ത്തുക, പതിവായി വ്യായാമം ചെയ്യുക എന്നിവ പ്രധാനമാണ്. ഇവ ശീലിച്ചാല് രോഗങ്ങളെ ചെറുക്കാനും നിങ്ങള്‍ക്ക് സാധിക്കും. പുരുഷന്മാര് പ്രായമാകുമ്പോള്, ഹൃദ്രോഗം, ഉയര്‍ന്ന കൊളസ്‌ട്രോള്, ടൈപ്പ് -2 പ്രമേഹം, ക്യാന്‍സര്, സന്ധിവാതം, ഹൈ ബിപി പ്രശ്‌നങ്ങള് എന്നിവയ്ക്കുള്ള സാധ്യത ഉയരും. ടെസ്റ്റോസ്റ്റിറോണ് അളവ് പതുക്കെ കുറയാന് തുടങ്ങും. കൂടാതെ തെറ്റായ ഭക്ഷണങ്ങള് കഴിക്കുന്നത് അമിതവണ്ണത്തിനും ഹോര്‍മോണ് അസന്തുലിതാവസ്ഥയ്ക്കും കാരണമാകും. നാല്‍പത് കഴിഞ്ഞ പുരുഷന്‍മാര് ചില ഭക്ഷണങ്ങള് പരിമിതപ്പെടുത്തുന്നത് എന്തുകൊണ്ടും നല്ലതാണ്. നിലവിലുള്ള രോഗങ്ങളെ കൈകാര്യം ചെയ്യാനും മറ്റു രോഗങ്ങള് വരാതെ തടയാനും ഇത് പ്രധാനമാണ്. അതിനാല്, 40 വയസ്സ് കഴിഞ്ഞ പുരുഷന്‍മാര് പൂര്‍ണമായും ഒഴിവാക്കേണ്ട ചില ഭക്ഷണങ്ങള് എന്തൊക്കെയെന്ന് നമുക്ക് നോക്കാം.\nവിശ്വസിക്കാന് പ്രയാസമായിരിക്കും, കൃത്രിമ പഞ്ചസാര സാധാരണ പഞ്ചസാരയേക്കാള് അപകടകരമാണ്. ഇതിലെ അസ്പാര്‍ട്ടേം, സുക്രലോസ്, സ്റ്റീവിയ എന്നിവ ക്രമേണ നിങ്ങളുടെ ശരീരഭാരം വര്‍ദ്ധിപ്പിക്കുകയും നിരവധി ജീവിതശൈലീ രോഗങ്ങള്‍ക്ക് കാരണമാവുകയും തെളിയിക്കുന്ന ഗവേഷണങ്ങളുണ്ട്. അവ പഞ്ചസാരയോടുള്ള നിങ്ങളുടെ ആസക്തിയും വര്‍ദ്ധിപ്പിക്കുന്നു. നാല്‍പത് കഴിഞ്ഞവര് മധുരം കഴിക്കുന്നത് പരിമിതപ്പെടുത്തണമെന്നതും വസ്തുതയാണ്. ഇത് ഒഴിവാക്കാനാവാത്തവര്‍ക്ക് ബ്രൗണ് നിറത്തിലുള്ള പഞ്ചസാരയും തേനും ഉപയോഗിക്കാം.\nനിങ്ങളുടെ 20കളിലും 30 കളിലും ഇവ ചിലപ്പോള് നല്ലതായി തോന്നിയേക്കാം. പക്ഷേ നാല്‍പതുകളില് കോക്ടെയിലുകള് നിങ്ങളുടെ ജീവിതത്തിന് ഒരു ഭീഷണിയാകാം. വാസ്തവത്തില്, കോക്ടെയ്ല് കഴിക്കുമ്പോള് നിങ്ങളുടെ ശരീരത്തില് അധിക പഞ്ചസാര, ഫുഡ് കളറിംഗ്, കൃത്രിമ സുഗന്ധങ്ങള് എന്നിവ എത്തുന്നു. മാത്രമല്ല, വളരെ വലിയ അളവില് ഇത് കഴിക്കുകയും ചെയ്യും. നിങ്ങള്‍ക്ക് ദീര്‍ഘായുസ്സും ആരോഗ്യവും ലഭിക്കണമെങ്കില് ആഴ്ചയില് മൂന്ന് തവണ ഒരു ഗ്ലാസ് വീഞ്ഞ് കുടിക്കുക.\nMost read:ഈ നാല് ശീലങ്ങള് നിങ്ങളിലുണ്ടോ? ശ്വാസകോശം കേടാകുമെന്ന് ഉറപ്പ്\nകൃത്രിമ പ്രോട്ടീനെ വേ പ്രോട്ടീന് അല്ലെങ്കില് പ്ലാന്റ് പ്രോട്ടീന് എന്ന് വിളിക്കുന്നു. യഥാര്‍ത്ഥത്തില് അവയില് കൊഴുപ്പും കൃത്രിമ മധുരപലഹാരങ്ങളും ഹൈഡ്രജന് അടങ്ങിയ എണ്ണകളും സുഗന്ധങ്ങളും അടങ്ങിയിട്ടുണ്ട്. ഇത് നിങ്ങളുടെ കരളിനും ഹൃദയത്തിനും ദോഷകരമാണ്. നാല്‍പത് കഴിഞ്ഞ പുരുഷന്‍മാര് അതിനാല് കൃത്രിമ പ്രോട്ടീന് കഴിക്കുന്നത് ഒഴിവാക്കുന്നതാണ് നല്ലത്.\nസസ്യ എണ്ണകള് ഒന്നിലധികം ശുദ്ധീകരണത്തിലൂടെയും ബ്ലീച്ചിംഗിലൂടെയും കടന്നുപോകുന്നു, നമുക്ക് ലഭിക്കുന്ന അന്തിമ ഉല്‍പന്നം ഗുണത്തേക്കാള് കൂടുതല് ദോഷം ചെയ്യുന്ന കൊഴുപ്പിന്റെ തരംതാണ രൂപമാണ്. സോയാബീന്, ചോളം, പാം ഓയില് എന്നിവ നിങ്ങള്‍ക്ക് അപകടകരമാണ്. അതിനാല് ഇവയ്ക്ക് പകരം കടുക് എണ്ണ, നിലക്കടല എണ്ണ, വിര്‍ജിന് ഒലിവ് ഓയില്, വീട്ടില് നിര്‍മ്മിച്ച നെയ്യ്, വെണ്ണ എന്നിവ പരിമിതമായ അളവില് ഉപയോഗിക്കുക.\nവെണ്ണ പോലെ കാണപ്പെടുന്ന മാര്‍ഗരിന് പക്ഷേ അപകടകരമാണ്. വെജിറ്റബിള് ഓയില് കൊണ്ട് നിര്‍മ്മിച്ച ഇവയില് കൊളസ്‌ട്രോളിന്റെ അളവ് വര്‍ദ്ധിപ്പിക്കുന്ന ഒരു കൃത്രിമ സംയുക്തമായ പ്രൊപിലീന് ഗ്ലൈക്കോള് ഉണ്ട്. ഇതില് നിങ്ങളുടെ ധമനികളില് അടഞ്ഞുകൂടാന് കഴിവുള്ള ട്രാന്‍സ് ഫാസ്റ്റ് നിറഞ്ഞിരിക്കുന്നു. ഇത് കഴിക്കുന്നതിന് പകരമായി ഒലിവ് ഓയില് അല്ലെങ്കില് വീട്ടില് നിര്‍മ്മിച്ച വെണ്ണ ഉപയോഗിക്കുക.\nആരോഗ്യകരമായ ഭക്ഷണമാണെന്ന് കരുതി നിങ്ങള് സാലഡ് യഥേഷ്ടം കഴിച്ചേക്കാം. പക്ഷേ സാലഡ് ഡ്രസ്സിംഗ് നിങ്ങളെ ചിലപ്പോള് ദോഷകരമായി ബാധിച്ചേക്കാം. ട്രാന്‍സ് ഫാറ്റ്, പഞ്ചസാര, കൃത്രിമ നിറങ്ങള്, സുഗന്ധങ്ങള് എന്നിവ അടങ്ങിയ ഇവ നിങ്ങളുടെ ഹൃദയത്തിന് മാത്രമല്ല ഹോര്‍മോണുകള്‍ക്കും ദോഷകരമാണ്.\nടിന്നിലടച്ച ഭക്ഷണങ്ങളില് കൃത്രിമ കൂട്ടുകളും പ്രിസര്‍വേറ്റീവുകളും ധാരാളമുണ്ട്. 40ന് ശേഷം, നിങ്ങളുടെ ശരീരത്തിന് കൂടുതല് പോഷകാഹാരം ആവശ്യമാണ്. അതിനാല് പുതുതായി ഉണ്ടാക്കിയ ഭക്ഷണം കഴിക്കുന്നതാണ് ആരോഗ്യത്തിന് നല്ലത്.\nഎയറേറ്റഡ് പാനീയങ്ങള് അല്‍പം പ്രശ്‌നക്കാരാണെന്ന് നമുക്കെല്ലാവര്‍ക്കും അറിയാം. കാന്‍സര് കൗണ്‍സില് വിക്ടോറിയയില് നിന്നും മെല്‍ബണ് സര്‍വകലാശാലയില് നിന്നും നടത്തിയ ഗവേഷണമനുസരിച്ച് മധുരമുള്ള ശീതളപാനീയങ്ങളുടെ അമിത ഉപയോഗം കാന്‍സര് സാധ്യത വര്‍ദ്ധിപ്പിക്കും. നിരവധി ജീവിതശൈലീ രോഗങ്ങളുടെ മൂലകാരണമായ അമിതവണ്ണത്തിനും ഇത്തരം പാനീയങ്ങള് കാരണമാകുന്നു.\nഫ്രഞ്ച് ഫ്രൈസ്, ചിപ്‌സ് പോലുള്ള വറുത്ത ഭക്ഷണങ്ങള്, ബ്രെഡ്, ഫ്രൈഡ് മാംസം എന്നിവ നിങ്ങള് ഒഴിവാക്കണം. കാരണം, ഇത് നിങ്ങളുടെ ധമനികളെ ചൂടാക്കി ആരോഗ്യകരമല്ലാത്ത രക്തം പമ്പ് ചെയ്യുന്നു. ചിപ്‌സിലും ഫ്രഞ്ച് ഫ്രൈയിലും അക്രിലാമൈഡ് എന്ന രാസവസ്തു അടങ്ങിയിട്ടുണ്ട്. അക്രിലമൈഡിനെ കാന്‍സറുമായി ബന്ധിപ്പിക്കുന്ന നിരവധി പഠനങ്ങള് നടന്നിട്ടുണ്ട്. ഫ്രൈ ചെയ്ത ഭക്ഷണങ്ങളിലെ ഉയര്‍ന്ന കലോറി ശരീരഭാരം വര്‍ദ്ധിപ്പിക്കാന് കാരണമാകും, ഇത് രോഗങ്ങള്‍ക്കും സന്ധികള്‍ക്കും ഹോര്‍മോണ് പ്രശ്‌നങ്ങള്‍ക്കും കാരണമാകുന്നു.\nRead more about: diet food ഡയറ്റ് ഭക്ഷണം\nWorst Foods For Men Over 40 in Malayalam\nTo help ensure you're aging in reverse, we put togetheralist of the worst foods for men over 40. Takealook.


ഉത്തരകൊറിയ ടൈം സോണ് മാറ്റി; ഇരു കൊറിയകള്‍ക്കും ഇനി ഒരൊറ്റ സമയം\nTue Mar 19 2019 20:53:00 GMT+0530 (IST)\nസോള്: കൊറിയന് സമാധാന പ്രഖ്യാപനത്തിന്റെ പശ്ചാത്തലത്തില് ഇരുരാജ്യങ്ങളുടെയും ടൈം സോണുകള് ഏകീകരിച്ചു. ഇതിന്റെ ഭാഗമായി തങ്ങളുടെ സ്റ്റാന്‍ഡേര്‍ഡ് സമയം 30മിനിറ്റ് മുന്നോട്ടാക്കുന്നതായി ഉത്തരകൊറിയ അറിയിച്ചു. 2015 വരെ ഉത്തര കൊറിയയിലെയും ദക്ഷിണ കൊറിയയിലെയും ടൈം സോണ് ഒന്നായിരുന്നു. എന്നാല്, 2015ല് ഉത്തര കൊറിയ ഇതില്‍നിന്ന് 30 മിനിറ്റ് പിന്നോട്ടു പോവുകയായിരുന്നു.\nകൊറിയന് ഐക്യശ്രമങ്ങളുടെ ഭാഗമായുള്ള ആദ്യ പ്രായോഗിക നടപടിയെന്നാണ് ടൈംസോണ് മാറ്റത്തെക്കുറിച്ച് ഉത്തരകൊറിയ അഭിപ്രായപ്പെട്ടത്. ടൈംസോണ് മാറ്റത്തിന് രാജ്യത്തെ പാര്‍ലമെന്റ് സംവിധാനമായ സുപ്രിം പീപിള്‍സ് അസംബ്ലി അംഗീകാരം നല്‍കിയതായി ഉത്തരകൊറിയുടെ കെസിഎന്‍എ വാര്‍ത്താ ഏജന്‍സി റിപോര്‍ട്ട് ചെയ്തു.\nടൈം സോണ് മാറ്റത്തിനു നടപടി സ്വീകരിക്കുമെന്നു കഴിഞ്ഞവാരം ദക്ഷിണകൊറിയന് പ്രസിഡന്റ് മൂണ് ജെ ഇന്നുമായി നടത്തിയ സമാധാന ചര്‍ച്ചയില് ഉത്തരകൊറിയന് നേതാവ് കിം ജോങ് ഉന് അറിയിച്ചിരുന്നു. പതിറ്റാണ്ടുകളായി ഇരുകൊറിയകളും തമ്മില് തുടരുന്ന സംഘര്‍ഷങ്ങള്‍ക്ക് അവസാനമുണ്ടാക്കുക എന്ന ലക്ഷ്യത്തോടെയുള്ളതായിരുന്നു രാജ്യത്തലവന്മാരുടെ കൂടിക്കാഴ്ച.\nദുബയ് റണ്‍വേ അറ്റകുറ്റപ്പണി:4സ്‌പൈസ് ജെറ്റ് സര്‍വീസ് ജബല് അലിയിലേക്ക് മാറ്റി\nഎന്‍സിഇആര്‍ടിയുടെ സംഘപരിവാര അജണ്ട: കാംപസ് ഫ്രണ്ട് പ്രതിഷേധ ധര്‍ണ സംഘടിപ്പിച്ചു\nബാര് കോഴക്കേസ്: കെ എം മാണിക്കെതിരെ ഹൈക്കോടതിയുടെ വിമര്‍ശനം


കൊച്ചി നഗരസഭയില് കയ്യാങ്കളി; കൗണ്‍സില് ഹാള് യുഡിഎഫ് അംഗങ്ങള് പൂട്ടി - Samakalika Malayalam\nകൊച്ചി നഗരസഭയില് കയ്യാങ്കളി; കൗണ്‍സില് ഹാള് യുഡിഎഫ് അംഗങ്ങള് പൂട്ടി\nBy സമകാലിക മലയാളം ഡെസ്‌ക് | Published: 28th December 2020 03:21 PM |\nLast Updated: 28th December 2020 03:21 PM | A+A A- |\nഡെപ്യൂട്ടി മേയറെ തെരഞ്ഞെടുക്കുന്നതിനെ ചൊല്ലി കൊച്ചി നഗരസഭയില് കയ്യാങ്കളി ടെലിവിഷന് ചിത്രം\nകൊച്ചി: ഡെപ്യൂട്ടി മേയര് തെരഞ്ഞെടുപ്പ് വൈകിയതിനെ തുടര്‍ന്ന് കൊച്ചി നഗരസഭയില് നാടകീയ രംഗങ്ങള്. വൈകിയെത്തിയ എല്‍ഡിഎഫ് അംഗങ്ങള് ഒപ്പിടുന്നത് യുഡിഎഫ് അംഗങ്ങള് തടഞ്ഞതോടെ ഇരുവിഭാഗവും തമ്മില് കയ്യാങ്കളിയായി.കൗണിസല്‍മാര് ഒപ്പിട്ട രജിസ്റ്റര് കയ്യാങ്കളിയില് കീറിപ്പോയി. കൗണ്‍സില് ഹാള് യുഡിഎഫ് അംഗങ്ങള് പൂട്ടിയിടുകയും ചെയ്തു. സംഭവത്തിന് പിന്നാലെ വരണാധികാരിയായ കളക്ടര് എല്‍ഡിഎഫുമായി ചേര്‍ന്ന് ഒത്തുകളിച്ചെന്ന് യുഡിഎഫ് അംഗങ്ങള് ആരോപിച്ചു.\nകലക്ടര് എല്‍ഡിഎഫിനെ സഹായിക്കാന് ശ്രമിച്ചതായും നടപടി വേണമെന്നും യുഡിഎഫ് നേതാക്കള് പറഞ്ഞു. എന്നാല് ആരോപണത്തില് കഴമ്പില്ലെന്ന് ജില്ലാ കലക്ടര് പറഞ്ഞു. എപ്പോള് തെരഞ്ഞെടുപ്പ് നടത്തണമെന്നത് വരണാധികാരിയുടെ അധികാരമാണ്. പരാതിയുള്ളവര്‍ക്ക് നിയമപരമായി നീങ്ങാമെന്നും കലക്ടര് പറഞ്ഞു.\nഅഡ്വ. എം അനില്‍കുമാര് കൊച്ചി മേയറായി സത്യപ്രതിജ്ഞ ചെയ്ത് അധികാരമേറ്റു. വരണാധികാരിയായ ജില്ലാ കളക്ടര് എസ് സുഹാസ് സത്യവാചകം ചൊല്ലി കൊടുത്തു. കൊച്ചി കോര്‍പ്പറേഷന് 33-ാം ഡിവിഷന് കൗണ്‍സിലറാണ് അഡ്വ എം അനില്‍കുമാര്.\nരണ്ട് ഘട്ടമായി നടന്ന തെരഞ്ഞെടുപ്പിലൂടെയാണ് മേയറെ തിരഞ്ഞെടുത്തത്. ആകെയുള്ള 74 കൗണ്‍സിലര്‍മാരില് 73 പേര് ആദ്യ ഘട്ട വോട്ടെടുപ്പിലും 68 കൗണ്‍സിലര്‍മാര് രണ്ടാം ഘട്ട വോട്ടെടുപ്പിലും പങ്കെടുത്തു. എല്‍ഡിഎഫ്, യുഡിഎഫ് , ബിജെപി പ്രതിനിധികളായ അഡ്വ. എം അനില്‍കുമാര് , അഡ്വ. ആന്റണി കുരീത്തറ, സുധ ദിലീപ് കുമാര് എന്നിവരാണ് മത്സരിച്ചത്. ആദ്യ ഘട്ടത്തില് യഥാക്രമം 36,32,5വോട്ടുകള് എല് ഡി എഫ് , യു ഡി എഫ് , ബി.ജെ.പി കൗണ്‍സിലര്‍മാര് നേടി. 23-ാം ഡിവിഷന് കൗണ്‍സിലര് തെരഞ്ഞെടുപ്പില് നിന്നും വിട്ട് നിന്നു. തെരഞ്ഞെടുപ്പ് ചട്ടം 8 ബി പ്രകാരം നടന്ന രണ്ടാം ഘട്ടവോട്ടെടുപ്പില് അഡ്വ എം അനില്‍കുമാര് 36 വോട്ടും അഡ്വ ആന്റണി കുരീത്തറ 32 വോട്ടുമാണ് നേടിയത്. ബി ജെ പി കൗണ്‍സിലര്‍മാര് വോട്ടെടുപ്പില് നിന്നും വിട്ട് നിന്നു. ഓപ്പണ് ബാലറ്റ് വഴിയാണ് തിരഞ്ഞെടുപ്പ് നടന്നത്.\nഡെപ്യൂട്ടി മേയര് തെരഞ്ഞെടുപ്പ് കൊച്ചി നഗരസഭ നാടകീയ രംഗങ്ങള് kochi corporation deputy mayor


നോബോൾ വിവാദം, ഡിവില്ല്യേഴ്സിന്റെ വെടിക്കെട്ട്; ആവേശപ്പോരിൽ മുംബൈ - Samakalika Malayalam\nനോബോൾ വിവാദം, ഡിവില്ല്യേഴ്സിന്റെ വെടിക്കെട്ട്; ആവേശപ്പോരിൽ മുംബൈ\nBy സമകാലിക മലയാളം ഡെസ്‌ക് | Published: 29th March 2019 12:35 AM |\nLast Updated: 29th March 2019 12:35 AM | A+A A- |\nബംഗളൂരു: ആവേശം അവസാന പന്ത് വരെ നീണ്ടുനിന്ന പോരിൽ മുംബൈ ഇന്ത്യൻസിന് റോയൽ ചലഞ്ചേഴ്സ് ബാംഗ്ലൂരിനെതിരെ ആറ് റൺസിനാണ് മുംബൈ വിജയിച്ചത്. മലിംഗ എറിഞ്ഞ അവസാന പന്തിൽ ബാംഗ്ലൂരിന് ഏഴ് റൺസായിരുന്നു വിജയിക്കാൻ വേണ്ടിയിരുന്നത്. ഈ പന്ത് നോബോളായിരുന്നു. എന്നാൽ അമ്പയർ അത് വിളിക്കാഞ്ഞത് ബാംഗ്ലൂരിന് തിരിച്ചടിയായി മാറി. മുംബൈയുടെ ആദ്യ ജയമാണിത്. ബാംഗ്ലൂരിന്റെ തുടർച്ചയായ രണ്ടാം തോൽവിയാണിത്.\nആദ്യം ബാറ്റ് ചെയ്ത മുംബൈ നിശ്ചിത 20 ഓവറിൽ എട്ട് വിക്കറ്റ് നഷ്ടത്തിൽ 187 റൺസെടുത്തപ്പോൾ ബാംഗ്ലൂരിന്റെ പോരാട്ടം അഞ്ച് വിക്കറ്റ് നഷ്ടത്തിൽ 181 റൺസെന്ന നിലയിൽ അവസാനിച്ചു. 41 പന്തുകളില് നിന്ന് ആറു സിക്‌സും നാലു ബൗണ്ടറികളുമടക്കം 70 റണ്‍സെടുത്ത് പുറത്താകാതെ നിന്ന് ഡിവില്ലിയേഴ്‌സ് ബാംഗ്ലൂരിനായി മികച്ച പ്രകടനം നടത്തിയെങ്കിലും അന്തിമ വിജയത്തിലേക്ക് ടീമിനെയെത്തിക്കാൻ സാധിച്ചില്ല.\nഅവസാന ഓവറില് 17 റണ്‍സായിരുന്നു ബാംഗ്ലൂരിന് വേണ്ടിയിരുന്നത്. മലിംഗയുടെ ആദ്യ പന്തു തന്നെ ശിവം ദുബെ സിക്‌സറിന് പറത്തി. പിന്നീട് നാല് റണ്‍സ് മാത്രമാണ് ബാംഗ്ലൂരിന് നേടാനായത്. നാലോവറിൽ 20 റൺസ് വഴങ്ങി മൂന്ന് വിക്കറ്റെടുത്ത ജസ്പ്രിത് ബുമ്റയാണ് കളിയിലെ താരം.\n188 റണ്‍സ് വിജയ ലക്ഷ്യം പിന്തുടര്‍ന്ന് ബാറ്റിങ്ങിന് ഇറങ്ങിയ ബാംഗ്ലൂരിന് സ്‌കോര് 27ല് എത്തിയപ്പോള് ഓപണര് മോയിന് അലിയെ നഷ്ടമായി. ഏഴ് പന്തില് നിന്ന് 13 റണ്‍സെടുത്ത അലി, രോഹിത്തിന്റെ ത്രോയില് റണ്ണൗട്ടാകുകയായിരുന്നു. സ്‌കോര് 67ല് എത്തിയപ്പോള് 22 പന്തില് ഒരു സിക്‌സും നാല് ബൗണ്ടറിയും സഹിതം 31 റണ്‍സെടുത്ത് പാര്‍ഥിവ് പട്ടേലും മടങ്ങി. പിന്നാലെ ക്രീസില് ഒന്നിച്ച വിരാട് കോഹ്‌ലി- ഡിവില്ലിയേഴ്‌സ് സഖ്യം മൂന്നാം വിക്കറ്റില് 49 റണ്‍സ് ചേര്‍ത്തു. വിരാട് കോഹ്‌ലി 32 പന്തില് നിന്ന് ആറ് ബൗണ്ടറികളോടെ 46 റണ്‍സെടുത്ത് പുറത്തായി. ഹെറ്റ്മയർ (അഞ്ച്) ക്ഷണത്തിൽ പുറത്തായി.\nനേരത്തെ ടോസ് നഷ്ടപ്പെട്ട് ബാറ്റിങ്ങിന് ഇറങ്ങിയ മുംബൈ നിശ്ചിത 20 ഓവറില് എട്ട് വിക്കറ്റ് നഷ്ടത്തില് 187 റണ്‍സെടുത്തു. 33 പന്തില് എട്ട് ബൗണ്ടറിയും ഒരു സിക്‌സും സഹിതം 48 റണ്‍സെടുത്ത ക്യാപ്റ്റന് രോഹിത് ശര്‍മയാണ് മുംബൈയുടെ ടോപ് സ്‌കോറര്. അവസാന നിമിഷം തകര്‍ത്തടിച്ച ഹാര്‍ദിക് പാണ്ഡ്യയാണ് മുംബൈ സ്‌കോര് 187ല് എത്തിച്ചത്. 14 പന്തുകള് നേരിട്ട പാണ്ഡ്യ മൂന്ന് സിക്‌സും രണ്ട് ബൗണ്ടറിയും സഹിതം 32 റണ്‍സെടുത്തു.\nമുംബൈക്കായി ഓപണര്‍മാരായ ക്വിന്റണ് ഡി കോക്കും ക്യാപ്റ്റന് രോഹിത് ശര്‍മയും മികച്ച തുടക്കമാണ് നല്‍കിയത്. 39 പന്തില് ഇരുവരും 54 റണ്‍സിന്റെ കൂട്ടുകെട്ടുണ്ടാക്കി. 20 പന്തില് നിന്ന് ഒരു സിക്‌സും രണ്ട് ബൗണ്ടറിയുമടക്കം 23 റണ്‍സെടുത്ത ഡി കോക്കിനെ പുറത്താക്കി ചാഹലാണ് ഈ കൂട്ടുകെട്ട് പൊളിച്ചത്. രോഹിത് ശര്‍മ അര്‍ധ സെഞ്ച്വറി രണ്ട് റണ്‍സകലെ ഉമേഷ് യാദവിന്റെ പന്തില് പുറത്തായി.\nപിന്നാലെ ക്രീസിലെത്തിയ യുവ്‌രാജ് സിങ് തുടക്കത്തിലെ പതറിയെങ്കിലും 14ാം ഓവറില് ചഹലിനെ തുടര്‍ച്ചയായി മൂന്ന് തവണ സിക്‌സറിന് പറത്തി ചിന്നസ്വാമിയെ ആവേശത്തിലാഴ്ത്തി. നാലാം പന്തിലും സിക്‌സറടിക്കാനുള്ള ശ്രമത്തില് യുവിയെ ബൗണ്ടറി ലൈനിനരികില് സിറാജ് ക്യാച്ചെടുക്കുകയായിരുന്നു. 12 പന്തില് നിന്ന് മൂന്ന് സിക്‌സറുകളടക്കം 23 റണ്‍സെടുത്താണ് യുവി മടങ്ങിയത്.\nസൂര്യകുമാര് യാദവ് 38 റണ്‍സെടുത്തു. ക്രുണാല് പാണ്ഡ്യ (ഒന്ന്) പൊള്ളാർഡ് (അഞ്ച്) കാര്യമായ സംഭാവന നല്‍കാനായില്ല. ബാംഗ്ലൂരിനായി ചഹല് നാല് ഓവറില് 38 റണ്‍സ് വഴങ്ങി നാല് വിക്കറ്റെടുത്തു. സിറാജും ഉമേഷ് യാദവും രണ്ട് വിക്കറ്റ് വീതം വീഴ്ത്തി.\nമുംബൈ റോയൽ ചലഞ്ചേഴ്സ് ipl cricket അമ്പയർ


സ്വര്‍ണ്ണക്കടത്ത്: സ്വപ്ന സുരേഷിനെ റിമാന്‍ഡ് ചെയ്തു, കാക്കനാട് ജയിലിലേക്ക് മാറ്റും\nസ്വര്‍ണക്കടത്തുകേസിലെ മുഖ്യപ്രതി സ്വപ്ന സുരേഷിനെ റിമാന്‍ഡ് ചെയ്തു.\nPublished on : 25 Sep, 2020 , 9:35 am\nകൊച്ചി: സ്വര്‍ണക്കടത്തുകേസിലെ മുഖ്യപ്രതി സ്വപ്ന സുരേഷിനെ റിമാന്‍ഡ് ചെയ്തു. അടുത്ത മാസം എട്ടാം തീയതി വരെയാണ് സ്വപ്നയെ റിമാന്‍ഡ് കാലാവധി. ആരോഗ്യ പ്രശ്‌നങ്ങള് ഉള്ളതിനാല് വിയ്യൂര് ജയിലില് പോകാന് പ്രയാസമുണ്ടെന്ന് സ്വപ്ന കോടതിയെ അറിയിച്ചിരുന്നു. ഇതെ തുടര്‍ന്നാണ് അവരെ കാക്കനാട് ജയിലിലേക്ക് മാറ്റാന് കോടതി ഉത്തരവിട്ടത്.\nകേസില് സ്വപ്‌ന സുരേഷിനെ വീണ്ടും ചോദ്യം ചെയ്യേണ്ടതുണ്ടെന്നാണ് റിമാന്‍ഡ് റിപ്പോര്‍ട്ടില് എന്‍ഐഎ വ്യക്തമാക്കുന്നത്. ഒരു മൊബൈല് ഫോണിന്റെയും ലാപ് ടോപ്പിന്റെയും പരിശോധനാ ഫലം കൂടി ലഭിക്കാനുണ്ട്. ഈ ഫലങ്ങള് വന്നതിനുശേഷം സ്വപ്നയെ വീണ്ടും ചോദ്യം ചെയ്യും.\nഅതേസമയം, വിദേശത്തുളള പ്രതികള്‍ക്കായി ഇന്റര് പോള് വഴി ബ്ലൂ കോര്‍ണര് നോട്ടീസ് പുറപ്പെടുവിക്കുന്നതിനുളള നടപടി തുടരുകയാണ്. ഇതോടൊപ്പം കോണ്‍സുലേറ്റ് പ്രമുഖരുടെ കളളക്കടത്തിലെ പങ്കാളിത്തം കൂടി പരിശോധിക്കുന്നതായും എന്‍ഐഎ റിമാന്‍ഡ് റിപ്പോര്‍ട്ടില് വ്യക്തമാക്കുന്നു.


ബാബുവിനെ കാത്ത് വിജിലന്‍സിന്റെ 100 ചോദ്യങ്ങള്\nTue Dec 18 2018 23:48:52 GMT+0530 (IST)\nNarada Desk| Updated On: 2016-10-21 05:13:52.0 | Location :\nഅനധികൃത സ്വത്ത് സമ്പാദനവുമായി ബന്ധപ്പെട്ട് കെ ബാബുവിന് എതിരെ മതിയായ തെളിവുകള് ലഭിക്കുമെന്നാണ് അന്വേഷണ സംഘത്തിന്റെ വിലയിരുത്തല്.\nകൊച്ചി: മുന് എക്സൈസ് മന്ത്രി കെ ബാബുവിനെ കാത്ത് വിജിലന്‍സിന്റെ 100 ചോദ്യങ്ങള്. അനധികൃത സ്വത്ത് സമ്പാദനക്കേസില് വിജിലന്‍സ് ബാബുവിനെ ഇന്ന് കൊച്ചി ഓഫീസില് വിളിച്ച് വരുത്തി ചോദ്യം ചെയ്യും. അനധികൃത സ്വത്ത് സമ്പാദനവുമായി ബന്ധപ്പെട്ട് കെ ബാബുവിന് എതിരെ മതിയായ തെളിവുകള് ലഭിക്കുമെന്നാണ് അന്വേഷണ സംഘത്തിന്റെ വിലയിരുത്തല്.\n100 ചോദ്യങ്ങളാണ് ചോദ്യാവലിയില് ഉള്ളത്. കെ ബാബുവിന്റെ മക്കളുടെ വിവാഹച്ചെലവ് സംബന്ധിച്ചും ചോദ്യം ചെയ്യും. ബാര് കോഴക്കേസിലും വിജിലന്‍സ് കഴിഞ്ഞദിവസം ബാബുവിനെ ചോദ്യം ചെയ്തിരുന്നു. ബാബുറാം, മോഹന് എന്നിവരുടെ പേരില് ബാബു ബിനാമി സ്വത്ത് സമ്പാദിച്ചിട്ടുണ്ടെന്നാണ് വിജിലന്‍സിന്റെ ഏറ്റവും പുതിയ കണ്ടെത്തല്.\nബാബു, ബാബുറാം, മോഹന് എന്നിവരുടെ ഫോണ് വിശദാംശങ്ങള് വിജിലന്‍സ് നേരത്തെ ശേഖരിച്ചിരുന്നു. ഇവയെല്ലാം വിശദമായി വിലയിരുത്തിയശേഷമാണ് അനധികൃത സ്വത്തുകേസില് ബാബുവിനെ ചോദ്യം ചെയ്യാന് വിജിലന്‍സ് തീരുമാനിച്ചിരിക്കുന്നത്.


SBI Alert! 10 thousand rupees will be earned every month, invest in Annuity Scheme today l SBI Alert: പ്രതിമാസം 10000 രൂപ വരുമാനം, ഇന്നുതന്നെ Annuity Scheme ൽ നിക്ഷേപിക്കുക | News in Malayalam\nJun 18, 2021, 15:19 PM IST\nSBI യുടെ ഈ സ്കീമിൽ 36, 60, 84 അല്ലെങ്കിൽ 120 മാസത്തേക്ക് ഒരാൾക്ക് നിക്ഷേപം നടത്താം. ഇതിൽ നിക്ഷേപത്തിന്റെ പലിശ നിരക്ക് തിരഞ്ഞെടുത്ത കാലാവധിയുടെ ടേം ഡെപ്പോസിറ്റിന് തുല്യമായിരിക്കും. നിങ്ങൾ അഞ്ച് വർഷത്തേക്ക് ഫണ്ട് നിക്ഷേപിക്കുകയാണെങ്കിൽ അഞ്ച് വർഷത്തേക്കുള്ള സ്ഥിര നിക്ഷേപത്തിന് ബാധകമായ അതേ പലിശ നിരക്കിൽ നിങ്ങൾക്ക് പലിശ ലഭിക്കും. ഇന്ത്യയിലെ ഏതൊരു പൗരനും ഈ പദ്ധതി പ്രയോജനപ്പെടുത്താം.\nഎസ്‌ബി‌ഐയുടെ എല്ലാ ശാഖകളിൽ നിന്നും നിങ്ങൾക്ക് Annuity Scheme നിക്ഷേപിക്കാം. ഇതിന്റെ പ്രാരംഭ അല്ലെങ്കിൽ കുറഞ്ഞ തുക 25 ആയിരം രൂപയാണ്. എസ്‌ബി‌ഐ ജീവനക്കാർക്കും അതുപോലെ മുൻ ജീവനക്കാർക്കും 1% കൂടുതൽ പലിശ കൂടുതൽ ലഭിക്കും. മുതിർന്ന പൗരന്മാർക്ക് 0.5 ശതമാനം കൂടുതൽ പലിശ നൽകും. Term Deposit ന്റെ പലിശനിരക്കും ഈ സ്കീമിൽ ബാധകമാണ്.\nനിക്ഷേപത്തെ തുടർന്നുള്ള മാസം മുതൽ നിശ്ചിത തീയതിയിൽ ആന്വിറ്റി നൽകും. TDS കുറച്ചതിനുശേഷം സേവിംഗ്സ് അക്കൗണ്ടിലോ കറന്റ് അക്കൗണ്ടിലോ ഈ പേയ്‌മെന്റ് നടത്തും. ഒറ്റത്തവണ തുകയിൽ മികച്ച വരുമാനം നേടുന്നതിനുള്ള മികച്ച പദ്ധതിയാണിത്. ഇത് മാത്രമല്ല പ്രത്യേക സാഹചര്യങ്ങളിൽ ആന്വിറ്റിയുടെ ബാക്കി തുകയുടെ 75% വരെ ഒരു ഓവർ ഡ്രാഫ്റ്റ് / വായ്പ തുക ലഭിക്കും.\nഒരു നിക്ഷേപകന് പ്രതിമാസം 10 ആയിരം രൂപ വരുമാനം വേണമെങ്കിൽ അതിനായി നിക്ഷേപകൻ അഞ്ച് ലക്ഷത്തി ഏഴായിരത്തി തൊള്ളായിരത്തി അറുപത്തിയഞ്ച് രൂപ തൊണ്ണൂറ്റിമൂന്ന് പൈസ (5,07,965.93) നിക്ഷേപിക്കണം. നിക്ഷേപിച്ച തുകയിൽ, നിങ്ങൾക്ക്7ശതമാനം പലിശനിരക്ക് ലഭിക്കും, അതിലൂടെ നിക്ഷേപകന് പ്രതിമാസം 10000 രൂപ സമ്പാദിക്കാം.\nസാധാരണയായി മധ്യവർഗക്കാർക്ക് ഒറ്റത്തവണ അടയ്ക്കാനുള്ള തുക കുറവായിരിക്കും. അത്തരമൊരു സാഹചര്യത്തിൽ ഇവർ Recurring Deposit ൽ നിക്ഷേപിച്ച് മിക്ക ആളുകളും അവരുടെ ഭാവി സുരക്ഷിതമാക്കുന്നു. RD ൽ തുക ചെറിയ സമ്പാദ്യത്തിലൂടെ ശേഖരിക്കുകയും നിക്ഷേപകന് പലിശ ചേർത്ത് തിരികെ നൽകുകയും ചെയ്യുന്നു. ഇക്കാരണത്താൽ സാധാരണക്കാർ Annuity Scheme നെക്കാളും Recurring Deposit നെ ഇഷ്ടപ്പെടുന്നു.\nSBI alert State Bank of India SBI SBI ANNUITY SCHEME SBI Term Deposit TDS Recurring Deposit


അഡാര് ലവ് : പ്രിയ വാര്യരുടെ ഒറിജിനൽ കിസ്സ് പുറത്തിറങ്ങി | USA Malayalam News Paper\nഅഡാര് ലവ് : പ്രിയ വാര്യരുടെ ഒറിജിനൽ കിസ്സ് പുറത്തിറങ്ങി\nStory Dated: Friday, February 23, 2018 05:29 hrs UTC\nമഞ്ജു വാര്യര് നായികയാകുന്ന പുതിയ സിനിമയാണ് മോഹന്‍ലാല്. മീനുക്കുട്ടി എന്ന മോഹന്‍ലാല് ആരാധികയായാണ് മഞ്ജു വാര്യര് ചിത്രത്തില് അഭിനയിക്കുന്നത്. ചിത്രത്തിന്റെ ടീസര് ലുലു ഫ്ളവര് ഫെസ്റ്റിന് സമാപനം കുറിച്ചു കൊണ്ട് നടന്ന ഇടപ്പള്ളി ലുലു മാളിലെ വേദിയില് പുറത്തു വിട്ടു.\nസിനിമയുടെ ടീസറില് മോഹന്‍ലാലിന് മഞ്ജു വാര്യര് നല്‍കുന്ന ഫ്ളയിങ് കിസ്സ് എല്ലാ മലയാളികള്‍ക്കും വേണ്ടി 'മോഹന്‍ലാലി 'ലെ കഥാപാത്രം മീനുക്കുട്ടി നല്‍കുന്ന ആദരവാണെന്നും മഞ്ജു വാര്യര് പറഞ്ഞു. മഞ്ജു വാര്യര്‍ക്കു പുറമേ ഇന്ദ്രജിത്ത് ആണ് ചിത്രത്തില് പ്രധാന കഥാപാത്രത്തെ അവതരിപ്പിക്കുന്നത്.\nഇന്ദ്രജിത്തിന്റെ മകള് പ്രാര്‍ത്ഥനയാണ് ചിത്രത്തിന്റെ ഇന്‍ട്രോ സോംഗ് പാടിയിരിക്കുന്നത്. ലുലു ഫ്ളവര് ഫെസ്റ്റിവലില് നടത്തിയ വിവിധ മത്സരങ്ങളിലെ വിജയികള്‍ക്ക് മഞ്ജു വാര്യര് സമ്മാനങ്ങള് നല്‍കിയ ശേഷമാണ് മഞ്ജു വാര്യര്‍ക്കും ഇന്ദ്രജിത്തിനും പുറമേ ലുലു മാളില് എത്തിയ ആയിരങ്ങള് ആവേശത്തോടെലാലേട്ടന് ആദരവ് അറിയിച്ചു അഡാറ് ഉമ്മ നല്‍കിയത്.\nഅതിനിടെ ഒറിജിനലിനെ വെല്ലും ഗണ് കിസുമായി പ്രിയ വാരിയര് ലുലു ഫ്ളവര് ഫെസ്റ്റ് ഉദ്ഘാടന വേദിയിലെത്തി. ദിവസങ്ങള് കൊണ്ട് അന്താരാഷ്ട്ര തലത്തില് വരെ വൈറലായ മലയാള സിനിമ അഡാര് ലൗവിലെ പ്രണയഗാനവും പ്രിയ വാരിയരുമാണ് ഇപ്പോള് ചര്‍ച്ചാവിഷയം. കൊച്ചി ലുലുമാളില് ലുലു ഫ്ളവര് ഫസ്റ്റ് ഉദ്ഘാടന വേദിയില് നടന്ന അഡാര് ലവിന്റെ പ്രൊമോഷണല് വീഡിയോയും പുറത്തിറങ്ങി. ഒറിജിനലിനെ വെല്ലും ഗണ് കിസുമായി പ്രിയ വാരിയര് തന്നെയാണ് ഇവിടെയും താരം.\nപിഎംഎ ജബ്ബാര് എന്ന മാപ്പിളപ്പാട്ട് രചയിതാവ് പതിറ്റാണ്ടുകള്‍ക്ക് മുന്‍പ് എഴുതിയ ഗാനം ഷാന്-വിനീത് ടീം പുതിയ ഈണത്തില് ചിത്രത്തില് ഉള്‍പ്പെടുത്തുകയായിരുന്നു. ഗാനത്തിലെ പ്രണയരംഗങ്ങളിലൂടെയാണ് പ്രിയ പ്രകാശ് വാര്യരും ഇതിലെ താരങ്ങളും സൈബര് സെന്‍സേഷനായി മാറിയത്.\nഒറ്റരാത്രികൊണ്ട് ട്രെന്‍ഡിങ്ങായ ഗാനത്തിലൂടെ ആരാധകരുടെ മനം കവര്‍ന്ന നായികയാണ് പ്രിയ വാര്യര്. പ്രിയ വാര്യര്‍ക്ക് ഒറ്റ ദിവസം കൊണ്ട് ആറുലക്ഷത്തിലേറെ ആരാധകരെയാണ് ലഭിച്ചത്. ചിത്രത്തിലെ ഒരു ഗാനരംഗത്ത് കണ്ണിറുക്കുന്ന സീനാണ് പ്രിയയ്ക്ക് ഇത്രയും ആരാധകരുണ്ടാക്കിയത്. ലുലു ഫ്ളവര് ഫസ്റ്റ് ഉദ്ഘാടനത്തിനുശേഷംആയിരങ്ങള്‍ക്ക് ആവേശമായി ഗണ് കിസുമായി പ്രിയ വാരിയരും റോഷനും എത്തി.


അയല പുട്ടുകുറ്റിയിൽ ഇങ്ങനെ ചെയ്തു നോക്കണേ.. ഇതൊന്നും ഇതുവരെ അറിയാതെ പോയല്ലോ എന്റെ ഈശ്വരാ.!! | Ayala Fish in Puttukutty Recipe\nഇന്ന് നമ്മൾ ഇവിടെ ചെയ്യാൻ പോകുന്നത് അയല മീൻ കൊണ്ട് പുട്ടുകുറ്റിയിൽ ചെയ്തെടുക്കാവുന്ന ഒരു അടിപൊളി വിഭവമാണ്. നല്ല ടേസ്റ്റിയായിട്ടുള്ള ഈ ഒരു വിഭവം ഒരിക്കലെങ്കിലും നിങ്ങൾ ഒന്ന് ഉണ്ടാക്കി നോക്കണം. അതിനായി ആദ്യം മൂന്ന് അയല നല്ലപോലെ കഴുകി വൃത്തിയാക്കി എടുക്കുക. മീനിലെ മുള്ളൊന്നും വൃത്തിയാക്കുമ്പോൾ കളയേണ്ട ആവശ്യമില്ല. ഇനി ഇത് നമ്മൾ വേവിച്ചെടുക്കുകയാണ് ചെയ്യുന്നത്.\nഅതിനുശേഷം മീൻ നുള്ളിയെടുക്കുകയാണ് ചെയ്യുന്നത്. അപ്പോൾ മീനിൽ മുള്ളുണ്ടെങ്കിൽ എളുപ്പത്തിൽ നുള്ളി എടുക്കാവുന്നതാണ്. വേവിച്ചെടുക്കാനായി ഒരു പാനിൽ അല്പം വെള്ളം ഒഴിച്ച് മീൻ അതിൽ ഇടുക. എന്നിട്ട് ഇതിലേക്ക് മഞ്ഞൾപൊടിയും ഉപ്പും കുരുവോടു കൂടിയ വാളൻ പുളിയും ചേർത്ത് വേവിച്ചെടുക്കുക. വെന്തുകഴിയുമ്പോൾ മീൻ നുള്ളി എടുത്ത് ഒരു ബൗളിലേക്ക് ഇടുക. അടുത്തായി നമുക്ക് ആവശ്യമായിട്ടുള്ളത്\n3/4 കപ്പ് തേങ്ങ ചിരകിയത്, 1/2 tsp നല്ലജീരകം, 1 പച്ചമുളക്,3അല്ലി വെളുത്തുള്ളി, ചെറിയ കഷ്ണം ഇഞ്ചി എന്നിവ ചതച്ചെടുത്ത് മാറ്റിവെക്കുക. അടുത്തതായി ഒരു പാൻ ചൂടാക്കി അതിലേക്ക്2tbsp വെളിച്ചെണ്ണ ഒഴിച്ച് ചൂടാക്കുക. എണ്ണ ചൂടായി വരുമ്പോൾ അതിലേക്ക് 1/2 tsp കടുക്, 1/4 tsp ഉലുവ എന്നിവ ചേർത്ത് പൊട്ടിച്ചെടുക്കുക. അതിനുശേഷം ഇതിലേക്ക്2വറ്റൽ മുളക് പൊട്ടിച്ചത്\nരണ്ടു തണ്ട് കറിവേപ്പില എന്നിവ ഇട്ടുകൊടുക്കുക. അടുത്തതായി ഇതിലേക്ക് 1/2 കപ്പ് ചുവന്നുള്ളി ചേർത്ത് കൊടുത്ത് നല്ലപോലെ വഴറ്റിയെടുക്കുക. ബാക്കി ചെയ്യേണ്ട കാര്യങ്ങൾ വീഡിയോയിൽ കാണിച്ചു തരുന്നുണ്ട്. Ayala Fish in Puttukutty Recipe. Video credit : Ladies planet By Ramshi\nഒരൊറ്റ സ്പ്രേ മതി മുഞ്ഞ, വെള്ളീച്ച, പുഴു, ഉറുമ്പ്, കുരുടിപ്പ് എല്ലാം പമ്പ കടക്കും.. ഈ ഒറ്റ സ്പ്രേ മതി ഏതു കീടങ്ങളേയും തുരത്താം.!! | How to get Rid of whitefly in garden


by Aavesham CLUB May 24, 2021, 14:48 IST\nലിലി ആഘോഷത്തിലാണ്…. പത്ത് വര്‍ഷത്തിന് ശേഷം തങ്ങളുടെ ടീം കിരീടം നേടിയിരിക്കുന്നു. ചരിത്രത്തിലെ നാലാമത്തെ മാത്രം കിരീടം …\n7 വര്‍ഷത്തെ അതിസമ്പന്നരായ PSG യുടെ കുതിപ്പ് അവസാനിപ്പിച്ചിരിക്കുന്നു….\nഇതൊരു ഉയര്‍ത്തേഴുന്നേല്‍പ്പിന്റെ കഥയാണ്. കഴിഞ്ഞ നാല് വര്‍ഷമായി ലിലി ട്രാന്‍സ്ഫറിലൂടെ നേടിയത് 119 മില്യണ് പൗണ്ട് ലാഭമാണ്.\nഅതേസമയം PSG ചിലവാക്കിയത് 269 മില്യണാണ്. അതായത് 338 മില്യണ് പൗണ്ട് കുറവ്. സാലറിക്കായാകട്ടെ ലിലി ചിലവഴിക്കുന്നത് PSG യുടെ പത്തിലൊന്നാണ്…..\n2017 ഡിസംബറില് ക്രിസ്റ്റോഫ് ഗാല്‍ച്ചി ലിലിയുടെ കോച്ചാകുമ്പോള് അവര് റെലഘേഷനില് നിന്ന് രക്ഷപെടാന് പടപൊരുതുകയായിരുന്നു. അവസാന 14 മത്സരങളില്3വിജയം മാത്രം നേടിയ അവര് പോയണ്ട് ടേബിളില് 19 ആമത് ആയിരുന്നു.\nമൂന്നര വര്‍ഷങ്ങള്‍ക്ക് ശേഷം അവര് ലീഗ് ചാമ്പ്യന്‍മാരയിരിക്കുന്നു. 37 കാരനായ ഫോണ്ടെയും 21 കാരനായ ബോട്ട്മാനും അടങ്ങിയ ഡിഫന്‍സിന്റെ വിജയഗാഥ….\nഫ്രീ ട്രാന്‍സ്ഫറിലൂടെ ലിലിയിലെത്തിയ യില്‍മാസെന്ന 35 കാരനായ സ്ട്രൈക്കറുടെ വിജയകഥ. ടോപ്പ്5ലീഗില് ഏറ്റവുമധികം ക്ളീന് ഷീറ്റ് നേടിയ മൈക്ക് മീഞ്ഞോ എന്ന ഗോള് കീപ്പറുടെ കഥ….\nമാസിഡോണിയക്കായി ടോപ്പ്5ലീഗില് കിരീടം നേടുന്ന ആദ്യ കളിക്കാരനായ റിനാള്‍ഡോ മാന്‍ഡെവയുടെ വിജയം…. അങ്ങനെ ഓരോ കളിക്കാര്‍ക്കും പറയാനുണ്ട് തങ്ങളുടെ ചരിത്ര വിജയത്തിന്റെ കഥ…\nCONTENT HIGHLIGHT- Football in revival


പരുമല : മലങ്കര ഓർത്തഡോക്സ് സഭയുടെ തലവൻ ബസേലിയോസ് മാർത്തോമ പൗലോസ് ദ്വിതീയൻ കാതോലിക്കാ ബാവ (75) അന്തരിച്ചു. തിങ്കളാഴ്ച പുലർച്ചെ 2.35 നാണ് അദ്ദേഹം കാലം ചെയ്തത്. അര്‍ബുദ ബാധിതനായി പരുമല ആശുപത്രിയില് ചികിത്സയിലായിലിരിക്കെയാണ് അന്ത്യം.\nഅധികമാരുമറിയാത്ത തിരുമേനിയുടെ ഐഹികജീവിതത്തിന്റെ നാനാതരം അനുഭവങ്ങള് നാം തൊട്ടറിയുന്ന ‘ജീവിതക്കാഴ്ചകള് എന്ന പുസ്തകം ഡിസി ബുക്‌സ് പ്രസിദ്ധീകരിച്ചിട്ടുണ്ട്. പ്രശസ്ത എഴുത്തുകാരന് ബെന്യാമിനാണ് അദ്ദേഹത്തെ ജീവിത ക്കാഴ്ചകളിലേക്ക് കൂട്ടിക്കൊണ്ടുപോകുന്നത്. സ്‌നേഹത്തിന്റെയും നന്മയുടെയും വലിയ ഇടയനെ ഒരു സര്‍ഗ്ഗാത്മക സാഹിത്യകാരന് അക്ഷരങ്ങളിലൂടെ അവതരിപ്പിക്കുന്നു എന്നതാണ് ഈ കൃതിയുടെ പ്രധാന സവിശേഷത.


ടൊവിനോ തോമസിനെ ഉണ്ണി മുകുന്ദനാക്കിയ ആരാധികയുടെ കഥ! ഒടുവിലത് കാര്‍ട്ടൂണ് രൂപത്തിലായി, ചിത്രം കാണൂ.. | Tovino Thomas sharesaCartoon - Malayalam Filmibeat\nടൊവിനോ തോമസിനെ ഉണ്ണി മുകുന്ദനാക്കിയ ആരാധികയുടെ കഥ! ഒടുവിലത് കാര്‍ട്ടൂണ് രൂപത്തിലായി, ചിത്രം കാണൂ..\n| Published: Tuesday, January 8, 2019, 13:16 [IST]\nറിയല് ലൈഫിലെ പല ഇന്‍സിഡന്റുകളും താരങ്ങള് തുറന്ന് പറയാറുണ്ട്. അത്തരത്തില് ടൊവിനോ തോമസും ഒരു അനുഭവം പറഞ്ഞിരുന്നു. ആള് മാറി ഒരാള് തന്നെ ഉണ്ണി മുകുന്ദനാക്കിയ കഥയായിരുന്നു ഒരു ടെലിവിഷന് പരിപാടിയില് ടൊവിനോ വെളിപ്പെടുത്തിയത്. ഈ സംഭവം ഒരു ആരാധകന് കാര്‍ട്ടൂണ് രൂപത്തില് വരച്ചിരിക്കുകയാണ്. ആ ഫോട്ടോ ഇന്‍സ്റ്റാഗ്രാമിലൂടെ ടൊവിനോ തന്നെ പങ്കുവെച്ചിരിക്കുകയാണ്.\nമായാനദിയുടെ ഷൂട്ടിംഗ് സമയത്ത് കൊച്ചിയില് നിന്നും ചെന്നൈയിലേക്ക് പോവാന് എയര്‍പോര്‍ട്ടില് എത്തിയതായിരുന്നു ഞാന്. ദുല്‍ഖര് സല്‍മാനും അതേ ഫ്‌ളൈറ്റില് ചെന്നൈയിലേക്ക് പോവാന് അവിടെ എത്തിയിരുന്നു. ഞങ്ങള് തമ്മില് സംസാരിച്ച് കൊണ്ട നിന്നപ്പോഴാണ് ഒരു മുതിര്‍ന്ന സ്ത്രീ അടുത്തുള്ളവരെ ഒക്കെ തട്ടി മാറ്റി ഞങ്ങളുടെ അടുത്തേക്ക് വന്നത്. ഞാന് ഓര്‍ത്തു ദുല്‍ഖറിനെ കാണാന് വരുന്നാതാണെന്ന്. ചുമ്മ ഈഗോ അടിക്കണമല്ലോ എന്നൊക്കെ ആലോചിച്ചോണ്ടിരുന്നപ്പോഴാണ് അവര് ദുല്‍ഖറിനെയും പാസ് ചെയ്ത് എന്റെ അടുത്ത് വന്ന് കെട്ടിപ്പിടിക്കുന്നത്. സത്യത്തില് ഞാന് ഞെട്ടിപ്പോയി.\nദുല്‍ഖറിനൊപ്പം നില്‍ക്കുമ്പോള് എന്നെ ആരെങ്കിലും ശ്രദ്ധിക്കുമെന്ന് ഞാന് കരുതിയിരുന്നില്ല. ആദ്യത്തെ ഞെട്ടല് മാറിയപ്പോള് സന്തോഷമായിരുന്നു. ആ സന്തോഷത്തില് അങ്ങനെ നില്‍ക്കുമ്പോളാണ് ആ സ്ത്രീ എന്നെ സ്‌നേഹത്തോടെ മോനേ ഉണ്ണിമുകുന്ദാ എന്ന് വിളിക്കുന്നത്. അത് കേട്ട ദുല്‍ഖര് പൊട്ടിച്ചിരിക്കാന് തുടങ്ങി. എന്റെ സകല സന്തോഷവും ആത്മവിശ്വാസവുമൊക്കെ പോയി. പക്ഷെ ഞാനവരെ തിരുത്താനൊന്നും പോയില്ല. ടൊവിനോ തോമസ് എന്ന് പറഞ്ഞാല് അവര്‍ക്ക് അറിയില്ലെങ്കില് എന്ത് ചെയ്യും എന്നുമായിരുന്നു ടൊവിനോ പറഞ്ഞത്.\nTovino Thomas sharesaCartoon\nStory first published: Tuesday, January 8, 2019, 13:16 [IST]


മണലാരണ്യത്തില് നിന്ന് മീന്‍കുളത്തിലേക്ക് : Deepika.com Karshakan News\nഎന്താ കാലാവസ്ഥ ഇങ്ങനെ ? മനസിലാക്കണം മാറണ...\nനിലങ്ങള് കെട്ടിക്കാച്ചി വീണ്ടും വരുന്നു...\nഫാം ടൂറിസത്തിലൂടെ മോര്‍പ്പാളയില് ഫാം ഫ്...\nകണ്ടാല് കരിമ്പടം: ഇത് ബ്ലാങ്കറ്റ് പുഷ്പ...\nടെക്‌നോപാര്‍ക്കില് നിന്നു കൃത്യത കൃഷിയി...\nമണലാരണ്യത്തില് നിന്ന് മീന്‍കുളത്തിലേക്ക്\nഗള്‍ഫിലെ ജര്‍മന് കമ്പനിയില് മാര്‍ക്കറ്റിംഗ് മാനേജരായി ലക്ഷങ്ങള് ശമ്പളം വാങ്ങിക്കുമ്പോഴും രാംകുമാറിന്‍റെ മനസ് മീനുകളോടൊപ്പമായിരുന്നു. ഒടുവില് മണലാരണ്യത്തിലെ ജോലി രാജിവച്ച് കോട്ടയം വാഴൂര് രാജേഷ് ഭവനിലെ സ്വന്തം പുരയിടത്തില് പടുതാക്കുളം നിര്‍മിച്ചു. മീന് വളര്‍ത്തലിലേക്കു തിരിഞ്ഞപ്പോള് ഈ മേഖലയിലെ തട്ടിപ്പുകള് മനസിലായി. ഇതില് നിന്ന് എങ്ങനെ രക്ഷപെടാമെന്ന പഠനം രാംകുമാറിനെ എത്തിച്ചത് യാഥാര്‍ഥ്യങ്ങള് മനസിലാക്കിയുള്ള കൃഷി രീതിയിലേക്കാണ്. ഇന്ന് ഇദ്ദേഹത്തിന്റെ വാഴൂര് ഫിഷ് ഫാമില് മീന് വാങ്ങാനെത്തുന്നവരുടെ തിരക്കാണ്. ഓര്‍ഡര് അനുസരിച്ചും മീന് വില്‍ക്കുന്നുണ്ട് ഈ മുപ്പത്തിയേഴുകാരന്.\n2016 ജനുവരിയില് വിദേശത്തു നിന്നു തിരിച്ചെത്തിയ ശേഷമാണ് രാംകുമാര് മുഴുവന് സമയ മത്സ്യക്കര്‍ഷകനാകുന്നത്. വീടിനു സമീപം 70 അടി നീളമുള്ള പടുതാക്കുളം നിര്‍മിക്കുകയായിരുന്നു ആദ്യപടി. ഇതില് തിലാപ്പിയയേയാണ് രാം കുമാര് വളര്‍ത്തുന്ന ത്. ആദ്യം കോല്‍ക്കത്തയില് നിന്നുള്ള തിലാപ്പിയ കുഞ്ഞുങ്ങളെയാണിട്ടത്. 10-12 പ്രാവശ്യം ഇട്ടെങ്കിലും തിരിച്ചടിയായിരുന്നു ഫലം. മത്സ്യക്കുഞ്ഞുങ്ങള് ച ത്തുപൊങ്ങി. പല കര്‍ഷകരുടെ അടുത്തും ഉപദേശം തേടിയെങ്കിലും എന്താണ് ചെയ്യേണ്ടതെന്ന് കൃത്യമായി ആരും പറഞ്ഞു കൊടുത്തില്ല. മത്സ്യക്കൃഷി അവസാനിപ്പിച്ചാലോ എന്നുവരെ ചിന്തിച്ചു. എന്നാല് താത്പര്യമുള്ള വിഷയത്തില് നിന്നു പിന്‍മാറാന് മനസനുവദിച്ചില്ല. മത്സ്യക്കൃഷി പഠിക്കാന് നിരവധി യൂണിവേഴ്‌സിറ്റികളില് സന്ദര്‍ശനം നടത്തി. ഈ സന്ദര്‍ശനങ്ങളില് നിന്ന് നിരവധി മത്സ്യശാസ്ത്രജ്ഞരുമായി ബന്ധമുണ്ടായി. അവരെയും കര്‍ഷകരെയും ഉള്‍പ്പെടുത്തി 'വാഴൂര് ഫിഷ് ഫാം' എന്നപേരില് ഒരു വാട്‌സ്ആപ്പ് ഗ്രൂപ്പുണ്ടാക്കി. കര്‍ഷകര്‍ക്കുണ്ടാകുന്ന എന്തു സംശയങ്ങളും ഈ ഗ്രൂപ്പിലിട്ടാല് ശാസ്ത്രജ്ഞരും കര്‍ഷകരും അതിനുള്ള ഉത്തരം നല്‍കും. 250 അംഗങ്ങളുള്ള ഈ ഗ്രൂപ്പില് 14 ശാസ്ത്രജ്ഞരുമുണ്ട്. ഇതിനൊക്കെ ശേഷമാണ് മീന്‍കൃഷി ശാസ്ത്രീയമാക്കി രാംകുമാര് തന്റെ ശൃഖല വിപുലപ്പെടുത്തിയത്. മത്സ്യവില്‍പനയായിരുന്നു നേരിട്ട മറ്റൊരു പ്രശ്‌നം. ഇതിനായി ഫിഷ്ഫാര്‍മേഴ്‌സ് ഡവലപ്‌മെന്റ് സൊസൈറ്റി(എഫ്എഫ്ഡിഎസ്) എന്ന പേരില് രൂപീകരിച്ച സൊസൈറ്റി ഇന്ന് എറണാകുളം ആസ്ഥാനമായി പ്രവര്‍ത്തിക്കുന്നു.\nവെള്ളത്തിലെ അമോണിയ മാറ്റി നന്നായി വായൂപ്രവാഹം നല്‍കിയാല് ഒരുകുളത്തില് എത്ര മീന് കുഞ്ഞുങ്ങളെ വേണമെങ്കിലും വളര്‍ത്താമെന്ന് രാംകുമാര് പറയുന്നു. കൂടുതല് മത്സ്യങ്ങളെ കുറച്ചു സ്ഥലത്തുവളര്‍ത്തുന്ന അതിസാന്ദ്ര മത്സ്യക്കൃഷിയില് മൂന്നു ദിവസം കൂടുമ്പോള് കുളത്തിലെ വെള്ളം മാറ്റിയാല് അമോണിയകൊണ്ടുണ്ടാകുന്ന പ്രശ്‌നങ്ങള് തടയാം. വെള്ളത്തിനടിയില് ഖരപദാര്‍ഥങ്ങള് അടിയാതിരിക്കാന് സൂക്ഷിച്ച് തീറ്റ നല്‍കുക എന്നതാണ് മറ്റൊരുമാര്‍ഗം. മീന്‍വളര്‍ത്തലിനൊപ്പം മീന്‍കുഞ്ഞുങ്ങളെ പുറത്തു നിന്ന് എടുത്തു വില്‍ക്കുകയും ചെയ്യുന്നുണ്ടിദ്ദേഹം. മീന് വളര്‍ത്തുന്നതിനാവശ്യമായ ഉപകരണങ്ങള് നല്‍കുകയും ചെയ്യുന്നു. വെള്ളം പരിശോധിക്കുന്നതിനാവശ്യമായ കിറ്റുകളും ഇദ്ദേഹം നല്‍കുന്നു. മീന്‍തീറ്റ, അമോണിയ മാറ്റാനുള്ള ബയോ കണ്‍വര്‍ട്ടര് എന്നിവയെല്ലാം രാംകുമാറിന്റെ പക്കലുണ്ട്.\nപടുതാക്കുളത്തിലാണ് മത്സ്യം വളര്‍ത്താനുദ്ദേശിക്കുന്നതെങ്കില് ഇതിനുള്ള സ്ഥലം തെരഞ്ഞടുക്കുമ്പോള് അമിതവെയിലും ചൂടുമുള്ള സ്ഥലങ്ങള് ഒഴിവാക്കണം. വശങ്ങളില് നിന്ന് മധ്യത്തിലേക്ക് ചരിച്ച് ഇംഗ്ലീഷിലെ 'ഢ' അക്ഷരത്തിന്റെ മാതൃകയിലാണ് പടുതാക്കുളം നിര്‍മിക്കേണ്ടത്. ഭക്ഷണാവശിഷ്ടം, കാഷ്ഠം എന്നിവ എളുപ്പത്തില് നീക്കം ചെയ്യുന്നതിന് ഇതു സഹായിക്കും. നാലഞ്ചടി വരത്തക്കരീതിയില് താഴ്ച ക്രമീകരിക്കണം. മുകളില് വെള്ളം ചൂടാകുമ്പോള് താഴേക്ക് മീനുകള്‍ക്കു താഴുന്നതിനാണ് താഴ്ച ഇത്രയും വേണ്ടത്. ആധുനിക രീതിയില് മീന്‍കുളം നിര്‍മിക്കുകയാണെങ്കില് വൃത്താകൃതിയില് നിമിക്കുന്നതാകും നല്ലത്. പടുതയിടുമ്പോള് കട്ടി കൂടിയതു നോക്കി വാങ്ങിയിട്ടില്ലെങ്കില് പെട്ടന്ന് ദ്വാരം വീഴുകയും മീന് വളര്‍ത്തല് അസാധ്യമാകുകയും ചെയ്യും. ഇതിലേക്ക് നല്ല കിണര്‍വെള്ളം ഒഴിക്കുന്നതാണ് നല്ലത്. വെള്ളത്തിന്റെ പിഎച്ചും അയേണ് കണ്ടന്റും പരിശോധിച്ചുവേണം കുളത്തിലേക്ക് വെള്ളം നല്‍കാന്. ആമ, നീര്‍ക്കാക്ക, തവള എന്നിവ കുളത്തിലിറങ്ങാതിരിക്കാന് അഞ്ചടി പൊക്കത്തില് കുളത്തിനു ചുറ്റും ഗ്രീന് നെറ്റ് കെട്ടണം. മീന്‍കുഞ്ഞുങ്ങളെ നോക്കി വാങ്ങണം. മീനിനെ നിക്ഷേപിച്ചാല് ഇവയെ നിരീക്ഷിച്ച് ഓക്‌സിജന് ആവശ്യത്തിനു കുളത്തില് ഉണ്ടോ എന്നു മനസിലാക്കാന് സാധിക്കും. ഒരു ദിവസം നാലു തവണയായി കുറേശേ ഭക്ഷണം നല്‍കുന്നതാ കും നന്ന്. അധികം ഭക്ഷണം നല്‍കാതെ ക്രമീകരിക്കണം. കഴിക്കുന്നതിനനുസരിച്ച് ഭക്ഷണം നല്‍കുന്ന രീതിയാണ് നല്ലത്. ഭക്ഷണം കഴിക്കുന്നില്ലെങ്കില് ജല പരിശോധന നടത്തണം. പ്രകൃതിദത്ത കുളത്തില് മീനിന്റെ വളര്‍ച്ച കൂടുതലായിരിക്കും.\nതിലാപ്പിയ മത്സ്യക്കുഞ്ഞുങ്ങള് ആറു മാസം കൊണ്ട് 250 ഗ്രാം തൂക്കമെത്തും. ഇതാണ് വില്‍പ്പനക്ക് അനുയോജ്യം. ഒരു കിലോ മീന് ഉത്പാദിപ്പിക്കാന് ഒന്നരക്കിലോ തീറ്റ എന്നതാണ് കണക്ക്. ഇതിന് 110 രൂപ ചെലവു വരും. വിപണിയില് മീനിന് കിലോയ്ക്ക് 250 രൂപ വരെ ശരാശരി ലഭിക്കും. വര്‍ഷം മൂന്നു നാലു ടണ് വരെ മത്സ്യം ഇദ്ദേഹം വില്‍ക്കുന്നുണ്ട്. നാട്ടുകാര് തന്നെയാണ് ഉപഭോക്താക്കള്. സൊസൈറ്റികള് വഴിയും മീന് വില്‍പന സജീവമാണ്. അതിസാന്ദ്രതയിലാണ് മത്സ്യം വളര്‍ത്തുന്നതെങ്കില് വൈദ്യുതി തടസമുണ്ടാകാന് പാടില്ല. എപ്പോഴും എയറേറ്റര് ഉപയോഗിച്ച് വെള്ളത്തിലേക്ക് വായൂ നല്‍കിക്കൊണ്ടിരിക്കണം. ഫില്‍ട്ടറേഷനും ആവശ്യമാണെന്നും രാം കുമാര് പറയു ന്നു. ഫോണ്: രാം കുമാര്-62822 69585.\nകൃഷിക്കായി ചില മഴയറിവുകള്\nമഴ പ്രകൃതിയുടെ വരദാനവും നിറചൈതന്യവും. ഉര്‍വരതയുടെ പ്രതീകം. പുതുസസ്യങ്ങല് നാമ്പിടുന്ന കാലം. കര്‍ക്കടകത്തില് ഉര്‍വരതയുടെ\nചക്കുപള്ളം നല്‍കുന്ന കൃഷിപാഠം\nഇത് ഗവണ്‍മെന്റ് ട്രൈബല് ഹൈസ്‌കൂള് ചക്കുപള്ളം. കുടിയേറ്റ ജില്ലയായ ഇടുക്കിയിലെ ഈ സ്‌കൂള് ഇക്കുറി പ്രവേശ നോത്സവത്തില് വ\nവീടിനു കുറച്ചകലെയുള്ള റബര് എസ്‌റ്റേറ്റില് ചതുപ്പില് വളരുന്ന കൂവയുടെ കിഴങ്ങുകള് പറിക്കാന് പോയ കാലം. സഹോദരങ്ങള്‍ക്കും\nനിറയെ കുലകളുമായി നില്‍ക്കുന്ന ഈന്തപ്പന കണ്ണൂര് ഇരിട്ടി കോളിക്കടവ് ഗ്രാമത്തിന് കൗതുകകാഴ്ചയായി. ഷെറിന് ജോസ് സ്വന്തം വീട്\nആടലോടകം സുഖപ്പെടുത്തുന്നു, കൃഷിയേയും മനുഷ്യനേയും\nഭാരതത്തിലെ ഔഷധ പാരമ്പര്യത്തില് മുഖ്യകണ്ണിയാണ് ആടലോടകം. ഔഷധഗുണം കൊണ്ട് ഈ ചെടി അനവധി ആയുര്‍വേദഗ്രന്ഥങ്ങളില് ഇടംപിടിച്ചിട\nപരിസ്ഥിതി സൗഹൃദം വര്‍ക്കിയുടെ ഇക്കോ സിസ്റ്റം\nകൃഷിയിടങ്ങളുടെ വ്യാപ്തി കുറയുന്നത് കാലാവസ്ഥയില് വലിയ മാറ്റങ്ങളാണ് ഉണ്ടാക്കിക്കൊണ്ടിരിക്കുന്നത്. പ്രകൃതിയില് മനുഷ്യര്\nമണ്ണ് വളക്കൂറുള്ളതാക്കാന് ആമസോണ് ഗോത്രചികിത്സ\nപ്രളയം ഘടനമാറ്റിയ മണ്ണില് ഉത്പാദനം സാധ്യമാക്കാന് കാര്‍ഷിക കേരളം ഏറെ പണിപ്പെടുന്നുണ്ട്. ഉരുള് പൊട്ടലിനും മണ്ണിടിച്ചിലി\nഅമേരിക്കയുടെ ഡ്രാഗണ് അത്തിക്കയത്തിനു സ്വന്തം\nതാഴെ നിന്നു നോക്കിയാല് കള്ളിമുള്ളു പിടിച്ച ഒരു കുന്നാണെന്നേ തോന്നൂ. എന്നാല് കുന്നുകയറി ചെ ല്ലുമ്പോള് പച്ചപ്രതലത്തില്\nപ്രാണന് നഷ്ടപ്പെടുന്ന പ്രാണവായു\nലോകത്ത് ആദ്യമായി ബ്രിട്ടനില് കാലാവസ്ഥ അടിയന്തരാവസ്ഥ പ്രഖ്യാപിച്ചു. പരിസ്ഥിതി സംരക്ഷണത്തിനായി ലണ്ടനില് പരിസ്ഥിതി പ്രവര്\nസാറ്റലൈറ്റ് നഴ്‌സറികളും മൊബൈല് ഗാര്‍ഡനിംഗും\nവികേന്ദ്രീകരണം കാര്യക്ഷമമായി പ്രാവര്‍ത്തികമാക്കിയ സംരംഭമേഖലയാണ് സസ്യനഴ്‌സറികള്. പണ്ടുകാലത്ത് സ്വകാ ര്യമേഖലയില് വലിയ നഴ\nമനസറിഞ്ഞ് കൃഷി, കൈനിറയെ വിളവ്\nമണ്ണ് ചിലപ്പോള്, തന്നെ സ്‌നേഹിക്കുന്നവരെ വന് സമൃദ്ധി മടക്കി നല്കി യഥേഷ്ടമങ്ങ് സത്കരിക്കും. അങ്ങനെയൊരു കാഴ്ച തിരുവനന്തപ\nകൃഷി സേവനമല്ല, വരുമാനമാകണം\nകൃഷി വരുമാനമേകുന്നതാകണമെന്നാണ് സുനിലിന്റെ അഭിപ്രായം. ശാസ്ത്രീയമായി കൃഷി ചെയ്താല് ഇതുസാധിക്കുമെന്ന് ഇദ്ദേഹം കാണിച്ചുതരുന\nപാലു കുറയുന്നതിന് കാരണമുണ്ട്\nഏയ് മത്തായിച്ചാ, ഒന്നു നില്‍ക്കൂ, ഞാനും വരുന്നു'- വഴിവക്കില് നിന്നു മത്തായിയുടെ ഉറ്റസുഹൃത്ത് ജോര്‍ജിന്റെ നീട്ടിയുള്ള വി\nജാതിയുടെ വിവിധ രുചികള്\nജാതിക്ക ശേഖരിക്കുമ്പോള് വെറുതേകളയുന്ന തൊണ്ടുപയോഗിച്ച് രുചികരമായ വിഭവങ്ങള് തയാറാക്കാം. ചിലത് ചുവടെ...\nഎന്നും നറുമണം വിതറി പുതിന\nഗ്രീക്ക് ഇതിഹാസത്തില് 'മിന്തെ' എന്നു പേരായ ഒരു അപ്‌സരസുന്ദരിയുണ്ടായിരുന്നു. പുരാതന ഗ്രീസിലെ അധോലോക രാജാവും മരിച്ചവരുടെ\nപഴം മാത്രമല്ല, ചായയുമാക്കാം\nകാര്‍ഷിക വിളകളുടെ വാണിജ്യ-വ്യാപാര സാധ്യതകള് പ്രയോജനപ്പെടുത്തിയാലേ കര്‍ഷകര്‍ക്ക് നേട്ടമുണ്ടാകൂ. പഴുത്തും ചീഞ്ഞും തൊടിയില\nഞൊട്ടാഞൊടിയന് കായ കഴിച്ചാല്\nനമ്മുടെ നാട്ടിന്‍പുറങ്ങളില് അന്യം നില്‍ക്കുന്ന ഒട്ടനവധി ഔഷധസസ്യങ്ങളുണ്ട്. അത്തരത്തില് ഒന്നാണ് ഞൊട്ടാഞൊടിയന്. ഞൊട്ടിഞൊ\nഅണ തുറന്ന് റോഡ് മുങ്ങി; സ്കൂളിൽ അധ്യാപകരും 350 വിദ്യാർഥികളും കുടുങ്ങി\nആന്ധ്രയിൽ ബോട്ടുമറിഞ്ഞുണ്ടായ അപകടം; അനുശോചനമറിയിച്ച് പ്രധാനമന്ത്രി\nഉത്തരേന്ത്യക്കാരെ അപമാനിച്ച് രക്ഷപെടാൻ അനുവദിക്കില്ല; തൊഴിൽ മന്ത്രിക്കെതിരെ പ്രിയങ്ക\nവെസ്റ്റ്ബാങ്കിനെ ഇസ്രയേലിനൊപ്പം ചേർക്കും; മന്ത്രിസഭ അംഗീകാരം നൽകി


ലോകത്തെ അത്ഭുതപ്പെടുത്തിയ ഈ വര്‍ഷത്തെ 10 കണ്ടെത്തലുകള് - FUTURE KERALA - Future Kerala\nമാനവരാശിക്കു ഭാവിയില് പ്രയോജനകരമായേക്കാവുന്ന നിരവധി പരീക്ഷണങ്ങള് നടത്തുകയാണു ശാസ്ത്രലോകം. ഈ വര്‍ഷം നിര്‍ണായകമായ പല കണ്ടുപിടുത്തങ്ങളും നടത്തുകയുണ്ടായി. ഭൂമിയെ പോലെ വാസയോഗ്യമായ മൂന്ന് ഗ്രഹങ്ങള് കണ്ടെത്തിയതിനു പുറമേ പലതരം രോഗങ്ങള്‍ക്കും ശമനമേകാന് പ്രാപ്തിയുള്ള മരുന്നുകളും വികസിപ്പിച്ചിരിക്കുന്നു.\nശാസ്ത്രമുന്നേറ്റം നടന്ന വര്‍ഷമാണ് 2017.സൗരയൂഥത്തിനു പുറത്തു ഏഴ് ഗ്രഹങ്ങളെ കണ്ടെത്തിയതിനു\nപുറമേ, ബയോ മെഡിക്കല് രംഗത്തും, വൈദ്യശാസ്ത്രരംഗത്തുമൊക്കെ ഗുണകരമായ മാറ്റങ്ങള്‍കൊണ്ടുവരാന് സാധിച്ചു. ഈമേഖലയിലെ ശ്രദ്ധേയ 10 കണ്ടുപി\nടുത്തങ്ങളെ അവതരിപ്പിക്കുകയാണ് ഇവിടെ.\na) വാസയോഗ്യമായ മൂന്ന് ഗ്രഹങ്ങള്\nജീവന് നിലനിര്‍ത്താന് കഴിയുന്ന, ഭൂമിയുടെ വലുപ്പത്തിലുള്ള മൂന്ന് ഗ്രഹങ്ങളെ അമേരിക്കന് ബഹിരാകാശ ഗവേഷണ ഏജന്‍സിയായ നാസ കണ്ടെത്തിയതാണ് ഈ വര്‍ഷത്തെ ആദ്യ മികച്ച കണ്ടെത്തലുകളില് ഒന്ന്. ഈ വര്‍ഷം ഫെബ്രുവരിയിലാണ് ഇക്കാര്യം നാസ മാധ്യമ സമ്മേളനം വിളിച്ചു ചേര്‍ത്തതിനു ശേഷം ലോകത്തെ അറിയിച്ചത്. സൗരയൂഥത്തിനു(solar system) പുറത്ത് ഏഴ് ഗ്രഹങ്ങളെയാണു നാസ കണ്ടെത്തിയത്. ഇവയില് മൂന്ന് ഗ്രഹങ്ങള് വാസയോഗ്യമായ മേഖല (ഹാബിറ്റബിള് സോണ്) ആണെന്നും ശാസ്ത്രജ്ഞര് കണ്ടെത്തി. ഇതില് ഏറ്റവും ശ്രദ്ധേയമായ കാര്യമെന്തെന്നു വച്ചാല്, സൂര്യനല്ലാതെ ട്രാപ്പിസ്റ്റ്-1 എന്ന കുള്ളന് നക്ഷത്രത്തെയാണു ഏഴ് ഗ്രഹങ്ങള് ചുറ്റുന്നത്. ഇക്കാര്യമാണു നാസയുടെ സ്പിറ്റ്‌സെര് ദൂരദര്‍ശിനി കണ്ടെത്തിയത്. ഭൂമിയില്‍നിന്നും 40 പ്രകാശവര്‍ഷം അകലെയാണ് ഏഴ് ഗ്രഹങ്ങള് സ്ഥിതിചെയ്യുന്നത്. ഇവയില് വാസയോഗ്യമെന്നു കണ്ടെത്തിയ മൂന്ന് ഗ്രഹങ്ങളില് ജീവന്റെ സാന്നിധ്യമുണ്ടോയെന്ന ഗവേഷണമാണ് ഇപ്പോള് പുരോഗമിക്കുന്നത്.\nb) വലിയ ശബ്ദമുള്ള ജീവി\nപനാമയുടെ പസഫിക് തീരത്ത്, ശാസ്ത്രജ്ഞര് ഒരു പുതിയ തരം ചെമ്മീനെ ( pistol shrimp) കണ്ടെത്തി. ഇവയുടെ നീളമേറിയ ഇളം ചുവപ്പ് നിറമുള്ള നഖം ഉപയോഗിച്ചു വലിയ ശബ്ദമുണ്ടാക്കാന് സാധിക്കും. 210 ഡെസിബല് വരെ മുഴങ്ങുന്നതാണ് ഇതിന്റെ ശബ്ദം. ഇങ്ങനെ ശബ്ദമുണ്ടാക്കുന്നതിലൂടെ ചെറു മല്‍സ്യങ്ങളെ പേടിപ്പിക്കാനും അവയെ കൊല്ലാനും സാധിക്കുമെന്നാണു ശാസ്ത്രസമൂഹം കണ്ടെത്തിയിരിക്കുന്നത്. 1 മുതല്2വരെ ഇഞ്ച നീളത്തില് വളരുന്ന ഈ ചെമ്മീന് ലോകത്തിലെ തന്നെ ഏറ്റവും വലിയ ശബ്ദമുണ്ടാക്കുന്ന ജന്തുവാണെന്നുമാണു ശാസ്ത്രജ്ഞരുടെ നിഗമനം.\nc) വാര്‍ദ്ധക്യത്തെ എതിര്‍ക്കുന്ന ചികിത്സ ചുണ്ടെലികളില് നടത്തി\nപ്രായമേറുമ്പോള് വാര്‍ദ്ധക്യം ബാധിച്ച കോശങ്ങള് ശരീരത്തില് പലതരം അസുഖങ്ങളുണ്ടാക്കും. നെതര്‍ലാന്‍ഡ്‌സിലുള്ള ഏതാനും ശാസ്ത്രജ്ഞര് ഇത്തരം കോശങ്ങളെ നിര്‍മാര്‍ജ്ജനം ചെയ്യുന്ന തന്മാത്രകളെ (molecules) വികസിപ്പിച്ചിരിക്കുകയാണ്. ഈ മോളിക്യുളുകളെ പ്രായമുള്ള ചുണ്ടെലികളില് കുത്തിവച്ചപ്പോള് അത്ഭുതകരമായ മാറ്റമാണ് അവയിലുണ്ടായത്. ചുണ്ടെലിയുടെ മൃദുരോമം വീണ്ടും വളര്‍ന്നു. വൃക്കയുടെ പ്രവര്‍ത്തനം മെച്ചപ്പെട്ടു. വാര്‍ദ്ധക്യസംബന്ധിയായ പഠന,ഗവേഷണ മേഖലയില് ചരിത്രപ്രധാനമായ സംഭവമായിട്ടാണ് ഈ പുരോഗതിയെ ശാസ്ത്രജ്ഞര് കണക്കാക്കുന്നത്.\nd) പൊള്ളലേറ്റ ചര്‍മത്തെ സുഖപ്പെടുത്തുന്ന സ്‌പ്രേ\nമുറിവുകളില് മൂലകോശത്തെ (stem cell) സ്‌പ്രേ ചെയ്യുന്നതിനുള്ള ഉപകരണം ബയോമെഡിക്കല് ശാസ്ത്രജ്ഞര് വികസിപ്പിച്ചിരിക്കുകയാണ്. ഇങ്ങനെ സ്‌പ്രേ ചെയ്യുന്നതിലൂടെ നാല് ദിവസം കൊണ്ടു പരിക്കേറ്റ ഭാഗത്തു പുതിയ, ആരോഗ്യപ്രദമായ ചര്‍മത്തിന്റെ പാളി (skin layer) വളരും. ബയോടെക് സ്ഥാപനമായ റെനോവ കെയര് സമീപകാലത്ത് ഈ ഉപകരണത്തിന്റെ (skin gun) പേറ്റന്റ് കൈവശമാക്കുകയുണ്ടായി. ഈ ഉപകരണത്തിന് എഫ്ഡിഎ (ഫുഡ് ആന്‍ഡ് ഡ്രഗ് അഡ്മിനിസ്‌ട്രേഷന്) അനുമതി കൂടി ലഭിക്കേണ്ടതുണ്ട്. ചര്‍മം ഒട്ടിച്ചു ചേര്‍ക്കുന്ന സ്‌കിന് ഗ്രാഫ്റ്റിംഗ് എന്ന വേദനാജനകമായ പ്രക്രിയ ഒഴിവാക്കാന് ഈ ഉപകരണത്തിലൂടെ സാധിക്കും. ബയോ മെഡിക്കല് രംഗത്തു മാറ്റം കുറിക്കുന്നതായിരിക്കും (game changer) സ്‌കിന് ഗണ് എന്നും പറയപ്പെടുന്നു.\ne) സ്‌ട്രോക്കിനെ തടയുന്ന എട്ടുകാലി വിഷം\nനാളീ രൂപത്തിലുള്ള (funnel shaped) ഓസ്‌ട്രേലിയന് ചിലന്തിയുടെ കടിയേല്‍ക്കുന്ന ഒരു മനുഷ്യന് പരമാവധി 15 മിനിറ്റ് മാത്രമായിരിക്കും ജീവിച്ചിരിക്കുകയെന്നാണു വൈദ്യശാസ്ത്രം പറയുന്നത്. എന്നാല് ഇതു പോലെ മാരകവിഷമുള്ള ജീവി പുറന്തള്ളുന്ന വിഷത്തിലടങ്ങിയിരിക്കുന്ന പെപ്പ്‌ടൈഡിന് (peptides) സ്‌ട്രോക്ക് മൂലം തലച്ചോറിന് (brain cell) ഉണ്ടാകുന്ന ക്ഷതം തടയാന് സാധിക്കുന്നവയാണെന്നു ശാസ്ത്രജ്ഞര് കണ്ടെത്തിയിരിക്കുന്നു. ഇതു സംബന്ധിച്ച ഗവേഷണം പുരോഗമിക്കുകയാണ്. ഗവേഷണം വിജയകരമാവുകയാണെങ്കില് സ്ട്രാക്ക് മൂലം സംഭവിക്കുന്ന മസ്തിഷ്‌ക ക്ഷതത്തെ തടയാന് പ്രാപ്തിയുള്ള ആദ്യ മരുന്നായിരിക്കും ഇതെന്നു വൈദ്യശാസ്ത്രം അഭിപ്രായപ്പെടുന്നു.\nf) ദിനോസറിന്റെ അവശിഷ്ടം കണ്ടെത്തി\nകാനഡയിലെ ടൊറാന്റോയിലുള്ള ശാസ്ത്രജ്ഞര് ദിനോസറിന്റെ അവശിഷ്ടം കണ്ടെത്തി. സുള് എന്ന പേരും ഇതിനു നല്‍കി. ദിനോസറിന്റെ കണ്ണിനു പിറകു വശത്തായി കൊമ്പുകളുണ്ട്. മുഖത്ത് മുള്ളുകളുമുള്ളതായി കാണപ്പെട്ടു. ഈ അവശിഷ്ടത്തിന് 75 മില്യന് വര്‍ഷത്തോളം പഴക്കമുണ്ടെന്നാണു ശാസ്ത്രജ്ഞര് അനുമാനിക്കുന്നത്.\ng) തവളയുടെ ദ്രവം കൊണ്ട് പകര്‍ച്ചപ്പനിയെ പ്രതിരോധിക്കാം\nദക്ഷിണ ഇന്ത്യയില് കണ്ടെത്തിയ ഒരു പ്രത്യേക തരം തവളയുടെ തൊലിപ്പുറത്തുള്ള ദ്രവത്തില് ആന്റിമൈക്രോബിയല് പെപ്പ്‌ടൈഡ് അടങ്ങിയിട്ടുണ്ട്. ഇവയ്ക്കു മനുഷ്യരില് പനി പടര്‍ത്തുന്ന ബാക്ടീരിയകളെയും വൈറസുകളെയും നശിപ്പിക്കാനുള്ള ശേഷിയുണ്ട്. ഈ പരീക്ഷണം ലാബുകളില് നടത്തി വിജയിച്ചിട്ടുണ്ട്. ഇതു സംബന്ധിച്ച ഗവേഷണം അടുത്ത ഘട്ടത്തിലേക്ക് പ്രവേശിച്ചിരിക്കുകയാണ്.\nh) പകര്‍ച്ചവ്യാധിയെ നശിപ്പിക്കുന്ന വ്യാളിയുടെ രക്തം\nലോകത്തിലെ ഏറ്റവും വലിയ പല്ലി വിഭാഗത്തില്‍പ്പെട്ട കൊമോഡോ ഡ്രാഗന്റെ രക്തത്തില് അടങ്ങിയിരിക്കുന്ന ആന്റി മൈക്രോബിയല് സംയുക്തം(compound) പകര്‍ച്ചവ്യാധിയെ നശിപ്പിക്കാന് ശേഷിയുള്ളവയാണെന്നു കണ്ടെത്തിയിരിക്കുകയാണ്. ലാബുകളില് നടത്തിയ പരീക്ഷണത്തില്, ശാസ്ത്രജ്ഞര് ചുണ്ടെലിയെ മുറിപ്പെടുത്തിയതിനു ശേഷം കൊമോഡോ ഡ്രാഗന്റെ സംയുക്തം മുറിവില് പുരട്ടി. മുറിവ് അഭൂതപൂര്‍വമായ വേഗത്തില് ഉണങ്ങി. ഇതു ശാസ്ത്രജ്ഞരെ ഞെട്ടിപ്പിക്കുകയും ചെയ്തു.\ni) ചരിത്രസ്മാരക ശിലകള് ബ്രസീലില്\nചരിത്രാതീതകാല സ്മാരകമെന്നു വിശേഷിപ്പിക്കുന്ന സ്റ്റോണ് ഹെഞ്ച് ബ്രസീലില് കണ്ടെത്തി. ഡ്രോണ് ഉപയോഗിച്ചു നടത്തിയ പര്യവേക്ഷണത്തിലാണു ഇതു കണ്ടെത്തിയത്. ഏകദേശം 450-ാളം സ്റ്റോണ് ഹെഞ്ച് ഇത്തരത്തില് കണ്ടെത്തിയതായിട്ടാണ് റിപ്പോര്‍ട്ട്. നേരത്തേ കരുതിയിരുന്നതിനേക്കാളും മുന്‍പു ഇവിടെ മനുഷ്യവാസമുണ്ടായിരുന്നെന്ന് ഇതോടെ ഗവേഷകര്‍ക്കു മനസിലായി.\nj) ജനിതക വൈകല്യമില്ലാതാക്കാന് പ്രാപ്തിയുള്ള ഉപകരണം\nഗര്‍ഭസ്ഥ ശിശുക്കളില് ജനിതക വൈകല്യമില്ലാതാക്കാന് പ്രാപ്തിയുള്ള ഉപകരണം വികസിപ്പിച്ചിരിക്കുകയാണു ചൈനയിലെ ശാസ്ത്രജ്ഞര്. ഇത്തരം ജീന് എഡിറ്റിംഗ് ടൂള് ഉപയോഗിച്ച് ഭ്രൂണത്തിലുള്ള ഡിഎന്‍എയില് മാറ്റം വരുത്താന് സാധിക്കുമെന്നാണു കണ്ടെത്തിയിരിക്കുന്നത്. പക്ഷേ ഇത് ധാര്‍മികതലത്തില് ചോദ്യം ചെയ്യപ്പെട്ടിരിക്കുകയാണ്.\nTags:\t10 discoveries of the year this year surprise the world


പൗരത്വ നിയമം: ബിനോയ് വിശ്വം കസ്റ്റഡിയിൽ. – Pravasi Corner\nമംഗളൂരു: പൗരത്വ നിയമ ഭേദഗതിക്കെതിരായ പ്രതിഷേധിച്ച സിപിഐ നേതാവും എം പി യുമായ ബിനോയ് വിശ്വത്തെ അറസ്റ്റ് ചെയ്തു.\nബിനോയ് വിശ്വത്തെ കൂടാതെ മറ്റു എട്ട് സി.പി.ഐ നേതാക്കളെയും പോലീസ് കസ്റ്റഡിയിലെടുത്തിട്ടുണ്ട്.\nമംഗളൂരുവിൽ സര്‍ക്കാര് പ്രഖ്യാപിച്ച നിരോധനാജ്ഞ ലംഘിച്ച് സമരം ചെയ്തതിനാണ് ബിനോയ് വിശ്വം അറസ്റ്റിലായത്. മുദ്രാവാക്യം മുഴക്കുന്ന വേളയിലാണ് ബിനോയ് വിശ്വവും മറ്റു നേതാക്കളും അറസ്റ്റിലായത്.\nപൗരത്വ നിയമ ഭേദഗതിക്കെതിരെ പ്രതിഷേധിക്കാനും മംഗലുരു ജനങ്ങൾക്ക് ഐക്യദാർഡ്യം പ്രഖ്യാപിച്ചുമാണ് മംഗലൂരുവിൽ എത്തിയത് എന്ന് ബിനോയ് വിശ്വം മാധ്യമങ്ങളോട് വ്യക്തമാക്കി.


കാലവർഷം ശക്തിപ്പെട്ടു, വടകരയിൽ ശക്തമായ മഴ- Kerala weather meteorological department report on 2019 July 23 Thiruvananthapuram and kochi\nKerala Weather Report 2019 July 23 Thiruvanthapuram Kochi Palakkd Kozhikode\nKerala Weather: 26-ാം തീയതിവരെ ശക്തമായ മഴ ലഭിക്കുമെന്നാണ് കാലാവസ്ഥ മുന്നറിയിപ്പ്\nJuly 23, 2019 05:07:19 pm\nKerala Weather: തിരുവനന്തപുരം: തെക്കുപടിഞ്ഞാറൻ കാലവർഷം കേരളത്തിൽ ശക്തമായി തുടരുന്നു. കേരളത്തിൽ പരക്കെ മഴ ലഭിച്ചു. കോഴിക്കോട് വടകരയിലാണ് ഇന്ന് ഏറ്റവും കൂടുതൽ മഴ ലഭിച്ചത്, 17 സെന്റിമീറ്റർ. കാസർകോട് ഹോസ്ദർഗിൽ 14 സെന്റിമീറ്ററും കണ്ണൂർ തളിപ്പറമ്പിൽ 11 സെന്റിമീറ്ററും മഴ ലഭിച്ചു. അടുത്ത ഏതാനും ദിവസം കൂടി കാലവർഷം കേരളത്തിൽ ശക്തിപ്പെടുമെന്നാണ് കാലാവസ്ഥ റിപ്പോർട്ട്.\nജൂലൈ 23 മുതൽ 27 വരെ കേരളത്തിലെ ഒട്ടുമിക്ക ഇടങ്ങളിലും ഇടിമിന്നലോടു കൂടിയ അതിശക്തമായ മഴ ലഭിച്ചേക്കും. 26-ാം തീയതിവരെ ശക്തമായ മഴ ലഭിക്കുമെന്നാണ് കാലാവസ്ഥ മുന്നറിയിപ്പ്.7മുതൽ 11 സെന്റിമീറ്റർവരെ ഈ ദിവസങ്ങളിൽ മഴ ലഭിച്ചേക്കും.\nKerala Weather Live: കാസർകോട് ഇന്നും മഴ ശക്തം, മധുവാഹിനി പുഴ കര കവിഞ്ഞൊഴുകി\nകൂടിയ താപനില-25 ഡിഗ്രി സെൽഷ്യസ്


പ്രതീക്ഷയുടെ കരനെൽ പച്ചപ്പ് | Kelakam\nപ്രതീക്ഷയുടെ കരനെൽ പച്ചപ്പ്\nകേളകത്ത് തെങ്ങിൻതോപ്പിൽ ഇടവിളയായി കരനെൽകൃഷി ചെയ്തിരിക്കുന്നു\nകേളകം : മലയോരത്തെ തരിശുകിടന്ന സ്ഥലങ്ങളിൽ പലതുമിപ്പോൾ പച്ച തളിർത്തുനിൽക്കുകയാണ്. കൃഷിഭവനുകളുടെ പിന്തുണയോടുകൂടി തെങ്ങിൻതോപ്പുകളിൽ ഇടവിളയായും കൃഷിചെയ്യാതെ കിടന്ന ഭൂമികളിലും കരനെൽ കൃഷി നടത്തിയാണ് മലയോര മേഖലകളായ കേളകം, കണിച്ചാർ കൊട്ടിയൂർ തുടങ്ങിയ സ്ഥലങ്ങളിലെ കർഷകർ 'ഹരിതവിപ്ലവത്തിന് ' തുടക്കംകുറിച്ചിരിക്കുന്നത്. കണിച്ചാറിൽ 10 ഹെക്ടറോളം സ്ഥലത്താണിപ്പോൾ കൃഷി നടത്തിയിരിക്കുന്നത്. കൃഷിഭവനുകളുടെയും ത്രിതല പഞ്ചായത്തുകളുടെയും സഹകരണത്തോടെ അഞ്ചേക്കർ സ്ഥലത്താണ് കൃഷിയുള്ളതെന്ന് കൃഷി ഓഫീസർ കെ.ജെ.ജോർജ് പറഞ്ഞു. കർഷകർക്ക് സൗജന്യമായി വിത്തുകൾ നൽകിയിരുന്നു.\nവെള്ളറ, പൂളക്കുറ്റി, സെമിനാരിവില്ല പ്രദേശങ്ങളിലാണ് ഇപ്പോൾ കൃഷി വ്യാപകമായിരിക്കുന്നത്. സ്വന്തമായും കർഷകർ കരനെൽകൃഷിയിലേക്കിറങ്ങി. ആറ്റാംചേരി പ്രദേശങ്ങൾ നേരത്തെതന്നെ നെൽവയലുകളുള്ള മേഖലയാണ്. പേരാവൂർ ഗ്രാമപ്പഞ്ചായത്തിലെ വളയങ്ങാടും പാടശേഖരസമിതിയുടെ നേതൃത്വത്തിൽ നെൽവയലുകളുണ്ട്. കേളകം പഞ്ചായത്തിലും സുഭിക്ഷകേരളം പദ്ധതിയുടെ ഭാഗമായി കരനെൽകൃഷി വ്യാപകമായി. പൂവത്തിൻചോല, വെള്ളൂന്നി, കേളകം ടൗൺ പരിസരങ്ങൾ, ശാന്തിഗിരി, കുണ്ടേരി, അടയ്ക്കാത്തോട് മേഖലകളിലും കരനെൽ കൃഷി തുടങ്ങി.\nപഞ്ചായത്തിലാകെ എട്ട് ഹെക്ടർ സ്ഥലത്ത് കൃഷിയുണ്ടെന്ന് കൃഷി ഓഫീസർ ജേക്കബ് ഷമോൻ പറഞ്ഞു. ഇതിൽ ആറ് ഹെക്ടറിനാണ് സബ്സിഡി നൽകുന്നത്. ഹെക്ടറിന് 13,600 രൂപ എന്ന നിരക്കിലാണ് സബ്സിഡി നൽകുന്നത്. പട്ടാമ്പി കാർഷിക ഗവേഷണ കേന്ദ്രത്തിൽനിന്നുള്ള ജ്യോതി ഇനത്തിൽപ്പെട്ട വിത്തുകളാണ് ജനകീയാസൂത്രണ പദ്ധതി പ്രകാരം കർഷകർക്ക് സൗജന്യമായി നൽകിയത്. കൂടാതെ കൂടുതൽ വിത്ത് ആവശ്യമുള്ള കർഷകർക്ക് കിലോഗ്രാമിന് 42 രൂപ നിരക്കിലും നെൽവിത്തുകൾ നൽകി. കൊട്ടിയൂർ കൃഷിഭവന്റെ നേതൃത്വത്തിലും കർഷകർക്ക് കരനെൽവിത്തും സബ്‌സിഡിയും നൽകുന്നു. ലോക്ക് ഡൗണിൽ വീട്ടിലിരുന്ന പലരും കൃഷിയിലേക്ക് തിരിച്ചുവന്നു. മലയോര മേഖലകളിൽ ലോക്ക് ഡൗണിൽ വ്യാപകമായി കപ്പയും കൃഷിയുംചെയ്തു.


Kerala Akshaya Lottery AK-437 Result: അക്ഷയ AK-437 ഭാഗ്യക്കുറി, ഒന്നാം സമ്മാനം എറണാകുളം ജില്ലയിൽ വിറ്റ ടിക്കറ്റിന്\nKerala Akshaya Lottery Ak 437 Result\nKerala Akshaya Lottery AK-437 Result: അക്ഷയ ഭാഗ്യക്കുറിയുടെ വില 40 രൂപയാണ്\nMarch 18, 2020 06:35:01 pm\nKerala Akshaya Lottery AK-437 Result @keralalotteries.com: തിരുവനന്തപുരം: കേരള സംസ്ഥാന ഭാഗ്യക്കുറി വകുപ്പിന്റെ അക്ഷയ AK-437 ഭാഗ്യക്കുറിയുടെ ഫലം പ്രഖ്യാപിച്ചു. ഒന്നാം സമ്മാനം എറണാകുളം ജില്ലയിൽ വിറ്റ AJ 243891 എന്ന ടിക്കറ്റ് നമ്പരിനു ലഭിച്ചു. രണ്ടാം സമ്മാനം കണ്ണൂർ ജില്ലയിൽ വിറ്റ AC 455959 എന്ന ടിക്കറ്റ് നമ്പരിനാണ്. ഭാഗ്യക്കുറിയുടെ ഫലം കേരള സംസ്ഥാന ഭാഗ്യക്കുറി വകുപ്പിന്റെ വെബ്സൈറ്റിലോ ഔദ്യോഗിക അറിയിപ്പുമായോ ഒത്തു നോക്കേണ്ടതാണ്.\nകേരള സംസ്ഥാന ഭാഗ്യക്കുറി വകുപ്പിന്റെ സ്ത്രീ ശക്തി SS-201 ലോട്ടറിയുടെ നറുക്കെടുപ്പ് ഫലം പ്രഖ്യാപിച്ചു. ഒന്നാം സമ്മാനം തൃശൂർ ജില്ലയിൽ വിറ്റ SB 897789 എന്ന ടിക്കറ്റ് നമ്പരിനു ലഭിച്ചു. രണ്ടാം സമ്മാനം തിരുവനന്തപുരം ജില്ലയിൽ വിറ്റ SF 387111 എന്ന ടിക്കറ്റ് നമ്പരിനു ലഭിച്ചു. സ്ത്രീ ശക്തി ഭാഗ്യക്കുറിയുടെ ടിക്കറ്റ് വില 40 രൂപയാണ്. ഒന്നാം സമ്മാനം 70 ലക്ഷം രൂപ, രണ്ടാം സമ്മാനം5ലക്ഷം രൂപയും സമാശ്വാസ സമ്മാനമായി 8000 രൂപയും നൽകും.\nപതിനഞ്ച് ദിവസത്തേക്ക് ഓഫീസിൽ എത്തേണ്ട; സ്വകാര്യ മേഖലയിലും നിയന്ത്രണം ഏർപ്പെടുത്തി സൗദി


June 10, 2019 , ജയന് വര്‍ഗീസ്\nമൂന്നു മാസം കഴിഞ്ഞു ഞാന് വീണ്ടും കുറിഞ്ഞിക്ക് പോയി. കൊച്ചുചെട്ടന്റെ വീട്ടില് ഇടമുണ്ടായിരുന്നില്ല. കുറെ ദൂരെയുള്ള മറ്റൊരു വീടാണ് കിട്ടിയത്. അവിടെ ഏതോ നാട്ടുകാരായ രണ്ടോ, മൂന്നോ പേര്‍കൂടി ഉണ്ടായിരുന്നു. ഇത്തവണ ഒന്‍പതു ദിവസമാണ് മരുന്ന് കുടിക്കേണ്ടത്. പോകുന്ന വഴിയില് തൊടുപുഴയില് ഇറങ്ങി എവിടെയെങ്കിലും ഒരു ജോലി കിട്ടുമോ എന്ന് അന്വേഷിച്ചിരുന്നു. തൊടുപുഴ പാലത്തിനു തൊട്ടുമുന്‍പുള്ള ഒരു റെഡിമേഡ് കടയില് തയ്യല്‍ക്കാരന്റെ ജോലി കിട്ടി. ദിവസം ആറു രൂപാ കൂലി. രാവിലെ ഒന്‍പതു മണിക്ക് തുടങ്ങിയാല് വൈകിട്ട് ആറു മണി വരെ ജോലി. ഉച്ചക്ക് തൊടുപുഴ പ്രൈവറ്റ് ബസ് സ്റ്റാന്‍ഡിനടുത്തുള്ള ഒരു ചേടത്തിയുടെ കഞ്ഞി ഹോട്ടലില് കഞ്ഞി. ഇറച്ചി, മീന് മുതലായവ ഒഴിവാക്കിയത് കൊണ്ട് മറ്റു കറികള് ആവശ്യാനുസരണം ചേടത്തി വിളമ്പിയിരുന്നു.\nമരുന്നു കുടി തീരുമ്പോഴേക്കും ഒരു പാടുപോലും അവശേഷിക്കാതെ അസുഖം പൂര്‍ണ്ണമായും സുഖപ്പെട്ടിരുന്നു. ജോലിക്കിടയില് ഫിലിപ്‌സിന്റെ ഒരു സിംഗിള് ബാന്‍ഡ് റേഡിയോയുടെ വില ഞാന് തിരക്കിയിരുന്നു. നൂറ്റിപ്പത്തു രൂപ. വീട്ടില് നിന്ന് കൊണ്ടുപോയതും ജോലിക്കൂലി കിട്ടിയതും കൂടി ചെലവ് കഴിച്ച് എന്റെ കയ്യില് അത്രയും രൂപയുണ്ട്. പിന്നെ തിരിച്ചു പോകാനുള്ള വണ്ടിക്കൂലിയുടെ കുറവേയുള്ളു. കുറിഞ്ഞിയിലെ തോട്ടില് ഞാന് കുളിക്കാന് ഇറങ്ങുന്ന കൊച്ചു കടവിന്റെ കരയില് ഒരു സാധു കുടുംബം കുടില്‍കെട്ടി താമസിച്ചിരുന്നു. ആ വീട്ടിലെ കൂലിപ്പണിക്കാരിയായ ഒരു പെണ്‍കുട്ടിയെ തോട്ടില് വച്ച് ഞാന് പരിചയപ്പെട്ടിരുന്നു. ഞാന് കഥയെഴുതുന്ന ആളാണെന്നറിഞ്ഞപ്പോള് ആ പെണ്‍കുട്ടിക്ക് എന്നോട് വലിയ ഇഷ്ടമോ, ആരാധനയോ, ബഹുമാനമോ, എന്തോ ഒന്ന് ഉണ്ടായിരുന്നു. ഞാന് കുളിക്കാന് ചെല്ലുന്ന നേരം നോക്കി അവള് ബക്കറ്റുമായി വെള്ളം എടുക്കാന് വരികയും, എന്നോട് അല്‍പ്പം സംസാരിക്കുകയും ചെയ്തിരുന്നു.\nഒന്നൊന്നര മാസം കഴിഞ്ഞപ്പോള് ആ രൂപാ തിരിച്ചു കൊടുക്കാനായി ഞാന് കുറിഞ്ഞിയില് ചെന്നു. അവളുടെ കുടില് നിന്നിടത്ത് ഒന്നുമില്ല അന്വേഷണത്തില് ആ കുടുംബം എങ്ങോ പോയിയെന്നും എവിടെയാണെന്ന് അറിയില്ലെന്നും ഉള്ള വിവരമാണ് കിട്ടിയത്. അമേരിക്കയില് വന്ന ശേഷം നാട്ടിലുള്ള പലരെയും ചെറിയ നിലയില് ഞാന് സഹായിച്ചിരുന്നു. ആ ലിസ്റ്റില് ഈ പെണ്‍കുട്ടി കൂടെ ഉണ്ടാവട്ടെ എന്ന് കരുതി ഒരു വെക്കേഷനില് ഞാന് കുറിഞ്ഞിയില് ചെന്ന് അറിയാവുന്നവരോടൊക്കെ സമഗ്രമായി അന്വേഷിച്ചുവെങ്കിലും, അവര് എവിടെയാണെന്ന് ആര്‍ക്കും അറിയില്ലായിരുന്നു. നിരാശയോടെ തിരിച്ചു പോരുമ്പോള് “ഇര തേടി പിരിയുന്ന കുരുവികളേ, ഇനിയേതു ദിക്കില് നാം കണ്ടുമുട്ടും” എന്ന് എന്റെ ഹൃദയക്കിളി തെങ്ങുന്നുണ്ടായിരുന്നു!\n(സ്കൂള് പഠനം ഉപേക്ഷിച്ചു ഞാന് തയ്യല് പഠിക്കാനിറങ്ങിയ കാലത്താണ് പരീക്കണ്ണിക്കാരന് ഒരു എ.പി. ജോര്‍ജ് ഞങ്ങളുടെ നാട്ടില് മെയില്‍മാനായി വരുന്നത്. അയാള് ദീപികാ ബാലജന സഖ്യത്തിന്റെ ഓര്‍ഗനൈസറാണെന്ന് എന്നെ സ്വയം പരിചയപ്പെടുത്തി ഒരു ‘കുട്ടികളുടെ ദീപിക’ എനിക്ക് തരികയും, എന്നെ വരിക്കാരനാക്കുകയും ചെയ്തു. അത് വായിച്ചപ്പോള് എനിക്കും എഴുതാന് കഴിയും എന്ന് മനസിലാക്കിയ ഞാന് ‘കണ്ണീരിന്റെ കഥ’ എന്ന കഥയെഴുതി കുട്ടികളുടെ ദീപികക്ക് അയക്കുകയും, അത് അച്ചടിച്ച് വരികയും ഉണ്ടായി. അന്ന് എനിക്ക് പതിനൊന്ന് വയസ്സായിരുന്നു പ്രായം).\nകഠിനമായ ജീവിത വ്യഥകളില് അകപ്പെട്ട് ഉഴറുകയായിരുന്നു ഞാന് ഇത് വരെ. ഇതിനിടയില് കൂടുതല് വായിക്കുവാനും എഴുതുവാനുമൊന്നും നേരം കിട്ടിയിരുന്നില്ല. സ്വന്തമായി ഒരിരിപ്പിടവും, സമയവും കിട്ടിയപ്പോള് നില മറന്നു കൂവിപ്പോയ നീലക്കുറുക്കനെപ്പോലെ ഞാന് വായനയിലും, എഴുത്തിലും മുഴുകി. തയ്ക്കാനേല്‍പ്പിക്കുന്നവരുടെ തുണികള് സമയത്ത് കൊടുക്കാന് മറക്കുന്നു, അശ്രദ്ധമൂലം തയ്ക്കുന്ന സാധനങ്ങളുടെ ക്വാളിറ്റി കുറയുന്നു, കടയും തുറന്നിട്ടിട്ടു ഞാന് സാഹിത്യ സുഹൃത്തുക്കളുമായി സല്ലാപത്തിനു പോകുന്നു, മൂവാറ്റുപുഴയില് നിന്ന് അഡ്വക്കേറ്റ് പോള് വി. കുന്നില് പ്രസിദ്ധീകരിച്ചിരുന്ന ‘പൗരധ്വനി’ മാസികയുടെ ഓഫിസിലെ നിത്യ സന്ദര്‍ശകനാവുന്നു.\n(അന്ന് അത്രയ്ക്ക് വളര്‍ന്നിട്ടില്ലാത്ത ഒരു അഖിലേന്ത്യാ രാഷ്ട്രീയ പാര്‍ട്ടിയുടെ കേരളത്തിലെ ചുമതലക്കാരന് കൂടിയായിരുന്നു അഡ്വക്കേറ്റ് ശ്രീ പോള് വി. കുന്നില്.)\nഈ സാഹചര്യത്തില് ഞങ്ങളുടെ നാട്ടിലെ ഭൂരഹിതരായ അന്‍പതോളം ആളുകള് യോഗം ചേര്‍ന്ന് ഇടുക്കിക്കാര്‍ക്ക് കൊടുത്തത് കഴിച്ചുള്ള ഭൂമി ഇന്നാട്ടിലെ ഭൂരഹിതരായ ആളുകള്‍ക്ക് വിതരണം ചെയ്യണം എന്നൊരാവശ്യം ഉന്നയിച്ചു കൊണ്ട് ഒരു മെമ്മോറാണ്ടം വകുപ്പ് മന്ത്രിക്കും, ബന്ധപ്പെട്ട ഡി. എഫ്. ഓ.ക്കും കൊടുക്കുന്നു. പ്രസ്തുത മെമ്മോറാണ്ടത്തില് ആക്ഷന് കമ്മറ്റിയിലെ ഒന്നാം പെരുകാരനായി ഒപ്പിട്ടിരുന്നത് കാളിയാര് കുഞ്ഞ് എന്ന സഖാവും, രണ്ടാം പെരുകാരനായി ഒപ്പിട്ടിരുന്നത് ഞാനുമായിരുന്നു. ‘ അനുഭാവ പൂര്‍വം പരിഗണിക്കാം ‘ എന്ന മന്ത്രിയുള്‍പ്പടെയുള്ള ബന്ധപ്പെട്ടവരുടെ വാക്കാല് മറുപടിയും കേട്ട് കാത്തിരുന്ന ഞങ്ങളെ നിരാശരാക്കിക്കൊണ്ട് ഫോറസ്റ്റുകാര് തേക്കിന് തൈകള് നടാനാരംഭിച്ചു.\nഞങ്ങളുടെ സമര പരിപാടികളെക്കുറിച്ച് നേരത്തെ അറിയിച്ചിരുന്നതിനാലും, അന്നത്തെ വനം വകുപ്പ് മന്ത്രിയായിരുന്ന സഖാവ് എം.കെ. കൃഷ്ണന് ഞങ്ങളുടെ നിലപാടുകളോട് അനുഭാവ പൂര്‍ണ്ണമായ സമീപനം സ്വീകരിച്ചിരുന്നതിനാലും, അന്നേ ദിവസം മന്ത്രി സ്ഥലം സന്ദര്‍ശിക്കാന് വരികയായിരുന്നു. (മന്ത്രി വരുന്നതിന് മുന്‍പ് പ്ലാന്റേഷന് പൂര്‍ത്തിയായി എന്ന് വരുത്തി തീര്‍ക്കാനായിരുന്നു ഫോറസ്റ്റുകാരുടെ തകൃതിയായ തേക്ക് നടീല് പരാക്രമം).\nമന്ത്രി സംഭവസ്ഥലം സന്ദര്‍ശിച്ചപ്പോള് സമരക്കാരുടെ പ്രതിനിധികളായി കാളിയാര് കുഞ്ഞും ഞാനും കാര്യങ്ങള് വിശദീകരിച്ചു കൊടുത്തു. ഡി.എഫ് ഓ. യുടെ നേതൃത്വത്തില് ഫോറസ്റ്റുകാര് നിരത്തിയ ന്യായ വാദങ്ങളെ തിരസ്ക്കരിച്ചു കൊണ്ട് ഇരുപതേക്കര് വരുന്ന വനഭൂമി പ്രദേശ വാസികളായ ഭൂരഹിതര്‍ക്ക് അരയേക്കര് വീതം പതിച്ചു കൊടുക്കുവാനും, ഞങ്ങളുടെ പേരിലുള്ള കേസുകള് പിന്‍വലിക്കാനും ഉത്തരവ് നല്‍കിയിട്ടാണ് മന്ത്രി മടങ്ങിയത്.\nഅങ്ങിനെ ചാത്തമറ്റത്തേയും പരിസര പ്രദേശങ്ങളിലെയും നാല്‍പ്പതോളം ഭൂരഹിത കുടുംബങ്ങള്‍ക്ക് അരയേക്കര് വീതം വന ഭൂമി പതിച്ചു കിട്ടി. ആ കൂട്ടത്തില് സഖാവ് കാളിയാര് കുഞ്ഞോ, ഞാനോ ഉണ്ടായിരുന്നില്ല. സഖാവ് കുഞ്ഞിന് സ്വന്തം പേരിലും, എനിക്ക് എന്റെ അപ്പന്റെ പേരിലും ഭൂമി ഉണ്ടായിരുന്നത് കൊണ്ടാണ് ഞങ്ങള് ഒഴിവാക്കപ്പെട്ടത്. ‘ ഒറ്റക്കണ്ടം കോളനി ‘ എന്ന പേരിലറിയപ്പെടുന്ന ആ ഭാഗത്തു കൂടി പിന്നീട് പോകുന്‌പോഴെല്ലാം വിശ്വോത്തര ജര്‍മ്മന് കാവ്യോപാസകന് ‘ ഗോയ്‌ഥേ ‘ യുടെ ‘ ഡോക്ടര് ഫൗസ്റ്റ് ‘ എന്ന കഥാപാത്രം അനുഭവിച്ചിരുന്ന മാനസിക സുഖം എന്തായിരുന്നുവെന്ന് ശരിക്കും എനിക്ക് മനസ്സിലായിട്ടുണ്ട്.\nപിന്നെപ്പിന്നെ ഞങ്ങള് അല്‍പ്പം പുരോഗതിയൊക്കെ നേടി. എന്റെയും കൂടി അദ്ധ്വാന ഫലം കൊണ്ട് ഞങ്ങള് ഒരേക്കര് വയല് (നിലം) വാങ്ങിയപ്പോള് വിശക്കാതെ കഴിക്കാനുള്ള ആഹാരം ഉറപ്പായിയെങ്കിലും, ഒരിക്കല്‍പ്പോലും വയറു നിറച് ആഹാരം കഴിക്കാനുള്ള ഭാഗ്യം ലഭിക്കാതെ എന്റെ പ്രിയപ്പെട്ട വല്യാമ്മ ഇതിനകം പറന്നകന്നിരുന്നു.\nവല്യാമ്മയുടെ വീട്ടുകാര് ‘ മാറാടി ‘ യിലായിരുന്നു താമസം. ആങ്ങളയും, ഭാര്യയും, അഞ്ചു മക്കളുമടങ്ങുന്ന വലിയ കുടുംബം. 1924 ലെ വെള്ളപ്പൊക്കത്തില് ഒരു യുവതിയായിരുന്ന വല്യാമ്മ പുരപ്പുറത്ത് നിന്ന് വള്ളത്തില് കയറി രക്ഷപ്പെട്ട കഥ എന്നോട് പറഞ്ഞിട്ടുണ്ട്. വല്യാമ്മയുടെ കൂടെ ഞാന് മാറാടിയില് പോയിട്ടുണ്ട്. ഒരിക്കല്, അച്ചന്റെ ( വല്യാമ്മയുടെ ആങ്ങള.) ഇളയ മകനായ വറുഗീസ് കുട്ടി കൊച്ചപ്പന് എനിക്കൊരു കാല്‍രൂപാത്തുട്ട് ( നാലണ ) തന്നത് ഞാനോര്‍ക്കുന്നു. തോട്ടില് നിന്നും ഊത്ത മീന് പിടിച്ചു വിറ്റപ്പോള് കിട്ടിയതില് നിന്നാണ്, അതുവരെ ഞാന് കണ്ടിട്ടില്ലാത്ത ഈ വലിയ തുക എനിക്ക് തന്നത്. ആ വീട്ടിലെ എല്ലാവര്‍ക്കും എന്നോട് വലിയ വാത്സല്യമായിരുന്നു. പ്രത്യേകിച്ച് വറുഗീസ് കുട്ടി കൊച്ചപ്പന്റെ നേരെ മൂത്തയാളായ മത്തായി കൊച്ചപ്പന് എന്നെ മകനും സുഹൃത്തുമായിട്ടാണ് കണ്ടിരുന്നത്.\nപാറത്തോട്ടിലേക്കുള്ള ഒരു യാത്രാ മദ്ധ്യേയാണ് വല്യാമ്മ മരിക്കുന്നത്. അന്ന് വല്യാമ്മക്ക് അറുപത്തി രണ്ട് വയസ്സാണ്. വര്‍ഷത്തില് രണ്ടു തവണയെങ്കിലും വല്യാമ്മയും, അച്ചനും (ആങ്ങളയും, പെങ്ങളും) തമ്മില് കാണുമായിരുന്നു. “കുഞ്ഞാങ്ങളെ” എന്ന് വല്യമ്മയും, “കുഞ്ഞുപെങ്ങളെ” എന്ന് അച്ചനും വിളിക്കുമ്പോള്, അക്കാലത്തെ മനുഷ്യര്‍ക്കിടയില് നിലനിന്നിരുന്ന തീവ്രമായ രക്തബന്ധത്തിന്റെ ചൂരും, ചൂടും എത്ര വലുതായിരുന്നുവെന്ന് ഇന്ന് കച്ചവടവല്‍ക്കരിക്കപ്പെട്ട കപട സ്‌നേഹബന്ധങ്ങള് കാണുമ്പോള് മാത്രമാണ് ഞാന് പോലും തിരിച്ചറിയുന്നത്.\nഅച്ചന്റെ ഇളയമകളായ എലുമ്പി സുന്ദരി മറിയക്കുട്ടിക്കുഞ്ഞുമ്മ വീട്ടില് വന്നിരുന്നു. തിരിച്ചു പോകുമ്പോള് വല്യാമ്മയും കൂടെപ്പോയി. അന്ന് ക്രൂശിതനായ ക്രിസ്തുവിന്റെ ഒരു ചിത്രം വരച്ചു കൊണ്ടിരിക്കുകയാണ് ഞാന്. ചിത്രകലയില് യാതൊരു പ്രാവീണ്യവുമില്ലാത്ത ഞാന് കയ്യില്‍ക്കിട്ടിയ ചായമൊക്കെ വാരിത്തേച്ചു വരച്ചതാണെങ്കിലും തീരെ മോശമല്ലായിരുന്നു ആ ചിത്രം. ചിത്രത്തിന്റെ അവസാന മിനുക്കുപണികള് ചെയ്തുകൊണ്ടിരുന്ന എന്റെ അടുത്തുവന്ന് “മാനെ, സന്ധ്യക്ക് മുമ്പ് വീട്ടില് വരണം ട്ടോ” എന്ന് പറഞ്ഞു വല്യാമ്മ പോയി (ഞങ്ങളുടെ കുടുംബത്തില് ആ തലമുറയില് പെട്ട എല്ലാവരും തന്നെ മറ്റുള്ളവരെ “മാനെ” എന്നേ വിളിച്ചു കേട്ടിട്ടുള്ളു. എടാ, പോടാ വാക്കുകളൊന്നും അക്കാലത്തു ഞാന് കേട്ടിട്ടേയില്ല (വല്യാമ്മ അവസാനമായി എനിക്ക് നല്‍കിയ ഈ ഉപദേശം പൂര്‍ണ്ണമായി പാലിക്കാന് ഇന്നുവരെയും എനിക്ക് സാധിച്ചിട്ടില്ല എന്നത് കുറ്റ ബോധത്തോടെ ഇവിടെ കുമ്പസാരിക്കുന്നു).\nപോകും വഴിയില് ശര്‍ദ്ദിച്ചു ബോധം കേട്ട വല്യാമ്മക്ക് വീടെത്തുവാന് സാധിച്ചില്ല. മൂന്നു മൈല് ഇപ്പുറത്തിറക്കി, അവിടെ അടുത്തുള്ള ‘വള്ളിപ്ലാവില് കുഞ്ഞ് ‘ എന്ന എന്റെ ചാച്ചനെ (എന്റെ അമ്മയുടെ ആങ്ങള) വിവരമറിയിച്ചപ്പോള്, ചാച്ചനാണ് തികച്ചും അവശയായ വല്യാമ്മയെ ജീപ്പ് വിളിച്ചു മൂവാറ്റുപുഴയിലുള്ള പ്രസിദ്ധമായ ‘ അശോകന്റെ ആശുപത്രി ‘ യിലെത്തിച്ചത്. വിവരമറിഞ്ഞു ഞങ്ങളെത്തുന്‌പോള് വല്യാമ്മക്ക് ബോധമുണ്ടായിരുന്നോ എന്നറിയില്ല. വല്യാമ്മയുടെ മൂത്ത മകനും, സന്തത സഹചാരിയുമായിരുന്ന എന്റെ അപ്പന്റെ മടിയില് കിടന്ന് വല്യാമ്മ മരിച്ചു.\nവല്യാമ്മ ജീവിച്ചിരുന്നപ്പോള് തലമുടി ചീകുമ്പോള് പൊഴിച്ചു കളഞ്ഞ ഒരു ചുറ്റ് തലമുടി കണ്ടെടുത്ത് ഒരു തീപ്പെട്ടിയിലാക്കി വളരെക്കാലം ഞാന് നിധി പോലെ സൂക്ഷിച്ചിരുന്നു. പതിയെ നരച്ചു തുടങ്ങിയ ആ മുടിച്ചുരുളുകള് ചിലപ്പോളൊക്കെ ഞാന് എടുത്തു നോക്കിയിരുന്നു. ഒരിക്കല് അവസാന വട്ടം എടുത്തു നോക്കിയപ്പോള് അത് ദ്രവിച്ചു ചാരം പോലെയായി രൂപം മാറിയിരുന്നു. “അയ്യായിരം കോടി സ്ത്രീ പുരുഷന്മാര് നടന്നുപോയ ഈ യുഗ ചംക്രമണ കാല വീഥികളില് നിന്റെ വല്യാമ്മക്ക് മാത്രമായി എന്തിനൊരു ഭൗതിക ബാക്കി പത്രം?” എന്ന് മഹാകാല മാന്ത്രികന് എന്നോട് ചോദിക്കുന്നതായി എനിക്ക് തോന്നി. ആ തീപ്പെട്ടി ഞാനുപേക്ഷിച്ചു. ഇന്ത്യന് നഗരങ്ങളിലും, ഇപ്പോള് അമേരിക്കയിലും ജീവിച്ചിട്ടുള്ള എന്റെ അനുജന് റോയി വല്യമ്മയുടെ ഒരു പഴകി ദ്രവിച്ച ഫോട്ടോ നിധി പോലെ സൂക്ഷിച്ചു കൊണ്ടാണ് അയാളുടെ യാത്രകള് തുടര്‍ന്ന് കൊണ്ടേയിരിക്കുന്നത്.


ഡിവില്ലിയേഴ്‌സും ഉടന് നേടും സെഞ്ച്വറികളില് ഫിഫ്റ്റി – Media Ink Online\n46 സെഞ്ച്വറികളാണ് സൗത്ത് ആഫ്രിക്കയുടെ ഇതിഹാസതാരം ഇതുവരെ നേടിയത്\nഅങ്ങനെ ടീം ഇന്ത്യ ക്യാപ്റ്റന് വിരാട് കോഹ്ലി സെഞ്ച്വറികളില് ഫിഫ്റ്റി നേടിക്കഴിഞ്ഞു. ശ്രീലങ്കയ്‌ക്കെതിരെയുള്ള ടെസ്റ്റില് സെഞ്ച്വറി നേടിയതോടെ 50 അന്താരാഷ്ട്ര ശതകങ്ങള് നേടുന്ന എട്ടാമത്തെ താരമെന്ന അപൂര്‍വ നേട്ടമാണ് കോഹ്ലി കൈവരിച്ചത്. സച്ചിന് ടെന്‍ഡുല്‍ക്കര്, കുമാര് സംഗകാര, മഹേള ജയവര്‍ധനെ, റിക്കി പോണ്ടിംഗ്, ജാക്‌സ് കാലിസ്, ഹാഷിം ആംല, ബ്രയന് ലാറ തുടങ്ങിയവരാണ് എട്ടുപേരുടെ എലീറ്റ് ക്ലബ്ബിലുള്ളത്.\nഈ ക്ലബ്ബില് ഉടന് എത്തും ഒരു താരം കൂടി. സൗത്ത് ആഫ്രിക്കയുടെ ബാറ്റിംഗ് ഇതിഹാസം എ ബി ഡിവില്ലിയേഴ്‌സ്. 46 അന്താരാഷ്ട്ര സെഞ്ച്വറികളാണ് എബിഡി ഇതിനോടകം നേടിയിട്ടുള്ളത്. പരിക്കിന്റെ പിടിയില് പെട്ടില്ലെങ്കില് ഇതിനോടകം തന്നെ ഡിവില്ലിയേഴ്‌സ് ഈ നേട്ടം കൈവരിച്ചേനെ.\nടെസ്റ്റിലും ഏകദിനത്തിലും 50തിലധികം ബാറ്റിംഗ് ശരാശരിയുണ്ട് ഡിവില്ലിയേഴ്‌സിന്. 225 ഏകദിനങ്ങളില് നിന്ന് 25 സെഞ്ച്വറികളും 106 ടെസ്റ്റുകളില് നിന്ന് 21 ശതകങ്ങളുമാണ് 33കാരനായ എബിഡി ഇതുവരെ നേടിയത്. ഏകദിനത്തില് ഏറ്റവും വേഗതയേറിയ അര്‍ധ സെഞ്ച്വറി ഡിവില്ലിയേഴ്‌സിന്റെ പേരിലാണ്, 16 പന്തില്. ഏറ്റവും വേഗതയേറിയ സെഞ്ച്വറിയും, 31 പന്തില്.\nജനുവരിയില് ഇന്ത്യക്കെതിരെ നടക്കുന്ന പരമ്പരയില് തന്നെ ഡിവില്ലിയേഴ്‌സ് ഈ നേട്ടം കൈവരിച്ചേക്കും എന്നാണ് കരുതുന്നത്.\nRelated Topics:AB DevilliersCricketKohli


pass issued police station ഓണ്‍ലൈന് പാസ് ലഭിക്കാന് ബുദ്ധിമുട്ടെങ്കില് പൊലീസ് സ്റ്റേഷനില് നിന്ന് പാസ് നല്‍കും\nഓണ്‍ലൈന് പാസ് ലഭിക്കാന് ബുദ്ധിമുട്ടെങ്കില് പൊലീസ് സ്റ്റേഷനില് നിന്ന് പാസ് നല്‍കും\nജില്ല വിട്ട് യാത്ര ചെയ്യുന്നതിന് ഓണ് ലൈന് പാസ് ലഭിക്കുന്നതിന് അപേക്ഷിക്കാന് ബുദ്ധിമുട്ട് ഉള്ളവര്‍ക്ക് അതതു പൊലീസ് സ്റ്റേഷനുകളില് നിന്ന് നേരിട്ട് പാസ് വാങ്ങാമെന്നു സംസ്ഥാന പൊലീസ് മേധാവി ലോക്‌നാഥ് ബെഹ്‌റ അറിയിച്ചു. ഇതിനായി പൊലീസിന്റെ വെബ്‌സൈറ്റിലും ഫേസ്ബുക്ക് പേജിലും ലഭ്യമായ പാസിന്റെ മാതൃക പൂരിപ്പിച്ചു സ്റ്റേഷന് ഹൗസ് ഓഫീസര്‍ക്ക് നല്‍കിയാല് മതി.\nപാസിന്റെ മാതൃകയില് ഫോട്ടോ പതിക്കുകയോ പാസിനായി പ്രത്യേക അപേക്ഷ നല്‍കുകയോ ചെയ്യേണ്ടതില്ല. പാസിന് അപേക്ഷിക്കുന്നവരുടെ വിവരങ്ങള് ഉള്‍ക്കൊള്ളിച്ചു പൊലീസ് സ്റ്റേഷനില് രജിസ്റ്റര് സൂക്ഷിക്കണം. ഇതില് അപേക്ഷകര് ഒപ്പിടുമ്പോള് തിരിച്ചറിയല് കാര്‍ഡ് പൊലീസിനെ കാണിക്കേണ്ടതാണ്.\nread also:ഇതര സംസ്ഥാനങ്ങളിൽ നിന്ന് കേരളത്തിലേക്ക് വരാനുള്ള പാസ് വിതരണം നിർത്തിവച്ചു\nStory highlights-pass issued from the police station


കെ എം ഷാജിക്കെതിരായ കോടതി വിധിയിൽ അത്ഭുതമോ അസ്വാഭാവികതയോ തോന്നുന്നുണ്ടെങ്കിൽ അത് മുസ്ലിം ലീഗും ഷാജിയും എന്താണെന്ന് മനസ്സിലാക്കാത്തത് കൊണ്ടാണ്.\nമത, പൗരോഹിത്യ ചിഹ്നങ്ങളുടെയും അടയാളങ്ങളുടെയും തന്ത്രപരമായ ഉപയോഗം വഴിയാണ് മുസ്ലിം ലീഗ് ആളെ കൂട്ടുന്നതും വോട്ട് പിടിക്കുന്നതും. പൗരോഹിത്യത്തിന്റെ ഏറ്റവും അശ്ലീല രൂപമായ തങ്ങളിസമാണ് പാർട്ടി ഘടനയുടെ ആണിക്കല്ല്. കഴിവുകേടിന്റെ പര്യായമായ ഒരു കൂട്ടം ആണുങ്ങൾ ജനാധിപത്യത്തിന്റെ ലാഞ്ചന പോലും കാണിക്കാതെ മരണം വരെ ചോദ്യം ചെയ്യപ്പെടാത്ത നേതാക്കളായി ജീവിക്കുന്നത് ഇതേ പൗരോഹിത്യത്തിന്റെ പിൻബലത്തിൽ മാത്രമാണ്. സുപ്രീം കോടതി വിധിച്ചാൽ പോലും തങ്ങളുടെ പള്ളികളിൽ സ്ത്രീകളെ കയറ്റില്ലെന്ന് ധാർഷ്ട്യത്തോടെ പ്രഖ്യാപിക്കുന്ന ഇ കെ വിഭാഗം സുന്നിയാണ് ലീഗിന്റെ കോർ വോട്ട് ബാങ്ക്. ലീഗിന്റെ പരമോന്നത നേതൃത്വം വഹിക്കുന്ന തങ്ങൻമാർ തന്നെ ഇ കെ വിഭാഗത്തിനും നേതൃത്വം നൽകുന്നു.\nമത, പൗരോഹിത്യ ചിഹ്നങ്ങളുടെയും അടയാളങ്ങളുടെയും തന്ത്രപരമായ ഉപയോഗം വഴിയാണ് മുസ്ലിം ലീഗ് ആളെ കൂട്ടുന്നതും വോട്ട് പിടിക്കുന്നതും. പൗരോഹിത്യത്തിന്റെ ഏറ്റവും അശ്ലീല രൂപമായ തങ്ങളിസമാണ് പാർട്ടി ഘടനയുടെ ആണിക്കല്ല്. കഴിവുകേടിന്റെ പര്യായമായ ഒരു കൂട്ടം ആണുങ്ങൾ ജനാധിപത്യത്തിന്റെ ലാഞ്ചന പോലും കാണിക്കാതെ മരണം വരെ ചോദ്യം ചെയ്യപ്പെടാത്ത നേതാക്കളായി ജീവിക്കുന്നത് ഇതേ പൗരോഹിത്യത്തിന്റെ പിൻബലത്തിൽ മാത്രമാണ്.\nഈ തട്ടിപ്പ് രാഷ്ട്രീയത്തെ സമർത്ഥമായി ഉപയോഗിച്ച് വ്യക്തിഗത നേട്ടം കൈവരിച്ച കുടില രാഷ്ട്രീയക്കാരനാണ് ഷാജി. വർഗീയതയെന്നാൽ ഷാജിക്ക് എന്നും ജമാഅത്തും എസ് ഡി പി ഐ യും മാത്രമായിരുന്നു. ഹിന്ദുത്വ രാഷ്ട്രീയം സംഹാര താണ്ഡവമാടിയപ്പോഴും അതങ്ങനെ തന്നെ തുടർന്നു. ഷാജിയുടെ പുരോഗമന രാഷ്ട്രീയം ഇവരെ എതിർക്കുന്നതിൽ തുടങ്ങി അവിടെ തന്നെ അവസാനിക്കുകയും ചെയ്തു. ഈ സംഘടനകളെ ഷാജി എതിർത്തത് അവരുടെ നിലപാടുകൾ കാരണമോ അത് പുരോഗമന ആശയങ്ങൾക്ക് വിരുദ്ധമായതിനാലോ ആയിരുന്നില്ല. മറിച്ച് തങ്ങളുടെ ഇടങ്ങളിലേക്ക് ഇവർ കടന്നുവരുമെന്ന ഭീതി കൊണ്ട് മാത്രമായിരുന്നു. ഷാജിയും ഷാജിയുടെ പാർട്ടിയും പിന്തുടരുന്ന പിന്തിരിപ്പൻ നിലപാടുകളെ മൂടിവെക്കാനുള്ള മുഖം മൂടി കൂടിയായിരുന്നു പലപ്പോഴും ഇത്.


പെഗാസസ് ഫോണ് ചോര്‍ത്തല്; 'ഈ സര്‍ക്കാര് രാഹുല്‍ഗാന്ധിയെ വല്ലാതെ ഭയപ്പെടുന്നു'; രമേശ് ചെന്നിത്തല – News18 Malayalam\nപെഗാസസ് ഫോണ് ചോര്‍ത്തല്; 'ഈ സര്‍ക്കാര് രാഹുല്‍ഗാന്ധിയെ വല്ലാതെ ഭയപ്പെടുന്നു'; രമേശ് ചെന്നിത്തല\nരാഹുല് ഗാന്ധിയുടെ രാഷ്ട്രീയ മുതല്‍ക്കൂട്ട് സത്യവും സത്യസന്ധതയും ആണ്. അതിനെയാണ് ബിജെപി ആര്‍എസ്എസ് ഭയക്കുന്നതെന്ന് രമേശ് ചെന്നിത്തല പറഞ്ഞു\nതിരുവനന്തപുരം: പെഗാസസ് ഉപയോഗിച്ച് രാഹുല് ഗാന്ധിയുടെ ഫോണ് ചോര്‍ത്താന് ശ്രമം നടത്തിയെന്നത് ഗൗരവകരമായി കാണേണ്ടതാണെന്ന് രമേശ് ചെന്നിത്തല. ഒരു കാര്യം ഉറപ്പാണ് ഈ സര്‍ക്കാര് രാഹുല്‍ഗാന്ധിയെ വല്ലാതെ ഭയപ്പെടുന്നെന്നും രാഹുല് ഗാന്ധിയുടെ ഓരോ നീക്കങ്ങളും അറിയുവാന് അവര് ആഗ്രഹിക്കുന്നെന്നും അദ്ദേഹം പറഞ്ഞു.\nരാഹുല് ഗാന്ധിയുടെ രാഷ്ട്രീയ മുതല്‍ക്കൂട്ട് സത്യവും സത്യസന്ധതയും ആണ്. അതിനെയാണ് ബിജെപി ആര്‍എസ്എസ് ഭയക്കുന്നതെന്ന് രമേശ് ചെന്നിത്തല പറഞ്ഞു. ഈ യുദ്ധം ജയിക്കുവാന് രാഹുല്‍ഗാന്ധിക്ക് എല്ലാ പിന്തുണയുമായി ഞങ്ങള് കോണ്‍ഗ്രസുകാര് എന്നും അദ്ദേഹത്തിനൊപ്പം നിന്ന് കരുത്ത് നല്‍കമെന്ന് അദ്ദേഹം വ്യക്തമാക്കി.\nപെഗാസസ് ഫോണ് ചോര്‍ത്തല് വിവാദത്തില് ഞെട്ടിക്കുന്ന വിവരങ്ങളാണ് ലോകമാധ്യമങ്ങള് പുറത്തുവിടുന്നത്. ശ്രീ രാഹുല് ഗാന്ധിയുടെ ഫോണുകളും ചോര്‍ത്താന് ശ്രമം നടത്തി എന്ന വിവരം വളരെ ഗൗരവത്തോടു കൂടി കാണേണ്ടേ ഒന്നാണ്. തെരഞ്ഞെടുപ്പ് സമയത്ത് എതിര് കക്ഷികളുടെ തെരഞ്ഞെടുപ്പ് യുക്തികളും തന്ത്രങ്ങളും മനസ്സിലാക്കുവാന് വേണ്ടി ബിജെപി ചെയ്യുന്ന ഈ ചാര പ്രവര്‍ത്തി നേരിട്ട് നിന്ന് പൊരുതാന് കഴിയാതെ പിന്നില് നിന്നും കുത്തുന്നതിന് തുല്യമാണ്. ഒരു കാര്യം ഉറപ്പാണ്. ഈ സര്‍ക്കാര് രാഹുല്‍ഗാന്ധിയെ വല്ലാതെ ഭയപ്പെടുന്നു.\nരാഹുല് ഗാന്ധിയുടെ ഓരോ നീക്കങ്ങളും അറിയുവാന് അവര് ആഗ്രഹിക്കുന്നു എന്ന് നമുക്ക് മനസ്സിലാക്കാന് കഴിയുന്നു. ഒരു വ്യക്തിയെ എന്തിനാ ഇത്ര പേടി? രാഹുല് ഗാന്ധിയുടെ രാഷ്ട്രീയ മുതല്‍ക്കൂട്ട് സത്യവും സത്യസന്ധതയും ആണ്. അതിനെയാണ് ബിജെപി ആര്‍എസ്എസ് ഭയക്കുന്നത്.\nഒരു കാര്യം മോദി സര്‍ക്കാരിനെ ഓര്‍മിപ്പിക്കാന് ആഗ്രഹിക്കുന്നു. നിങ്ങള് എത്ര തളച്ചിടാന് ശ്രമിച്ചാലും രാഹുല്‍ഗാന്ധി എന്ന പടക്കുതിര കുതിച്ചു പായും.\nബിജെപി ആര്‍എസ്എസ് ജനവിരുദ്ധ നടപടികള്‍ക്കെതിരെയും നിങ്ങള് വ്യാപിക്കുന്ന വിദ്വേഷത്തിനെത്തിരെയും മുന്നില് നിന്ന് പൊരുതുവാന് രാഹുല്‍ഗാന്ധി എന്നും ഉണ്ടാകും . ഈ യുദ്ധം ജയിക്കുവാന് രാഹുല്‍ഗാന്ധിക്ക് എല്ലാ പിന്തുണയുമായി ഞങ്ങള് കോണ്‍ഗ്രസുകാര് എന്നും അദ്ദേഹത്തിനൊപ്പം നിന്ന് കരുത്ത് നല്‍കും.\nbjpcongressfacebook postPegasusrahul gandhiRamesh chennithala


ചൊവ്വ, 23 സെപ്‌റ്റംബര് 2014 (17:52 IST)\nഅമ്മ എന്ന പദം ഒരു സ്ത്രീയുടെ പൂര്‍ണ്ണതയേ കുറിക്കുന്ന പദമാണ്. അമ്മയാകുക എന്നാല് അവള് അനുഗൃഹീതയാകുക എന്നതുകൂടിയാണ് അര്‍ഥമാക്കുന്നത്. എന്നാല് ഗര്‍ഭകാലത്തേക്കുറിച്ച് കാലം കഴിയുംതോറും സ്ത്രീകള്‍ക്ക് ഉത്കണ്ഠ കൂടിവരുന്നതായാണ് കാണുന്നത്. ഇതിനൊരു പ്രധാന കാരണം കൂട്ടുകുടുംബങ്ങളുടെ തകര്‍ച്ചയാണ്. അണുകുടുംബങ്ങളില് അനുഭവ സമ്പത്തുള്ള പ്രായമായവരുടെ അഭാവമാ‍ണ് ഇത്തരം കുഴപ്പങ്ങള്‍ക്കു കാരണം.\nമനംപിരട്ടല്, ഉറക്കക്കുറവ്, കൈകാല്‍കഴപ്പ്, ക്ഷീണം തുടങ്ങി ഗര്‍ഭിണികള് നേരിടുന്ന പ്രശ്‌നങ്ങള് നിരവധിയാണ്. ഭാര്യയും ഭര്‍ത്താവും തനിച്ച് താമസിക്കുന്ന ഇന്നത്തെ ജീവിതസാഹചര്യങ്ങള് കൂടിയാകുമ്പോള് ആശങ്ക പിന്നേയും വര്‍ദ്ധിക്കുന്നു. ഗര്‍ഭധാരണത്തിന്റെ ആദ്യത്തേ മൂന്ന് മാസങ്ങള് ശ്രദ്ധിക്കേണ്ടതുണ്ട്. ഹോര്‍മോണ് ഉല്‍പാദനത്തില് ഈ കാലയളവില് ഗണ്യമായ ഏറ്റക്കുറച്ചിലുകള് ഉണ്ടാകുന്നതിനാല് ശാരീരികമായും മാനസികമായും ഈ സമയങ്ങളില് നിരവധി അസ്വസ്ഥതകള് ഉണ്ടാകും.\nആദ്യമൂന്ന് മാസങ്ങളില് സാധരണ ഉറങ്ങുന്ന സമയത്തേക്കാള് അധികം ഉറക്കം ഉണ്ടാകുന്നത് സ്വാഭാവികമാണ്. പകല്‍സമയത്തും ശരീരം ഉറങ്ങാന് ആവശ്യപ്പെട്ടെന്നിരിക്കും. പ്രൊജസ്റ്ററോണ് ഹോര്‍മോണിന്റെ ഉയര്‍ന്നതോതിലുളള ഉല്‍പാദനമാണ് ഇതിനുളള പ്രധാനകാരണം. എന്നാല് പിന്നീടുള്‍ല മാസങ്ങളില് പലരും ഉറക്കക്കുറവ് നേരിടുന്നതായി കാണുന്നു. ആദ്യമായി അമ്മയാകാന് ഒരുങ്ങുന്നവരിലാണ് ഇത്തരം പ്രശ്‌നങ്ങള് കണ്ടു വരുന്നത്.\nഇത് ഒരുതരം മാനസികാവസ്തയാണ്. താന് ഒരു അമ്മയാകന് പോകുന്നു അതിന്റെ ഉത്തരവാദിത്തങ്ങള് എന്നിവ അവളെ കൂടുതല് ആശങ്കാകുലയാക്കുന്നതിന്റെ സൂചനകളാണിത്. എന്നാല് ഗര്‍ഭവുമായി പൊരുത്തപ്പെട്ടുകഴിഞ്ഞാല് ഈ പ്രശ്നം പരിഹരിക്കപ്പെടും. അതേ സമയം മാസം ചെല്ലുന്തോറും വളര്‍ന്നു വരുന്ന ഗര്‍ഭസ്ഥ ശിശുവും അതോടൊപ്പം വളരുന്നവയറും ഉറക്കത്തിന് വിഘാതമാകുന്നുണ്ട്.\nഇതിന് പരിഹാരമായി ഉറങ്ങുമ്പോള് സുഖകരമായ പൊസിഷനുകള് സ്വീകരിക്കുന്നതാണ് ഉചിതം. എന്നാല് ഗര്‍ഭം വളരുന്നതിനാല് ശരീരത്തില് കൂടുതലായി രക്തം ഉത്പാദിപ്പിക്കപ്പെടുന്നു. ഇതുമൂലം മൂത്രത്തിന്റെ അളവും വര്‍ദ്ധിക്കുന്നു. കൂടാതെ മൂത്ര സഞ്ചിയില് ഗര്‍ഭകാലത്തുണ്ടാകുന്ന മര്‍ദ്ദവും മൂലം തുടരെ തുടരെയുളള മൂത്രശങ്കക്ക് കാരണമാകുന്നുണ്ട്. ഇത് ഉറക്കത്തിനെ ഭംഗപ്പെടുത്തുന്നതാണെങ്കിലും കാലക്രമേണെ ഇതുമായി പൊരുത്തപ്പെടുന്നതിനാല് പ്രശ്നമായി അനുഭവപ്പെടാറില്ല.\nമലര്‍ന്നു കിടന്നുറങ്ങുന്നത് പരമാവധി ഒഴിവാക്കണം. മലര്‍ന്നുകിടന്നുറങ്ങുന്നത് പുറംവേദന, ശ്വാസതടസ്സം, ദഹനവ്യവസ്ഥ താറുമാറിലാക്കുക എന്നീ പ്രശ്‌നങ്ങള്‍ക്ക് വഴിവെക്കുന്നു. മാത്രമല്ല രക്തയോട്ടം കുറക്കുന്നതിനും കാരണമാകുന്നു. മലര്‍ന്നു കിടന്നുറങ്ങുമ്പോള് ഭാരം മുഴുവനും കുടലുകളിലേക്കും പ്രധാനപ്പെട്ട രക്തധമനികളിലേക്കും കേന്ദ്രീകരിക്കുന്നതാണ് ഇതിനുളള കാരണങ്ങള്.\nഇടത്തോട്ട് ചെരിഞ്ഞുകിടന്നുറങ്ങുന്നതാണ് കൂടുതല് നല്ലത്. ഇതുവഴി പ്ലസന്റയിലേക്ക് രക്തയോട്ടം വര്‍ദ്ധിക്കുന്നതിനാല് ഗര്‍ഭസ്ഥ ശിശുവിന് കൂടുതല് പോഷണം ലഭിക്കാന് ഇടയാക്കും. കാലുകള്‍ക്കിടയില് തലയിണ വക്കുന്നതും നല്ലതാണ്.ചിലര് വയറിന് ഒരു സപ്പോര്‍ട്ടായും തലയിണകള് വെക്കാറുണ്ട്. എന്തിരുന്നാലും ഗര്‍ഭിണികള് നിര്‍ബന്ധമായും 8-10 മണിക്കൂറുകള് ഉറക്കത്തിനായി നീക്കി വെക്കേണ്ടത് അത്യാവശ്യം തന്നെയാണ്. അതുകൊണ്ട് ഉറക്കക്കുറവുളളവര് എന്നും കൃത്യസമയത്ത് ഉറങ്ങാനും ഉണരാനും ശ്രദ്ധിക്കണം.\nനെഞ്ചെരിച്ചില്, കാല്‍കഴപ്പ്, പുറംവേദന എന്നിവയും ഉറക്കത്തിന് തടസ്സം സൃഷ്ടിക്കുന്നുണ്ട്. അധികം മസാല ചേര്‍ത്തഭക്ഷണ പദാര്‍ത്ഥങ്ങള്, വറുത്തതും പൊരിച്ചതുമായ ഭക്ഷണപദാര്‍ത്ഥങ്ങള് എന്നിവ ഒഴിവാക്കുന്നത് നെഞ്ചെരിച്ചില് കുറക്കാന് സഹായിക്കും. ചായ, കാപ്പി, സോഡ എന്നിവ ഉറക്കത്തിന് മുമ്പ് കഴിക്കുന്നത് ഒഴിവാക്കണം.\nആഹാരത്തില് കാല്‍സ്യം അടങ്ങിയ ഭക്ഷണ പദാര്‍ത്ഥങ്ങള് ഉള്‍പ്പെടുത്തുന്നത് കാല് കഴപ്പ് ശരീര വേദന എന്നിവക്ക് ഒരു പരിധി വരെ ആശ്വാസം നല്‍കുന്നു.ആഹാരം അധികവും ദ്രവ്യരൂപത്തിലുളളതാകാനും ശ്രദ്ധിക്കണം. അത് മികച്ച ദഹനത്തിന് സഹായിക്കും. കൂടാതെ ദിവസത്തില് അരമണിക്കൂറെങ്കിലും വ്യായമങ്ങള്‍ക്കായി നീക്കിവെക്കുന്നത് നന്നായിരിക്കും.\nഉറക്കം നന്നായി ലഭിക്കേണ്ടത് ഗര്‍ഭിണികളുടെയും ഗര്‍ഭസ്ഥ ശിശുവിന്റ്റേയും ആരോഗ്യത്തിന് അത്യന്താവശ്യമാണ്. അതിനാല് ആശ്ങ്കകള് എല്ലാം നീക്കി വച്ച് സുഖമായി ഉറങ്ങാന് ശ്രമിക്കു. കാരണം പിറക്കാന് പോകുന്ന കണ്മണി നിങ്ങളേപ്പോലെ ആയിരിക്കേണ്ടെ, അവള് ആരോഗ്യവതിയാകേണ്ടെ?


ബ്ലാക്ക് മൗണ്ടൻ, ബ്ലാക്ക് മൗണ്ടൻ - കാൻബെറ\nആസ്ട്രേലിയയും ഓഷ്യാനിയയും ഓസ്ട്രേലിയ കാൻബറ\nസ്ഥലം: കാൻബെറ, ആസ്ത്രേലിയ\nസമുദ്രനിരപ്പിൽ നിന്ന് ഉയരം: 812 മീ\nആദ്യ റോൾ: 1820\nഓസ്ട്രേലിയയുടെ തലസ്ഥാനം വ്യത്യസ്തങ്ങളായ നിരവധി വൈവിധ്യമാർന്ന മെട്രോപോളിസുകളാണ്. ചുറ്റുപാടുകളിൽ, പ്രകൃതിയുടെ യഥാർത്ഥ കലാപം പൊട്ടിത്തെറിച്ചു. ഈ വസ്തുത, നഗരത്തിന്റെ ഭാവനയെ കളങ്കപ്പെടുത്തുന്നില്ല. താഴ്വരയിൽ യൂക്കാലിപ്റ്റസ് വനങ്ങളിലും പച്ച പുൽത്തകിടുകളിലും കാൻബറ വിശ്രമിച്ചു. സമുദ്രത്തിന്റെ കരയിലല്ല, ഭൂഖണ്ഡത്തിനകത്തുതന്നെ ഏറ്റവും വലിയ നഗരമായിരിക്കാം ഇത്. എന്നിരുന്നാലും, ഇത് ഒരു വിധത്തിൽ തെളിയുന്നതായി ഉറപ്പോടെ പറയാൻ കഴിയില്ല. നിങ്ങൾ കാൻബറയിലെ എല്ലാ സുന്ദരികളും പഠനങ്ങളും പഠിക്കാൻ തീരുമാനിച്ചിട്ടുണ്ടെങ്കിൽ തീർച്ചയായും ബ്ലാക്ക് മൗണ്ടൻ ഹിൽ എന്ന പോലെ ഈ സ്ഥലത്തെ ഒരു സ്ഥലത്തേയ്ക്ക് കൊണ്ടുപോകുക.\nഇംഗ്ലീഷിൽ നിന്നുള്ള "കറുത്ത പർവ്വതം" "കറുത്ത പർവ്വതം" എന്നാണ് വിളിക്കുന്നത്. എന്നിരുന്നാലും, മോർഡോറിന്റെ കടുത്ത പാറകൾ സങ്കല്പിക്കാൻ അത് ആവശ്യമില്ല. കൂടാതെ ബ്ലാക്ക് മൗണ്ടൻ കുന്നിൽ നൂറുകണക്കിന് വ്യത്യസ്ത തരത്തിലുള്ള സസ്യങ്ങൾ ശേഖരിച്ച കാൻബെറയിലെ ബൊട്ടാനിക് ഗാർഡൻ സ്ഥിതി ചെയ്യുന്നു. അത്ഭുതകരമെന്നു പറയട്ടെ, പ്രാദേശിക ജനങ്ങൾ പോലും ഔഷധ ആവശ്യങ്ങൾക്കായി ഉപയോഗിക്കുന്നു. ഏകദേശം 50 ഹെക്ടർ സ്ഥലത്ത് പൂന്തോട്ടം നിർമിക്കുന്നു. അതുകൊണ്ട് ബ്ലാക്ക് മൗണ്ടൻെറ കാഴ്ച വളരെ സുന്ദരമാണ്.\nപൊതുവേ, മലയിൽ എത്താൻ 812 മീറ്റർ ഉയരമുണ്ട്. ബുർളി-ഗ്രിഫിനും തടാകവുമുണ്ട് . ഇത് സാധാരണ കാഴ്ചപ്പാടുകളുടെ നിറം മാത്രമാണ്. ബ്ലാക്ക് മൗണ്ടൻസിന്റെ രചനയിൽ വെളുത്ത ക്വാർട്ട്സ് കണ്ടെത്തിയത്, സ്ലേറ്റിലെ നിക്ഷേപങ്ങൾ ഉണ്ട്. മലയിൽ ഒരു പ്രശസ്തമായ ലാൻഡ്മാർക്ക് ഉണ്ട് - ടെൽസ്ട്രാ ഗോപുരം. ഒരു ടെലികമ്യൂണിക്കേഷൻ ടവറും 192 മീറ്റർ ഉയരവുമാണ് ഈ ഘടന. തദ്ദേശീയ ഭരണാധികാരികൾ നൈറ്റ് കൈവശമാക്കി, ഇവിടെ ഒരു കാഴ്ചപ്പാടൽ തുറന്നു. അതിനുശേഷം ടവർ ഗോവയിലെ ഏറ്റവും കൂടുതൽ സന്ദർശിക്കുന്ന സ്ഥലമായി മാറി. ഒരു വർഷത്തിൽ6ദശലക്ഷം വിനോദ സഞ്ചാരികൾ മനോഹരവും ചുറ്റുമുള്ള ഇനങ്ങളും ഇഷ്ടപ്പെടുന്നു.\nഓസ്ട്രേലിയൻ നാഷണൽ യൂണിവേഴ്സിറ്റിയിലെ പ്രധാന കാമ്പസിലെ പടിഞ്ഞാറ് ഭാഗത്താണ് ബ്ലാക്ക് മൗണ്ടൻ സ്ഥിതി ചെയ്യുന്നത്. ഈ സ്ഥലം സന്ദർശകർക്ക് വളരെ നല്ലതാണ്, കാരണം ഈ പ്രദേശം സന്ദർശിക്കാൻ വലിയ ശ്രമം നടത്തേണ്ടതില്ല. കൂടാതെ, ടെൽസ്ട്ര ടവറിന്റെ നിരീക്ഷണ ഗോപുരം മുതൽ നഗരത്തിന്റെ മനോഹരമായ വിഹാരം തുടങ്ങുന്നു.\nബ്ലാക്ക് മൗണ്ടിലെ ഒരു കുന്നിൽ ഗോപുരത്തിന് സമീപം ബ്ലാക്ക് മൗണ്ടൻ ഡോ ടെൽസ്ട്ര ടവറിലുണ്ട്. ഇവിടെ ഒരു ടൂറിസ്റ്റ് ടൂറിസ്റ്റ് ബസ് സർവീസ് ഉണ്ട്. പൊതുഗതാഗതത്തിലൂടെ നിങ്ങൾക്ക് തടാകത്തിന്റെ മറുകരയിൽ സ്ഥിതി ചെയ്യുന്ന നിരവധി സ്റ്റോപ്പുകൾ ലഭിക്കും. പ്രത്യേകിച്ച്, ഡാലി റോഡിലെ ജോൺ XXIII CLG (ബസ് നമ്പർ 3, 934), ലേഡി ഡെൻമാൻ ഡോ. എ.ടി.എസ്സിസ് (ബസ് നമ്പർ 81, 981), ബസ്ജലോംഗ് ക്രോസ് കാസ്വെൽ ഡോക് (ബസ് നമ്പർ 40, 717, 940).\nക്യാപ്റ്റൻ ജെയിംസ് കുക്കിന്റെ സ്മാരകം\nകപതി ദ്വീപിലെ പക്ഷി സങ്കേതം\nബാൽഖാഷ് വഴി ക്രൂരന്മാർ\nഇത് തിന്മയുടെ രൂപമോ ഡി കോപ്രിയോയുടെ തമാശയാണോ? മികച്ച മനുഷ്യന്റെ റോളിൽ വിജയിയുടെ അസാധാരണമായ ആംഗ്യം\nആളൊന്നിൻറെ ഭാഷയിലുള്ള ബ്രൗൺ പ്ലാക്ക് - കാരണങ്ങൾ\nസോറിയാസിസ് കൊണ്ട് ഡയറ്റ് പെഗാനോ


Author : ഫാ. ഷാജി പുത്തൻപുരക്കിൽ\n15 Dec 2016 11:59 AM\nജീവിതത്തില് സ്മരിക്കപ്പെടേണ്ടതായ ഒരേ ഒരു കാര്യം ദൈവം നമ്മെ സ്നേഹിക്കുന്നു എന്നുള്ളതാണ്, ദൈവത്താല് കൂടുതല് സ്നേഹിക്കപ്പെടുന്പോള് നമുക്ക് മറ്റുള്ളവരേയും കൂടുതല് സ്നേഹിക്കാന് കഴിവുണ്ടാകും. ഞ‍ാന് ദൈവത്താല് സ്നേഹിക്കപ്പെടുന്നു എന്നുള്ളത് കേവലം ഒരു സ്മരണ പുതുക്കലിന്‍റെ പ്രശ്നം മാത്രമാണ്. അത് നമ്മുടെ സത്തയുടെ അകക്കാന്പില് ഉണ്ട്. നാം നിശബ്ദരായിരുന്നാല് മാത്രം മതി. നൂറു ഡിഗ്രിയില് ജലം ബാഷ്പീകരിക്കപ്പെടുന്ന പോലെ, മൗനത്തില് നമ്മുടെ അഹംബോധം ബാഷ്പീകരിക്കപ്പെടും. അവിടെ മഹത്തായ ഒരു നിശബ്ദത മാത്രം. ആ നിശബ്ദതയില് നാം സ്നേഹം തിരിച്ചറിയും.\nവേദപുസ്തകത്തിലെ സുവിശേഷങ്ങളില് ആദ്യ അധ്യായങ്ങളില് ധ്യാനാശ്രമത്തിലെ ഇത്തരം ഏതാനും താപസ്സരെ നമുക്ക് കാണാന് കഴിയും. അവര് തന്നെയാണ് 'ധ്യാനത്തിനു പോകുന്നവരുടേയും', 'ധ്യാനം കൂടുന്നവരുടേയും', 'ധ്യാനിക്കുന്നവരുടേയും' പ്രാഗ്രൂപങ്ങള്, ധ്യാനാശ്രമത്തിലെ ആ 'ദൈവക്കോലങ്ങളെ ഒന്ന് കണ്‍തുറന്ന് കണ്ടാലും ! സുവിശേഷപ്പുസ്തകം തുറക്കുന്പോള് സ്വപ്നം കാണുന്ന ജോസഫ് എന്ന പുരുഷനെ നാം കാണും. ദൈവവിചാരം മാത്രമായിരുന്നു അവന്‍റെ ഉള്ളില്. അവന് ധ്യാനാശ്രമത്തില് ദൈവസ്വപ്നങ്ങളുമായി കഴിഞ്ഞുപോന്നു. ദൈവം അവനെ സ്നേഹിച്ചു, അവന് ദൈവത്തേയും, ദൈവം അവനോട് സ്വപ്നങ്ങള് പങ്കുവെച്ചു, അവന് ദൈവത്തോടും.\nരണ്ടാമത്തെയാള് സഖറിയാ ആണ്. ജീവസ്പന്ദനവുമായി ദൂതന് വന്നപ്പോള് സഖറിയാ വല്ലാതെ സന്ദേഹയായി. തന്‍റെ ഇത്തിരിപ്പോന്ന യുക്തി കൊണ്ട് അയാള് ചില ചോദ്യങ്ങള് ചോദിച്ചു. ജീവനെന്ന അത്ഭുതത്തിനു മുന്നില് കുറച്ചുകാലം മൗനത്തില് പൊരുന്നയിരിക്കുക എന്നതായിരുന്നു അയാള്‍ക്ക് കിട്ടിയ ഉത്തരം.\nമൂന്നാമത്തെയാള് നസ്രത്തിലെ കന്യക, മേരിയാണ്. ജീവസ്പന്ദനവുമായി വന്ന ദൂതനെ നസ്രത്തിലെ കന്യക അത്ഭുതത്തോടെ സ്വീകരിച്ചു. ആദരവോടെ നമിച്ചു. ദൂതന് കൊടുത്ത ദൂതിനെ അവള് ഇതാ കര്‍ത്താവിന്‍റെ അടിയാട്ടി എന്ന് പറഞ്ഞ് ഹൃദയത്തിലെ മൗനത്തിന്‍റെ ചെപ്പില് മാനം കാണിക്കാത്ത മയില്‍പ്പീലി കണക്കെ സൂക്ഷിച്ചു.\nധ്യാനാശ്രമത്തിലെ ഈ മൂന്നു മൗനകൂടാരങ്ങളില് ഏതെങ്കിലുമൊക്കെയായി നമുക്ക് കൂട്ടുകൂടാവുന്നതാണ്. ഇവരില് ആരിലെങ്കിലുമൊക്കെ നമ്മുടെ ചില ചിത്താന്തങ്ങള് ഉള് ച്ചേര്‍ന്നു കിടപ്പില്ലേ! ദൈവത്തെ സ്വപ്നം കാണാനും,ജീവനെന്ന അത്ഭുതത്തിനുമുന്പില് ആദരവോടെ നമിക്കാനും, ജീവിതപ്രശ്നങ്ങളുടെ മുന്പില് സന്ദേഹിയാകാതെ മൗനത്തിന്‍റെ വാല്മീകത്തില് പ്രവേശിക്കുക. ഗോ റിട്രീറ്റ്....


തമിഴ്നാട്ടിൽ തിങ്കളാഴ്ച മുതൽ സമ്പൂർണ ലോക്ഡൗൺ; അവശ്യസേവനങ്ങള്‍ക്ക് മാത്രം അനുമതി | PravasiExpress\nHome India Chennai Life തമിഴ്നാട്ടിൽ തിങ്കളാഴ്ച മുതൽ സമ്പൂർണ ലോക്ഡൗൺ; അവശ്യസേവനങ്ങള്‍ക്ക് മാത്രം അനുമതി\nഅവശ്യസർവ്വീസുകൾക്ക് മാത്രമാണ് അനുമതിയുള്ളത്. അവശ്യസാധനങ്ങൾ വിൽക്കുന്ന കടകൾ രാവിലെ6മുതൽ 10 വരെ പ്രവർത്തിക്കും. അടിയന്തര ആവശ്യങ്ങൾക്ക് അല്ലാത്ത സംസ്ഥാനാന്തര യാത്രകൾക്ക് തമിഴ്നാട്ടിൽ വിലക്ക് ഏർപ്പെടുത്തി. തമിഴ്നാട് അതിർത്തി കടന്നെത്തുന്ന സ്വകാര്യവാഹനങ്ങൾ തടയും. അടിയന്തര ആവശ്യമുള്ള യാത്രകൾ അനുവദിക്കും.\nപെട്രോള്, ഡീസല് പമ്പുകള് തുറന്നു പ്രവര്‍ത്തിക്കും. സര്‍ക്കാര് ഉടമസ്ഥതയിലുള്ള മദ്യവില്‍പ്പന ശാലകള് 14 ദിവസത്തേക്ക് അടച്ചിടും. പാഴ്സല് സേവനങ്ങള്‍ക്കായി മാത്രം റെസ്റ്റോറന്റുകള് തുറക്കാന് അനുവദിക്കും. അവശ്യ സര്‍വീസില്‍പ്പെടാത്ത എല്ലാ സര്‍ക്കാര് സേവനങ്ങളും പ്രവര്‍ത്തനം നിര്‍ത്തും. എന്നാല് സെക്രട്ടേറിയറ്റ്, ആരോഗ്യം, റവന്യൂ, ദുരന്തനിവാരണം, പോലീസ്, അഗ്‌നിരക്ഷാസേന, ജയില്, പ്രാദേശിക ഭരണം, വൈദ്യുതി, പിഡബ്ല്യുഡി, സാമൂഹ്യക്ഷേമം, വനം വകുപ്പുകള് പ്രവര്‍ത്തിക്കും.\nരാജ്യത്ത് പതിനൊന്നിലധികം സംസ്ഥാനങ്ങൾ സമ്പൂർണ അടച്ചിടലിലാണ്. കേരളത്തിനു പുറമേ ദില്ലി, ഹരിയാന ,ബിഹാർ , യുപി, ഒഡീഷ , രാജസ്ഥാൻ, കർണാടക, ഝാർഖണ്ഡ് , ഛത്തീസ്ഗഡ് സംസ്ഥാനങ്ങൽ നേരത്തെ ലോക്ഡൗൺ പ്രഖ്യാപിച്ചിരുന്നു. ഇതിനുപുറമേ പത്തോളം സംസ്ഥാനങ്ങളിൽ രാത്രികാല, വാരാന്ത്യ കർഫ്യൂവും നിലനിൽക്കുന്നുണ്ട്.\nകർണാടകത്തില് മെയ് 10 മുതൽ 24 വരെ ലോക്ഡൗൺ പ്രഖ്യാപിച്ചു. അവശ്യ സാധനങ്ങൾ വില്‍ക്കുന്ന കടകൾ രാവിലെ6മുതല് 10വരെ മാത്രമേ തുറക്കുകയുള്ളൂ, എന്നാല് വാഹനങ്ങളില് കടകളില് പോകാന് അനുവദിക്കില്ല. നടന്നുതന്നെ പോകണം എന്നാണ് വ്യവസ്ഥ. വ്യവസായ ശാലകളടക്കം സംസ്ഥാനത്ത് പരമാവധി അടച്ചിട്ട് രോഗവ്യാപനത്തെ ചെറുക്കാനാണ് ശ്രമം.\nകൊവിഡ് പശ്ചാത്തലത്തിൽ ഗോവയിൽ ഈമാസം9മുതൽ 23 വരെ ലോക്ഡൗൺ ഏർപ്പെടുത്തുകയാണെന്ന് മുഖ്യമന്ത്രി പ്രമോദ് സാവന്ത്.അവശ്യവസ്തുക്കൾ വിൽക്കുന്ന കടകൾ തുറക്കും. പലചരക്ക് കടകൾ രാവിലെ7മുതൽ 1 വരെ തുറന്നു പ്രവർത്തിക്കും. ഹോട്ടലുകളിൽ പാഴ്സലുകൾ മാത്രമാണ് ലഭ്യമാവുക.ഗോവയിൽ മരണ നിരക്ക് കൂടുകയാണെന്നും ജാഗ്രത പാലിക്കേണ്ട സമയമാണെന്നും മുഖ്യമന്ത്രി വ്യക്തമാക്കി.\nPrevious articleലോകത്തെ ഭീതിയിലാക്കി ചൈനീസ് റോക്കറ്റ്; ഇന്നോ നാളെയോ ഭൂമിയിൽ പതിചേക്കാം; ഭ്രമണം തുടരുന്നു\nNext articleനടി കങ്കണ റണാവത്തിന് കോവിഡ് സ്ഥിരീകരിച്ചു\nട്രാന്‍സ്ജെൻഡർ മകള്‍ക്ക് വയസ്സറിയിക്കല് ചടങ്ങ് നടത്തി തമിഴ് ദമ്പതികള്\nമാതാപിതാക്കളുടെ ഓർമയിൽ ക്ഷേത്രമൊരുക്കി മകൻ\nJustice Verma Committee Report,Fast Track Courts, 181 helpline- A Breaking of...


ജനലക്ഷങ്ങൾക്ക് ആനന്ദം പകർന്ന ഒരു സംപ്രേഷണം!\n2013 ഒക്‌ടോബർ5ശനിയാഴ്‌ച, വാച്ച് ടവർ ബൈബിൾ ആൻഡ്‌ട്രാക്‌റ്റ്‌സൊസൈറ്റി ഓഫ് പെൻസിൽവേനിയയുടെ 129-ാ‍ം വാർഷികയോഗം നടന്നു. 21 ദേശങ്ങളിലായി 2,57,294 പേർ നേരിട്ടോ ഇന്‍റർനെറ്റ് ഉപയോഗിച്ചുള്ള തത്സമയസംപ്രേഷണം മുഖേനയോ അതിൽ പങ്കെടുത്തു. ആ വാരാന്തത്തിൽ പരിപാടി പുനഃസംപ്രേഷണം ചെയ്‌തപ്പോൾ മറ്റ് അനേകം സാക്ഷികൾക്കുകൂടി അത് ആസ്വദിക്കാൻ കഴിഞ്ഞു. അങ്ങനെ ആകെ 31 ദേശങ്ങളിലായി 14,13,676 പേർ ഈ പരിപാടിയിൽ സംബന്ധിച്ചു. ഇതാദ്യമായാണ് യഹോവയുടെ സാക്ഷികളുടെ ഒരു പരിപാടിക്ക് ഇത്രയും പേർ ഹാജരാകുന്നത്. ഇതിനു മുമ്പ് ഇതുപോലെ വലിയ ഒരു ഹാജർ ഉണ്ടായത് 2013 ഏപ്രിൽ 28-ന് മെക്‌സിക്കോയിലും മധ്യ അമേരിക്കയിലും ഉള്ളവർ ഒരു പ്രത്യേക പരിപാടിക്കു കൂടിവന്നപ്പോഴായിരുന്നു. 13,27,704 ആയിരുന്നു അന്നത്തെ ഹാജർ.\n1920-കൾ മുതൽ യഹോവയുടെ സാക്ഷികൾ ലോകമെങ്ങുമുള്ള ആളുകൾക്കായി തങ്ങളുടെ കൺവെൻഷൻപരിപാടികൾ പ്രക്ഷേപണം ചെയ്‌തിരുന്നു. ടെലിഫോണും റേഡിയോ നെറ്റ്‌വർക്കും ഉപയോഗിച്ചാണ് അതു ചെയ്‌തിരുന്നത്. എന്നാൽ, ഇന്‍റർനെറ്റ് വന്നതോടെ ഉൾനാടുകളിൽ താമസിക്കുന്നവർക്കുപോലും ഇന്ന് പരിപാടികൾ കേൾക്കാനും കാണാനും കഴിയുന്നു; തത്സമയംതന്നെയോ കുറച്ച് സമയത്തിന്‍റെ വ്യത്യാസത്തിലോ അവർ അത് ആസ്വദിക്കുന്നു. അമേരിക്കൻ ഐക്യനാടുകളിലെ യഹോവയുടെ സാക്ഷികളിൽ ഒരാളായ വില്യം 1942-ൽ വെർജീനിയയിലെ റിച്ച്മണ്ടിൽ ഒരു കൺവെൻഷനിൽ സംബന്ധിച്ചു. ടെലിഫോൺ കണക്ഷനുകൾ ഉപയോഗിച്ചാണ് അന്ന് പരിപാടികൾ പ്രക്ഷേപണം ചെയ്‌തത്. അതും 2013-ലെ വാർഷികയോഗപരിപാടിയുടെ സംപ്രേഷണവും താരതമ്യം ചെയ്‌തുകൊണ്ട് അദ്ദേഹം പറയുന്നു: “പരിപാടി കാണുകയുംകൂടി ചെയ്യുമ്പോൾ അതിൽനിന്ന് കൂടുതൽ പ്രയോജനം ലഭിക്കുന്നു; ആസ്വാദ്യത ഒരുപാടു വർധിക്കുന്നു.”\nയഹോവയുടെ സാക്ഷികളുടെ വ്യത്യസ്‌ത ബ്രാഞ്ചോഫീസുകളിലുള്ള ധാരാളം ആളുകൾ അനേകായിരം മണിക്കൂറുകൾ പണിപ്പെട്ടിട്ടാണ് ഈ സംപ്രേഷണം സാധ്യമായത്. ഒരു വർഷത്തിലേറെ അവർ അതിനുവേണ്ടി പരിശ്രമിച്ചു. അതു സംപ്രേഷണം ചെയ്‌ത ദിവസങ്ങളിൽ, ന്യൂയോർക്കിലെ ബ്രൂക്‌ലിനിലുള്ള ഒരു കേന്ദ്രത്തിൽ ഇരുന്ന് സാങ്കേതിക വിദഗ്‌ധർ സദാസമയവും കാര്യാദികൾ നിരീക്ഷിച്ചുകൊണ്ടിരുന്നു. 15 സമയമേഖലകളിലുള്ള (time zones) സ്ഥലങ്ങളിലാണ് അതു പ്രദർശിപ്പിച്ചത്. സാങ്കേതിക കാര്യങ്ങൾ ക്രമീകരിക്കുന്നതിനും പരിപാടി സംപ്രേഷണം ചെയ്യുന്നതിനും സഹായിച്ച റയൻ പറയുന്നു: “ഞങ്ങൾക്ക് ഉറങ്ങാനായില്ല എന്നതു ശരിയാണ്. പക്ഷേ, ഒരുപാട് ആളുകൾക്കുകൂടി അതു കാണാൻ കഴിയുമല്ലോ എന്നോർത്തപ്പോൾ അങ്ങനെയൊരു ത്യാഗം ചെയ്‌തതിൽ ഞങ്ങൾക്കു ചാരിതാർഥ്യം തോന്നി.”\nപല വീഡിയോ ക്യാമറകൾ ഉപയോഗിച്ച് പരിപാടി റെക്കോർഡ് ചെയ്‌തിട്ട് മിക്‌സർ എന്ന ഒരു ഉപകരണത്തിന്‍റെ സഹായത്തോടെ ഏറ്റവും നല്ല ദൃശ്യങ്ങൾ തിരഞ്ഞെടുക്കുന്നു. തിരഞ്ഞെടുത്ത ആ ദൃശ്യങ്ങൾ ചേർത്ത് ഒറ്റ വീഡിയോയാക്കി കൺട്രോൾ സെന്‍റർ എന്നൊരു കേന്ദ്രത്തിലേക്ക് അയയ്‌ക്കുന്നു. അവിടെ ചിത്രങ്ങളുടെ റെസൊല്യൂഷനെ അഥവാ മിഴിവിനെ അടിസ്ഥാനമാക്കി മൂന്നു വ്യത്യസ്‌ത പതിപ്പുകൾ തത്സമയം തയ്യാറാക്കുന്നു. അടുത്തതായി ആ വീഡിയോ ഒരു കമ്പ്യൂട്ടറിലേക്ക് അയച്ച്, 10 സെക്കൻഡ് വീതമുള്ള ഭാഗങ്ങളാക്കുന്നു. എന്നിട്ട് വെബ് സെർവർ എന്ന കമ്പ്യൂട്ടർ ഉപയോഗിച്ച് ഇന്‍റർനെറ്റിലൂടെ സംപ്രേഷണം ചെയ്യുന്നു. പരിപാടി സംപ്രേഷണം ചെയ്യുന്ന സ്ഥലങ്ങളിൽ സ്ഥാപിച്ചിട്ടുള്ള ഒരു ഉപകരണം ആ ഭാഗങ്ങളെ വീണ്ടും കൂട്ടിച്ചേർത്ത് ഒറ്റ വീഡിയോയാക്കുന്നു. അങ്ങനെ വെറും 30 മുതൽ 60 വരെ സെക്കന്‍റുകളുടെ വ്യത്യാസത്തിൽ പരിപാടി കാണാനും കേൾക്കാനും സാധിക്കുന്നു.\nഎന്നാൽ ഇന്‍റർനെറ്റ് കണക്ഷന്‍റെ വേഗം കുറഞ്ഞുപോയെങ്കിലോ? പരിപാടി സംപ്രേഷണം ചെയ്യുന്നിടത്ത് സ്ഥാപിച്ചിട്ടുള്ള ആ ഉപകരണം പെട്ടെന്നുതന്നെ മിഴിവു കുറവുള്ള ദൃശ്യങ്ങൾ സംപ്രേഷണം ചെയ്യാൻ തുടങ്ങും. ഇന്‍റർനെറ്റ് കണക്ഷൻ വേഗം കൈവരിക്കുമ്പോൾ വീണ്ടും മിഴിവാർന്ന ദൃശ്യങ്ങൾ സംപ്രേഷണം ചെയ്യും. അങ്ങനെ തടസ്സം കൂടാതെ പരിപാടി കാണാൻ കാണികൾക്കു സാധിക്കുന്നു. കണക്ഷൻ പാടേ നഷ്ടപ്പെട്ടാലും ഉപകരണത്തിൽ ശേഖരിച്ചിരിക്കുന്ന ബാക്കി ദൃശ്യങ്ങൾകൂടി സദസ്സിനു കാണാനാകും. പെട്ടെന്നുതന്നെ കണക്ഷൻ തിരികെ വന്നാൽ ഒരു പ്രശ്‌നം ഉണ്ടായെന്നുപോലും കാണികൾ അറിയില്ല. ഇന്‍റർനെറ്റിനു പ്രശ്‌നങ്ങൾ ഉണ്ടാകാനുള്ള സാധ്യത മുൻകൂട്ടി കണ്ട് പകരംസംവിധാനങ്ങളും ഏർപ്പെടുത്തിയിട്ടുണ്ട്.\nപരിപാടി നടന്നത്: യഹോവയുടെ സാക്ഷികളുടെ ജേഴ്‌സി സിറ്റി സമ്മേളനഹാൾ, ന്യൂ ജേഴ്‌സി, യു.എസ്.എ. ഹാജർ: 4,732.\nഏറ്റവും വലിയത്: പെർത്ത്, ഓസ്‌ട്രേലിയ. ഹാജർ: 7,186.\nഏറ്റവും വടക്കുള്ളത്: ഫെയർബാങ്ക്സ്, അലാസ്‌ക, യു.എസ്.എ. ഹാജർ: 255.\nഏറ്റവും തെക്കുള്ളത്: ഇൻവെർകാർഗിൽ, ന്യൂസിലൻഡ്. ഹാജർ: 190.\nഏറ്റവും അകലെയുള്ളത്: പെർത്ത്, ഓസ്‌ട്രേലിയ. ജേഴ്‌സി സിറ്റിയിൽനിന്ന് ഏകദേശം 18,700 കിലോമീറ്റർ (11,600 മൈൽ) അകലെയാണ് ഇത്.\nഓസ്‌ട്രേലിയയിലെ നോർത്തേൺ ടെറിറ്ററിയിലുള്ള കാതറിനിൽ പരിപാടി കാണുന്നു\nവാർഷികയോഗത്തിന്‍റെ പ്രസക്തഭാഗങ്ങൾ—2013 ഒക്‌ടോബർ


മഞ്ചേശ്വരം സുരേന്ദ്രൻ പിടിക്കും? സാധ്യതകൾ ഇങ്ങനെ - chances of bjp state president k surendran to win manjeshwar assembly election 2021 | Samayam Malayalam\nchances of bjp state president k surendran to win manjeshwar assembly election 2021\nമഞ്ചേശ്വരം സുരേന്ദ്രൻ പിടിക്കും? സാധ്യതകൾ ഇങ്ങനെ\nSamayam Desk | Samayam Malayalam | Updated: 13 Apr 2021, 04:54:38 PM\nമഞ്ചേശ്വരത്ത് കോൺഗ്രസ് വോട്ടുകൾ ബിജെപിക്ക് മറിഞ്ഞതായാണ് സംശയിക്കുന്നത്.\nവെറും 89 വോട്ടുകൾക്ക് 2016-ൽ ബിജെപിക്ക് നഷ്ടമായ മണ്ഡലമാണ് മഞ്ചേശ്വരം. ബിജെപിയുടെ മിന്നും സ്ഥാനാർത്ഥിയായ കെ സുരേന്ദ്രനായിരുന്നു മണ്ഡലം പിടിച്ചെടുക്കാനുള്ള ദൗത്യം. എന്നാൽ മഞ്ചേശ്വരത്തെ വോട്ട‍ര്‍മാര് സുരേന്ദ്രനെ പരാജയം നുണയാൻ വിധിച്ചു. ഇക്കുറി ബിജെപിക്ക് ഏറ്റവും പ്രതീക്ഷയുള്ള മണ്ഡലങ്ങളിലൊന്നാണ് മഞ്ചേശ്വരം. ക‍ര്‍ണ്ണാടകത്തോട് ചേ‍ര്‍ന്നു കിടക്കുന്ന മഞ്ചേശ്വരത്തിന്റെ മണ്ണ് ബിജെപിയുടേ വേരോടാൻ പാകത്തിൽ പരുവപ്പെട്ടു കഴിഞ്ഞുവെന്നാണ് ഈ തെരഞ്ഞെടുപ്പിലെ ചില സാധ്യതകൾ വ്യക്തമാക്കുന്നത്.\nവോട്ടുകൾ ചോ‍ര്‍ന്നാൽ ബിജെപി\n76.88 ശതമാനം പോളിങ്ങാണ് ഇത്തവണ മഞ്ചേശ്വരത്ത് പോൾ ചെയ്യപ്പെട്ടിരിക്കുന്നത്. ആകെ 2,21,682 വോട്ട‍ര്‍മാരാണ് മണ്ഡലത്തിലുള്ളത്. ഇത്തവണത്തെ പോളിങ് ശതമാനവുമായി താരതമ്യപ്പെടുത്തുമ്പോൾ 1,70,431 വോട്ടുകൾ രേഖപ്പെടുത്തപ്പെട്ടു. തെരഞ്ഞെടുപ്പിന് ശേഷം എൽഡിഎഫ് എടുത്ത കണക്കു പ്രകാരം യുഡിഎഫിന് 63,000 വോട്ടുകളും ബിജെപിക്ക് 61,460 വോട്ടുകളും എൽഡിഎഫിന് 42,860 വോട്ടുകളും ലഭിച്ചെന്നാണ് കണക്ക്. കോൺഗ്രസ് വോട്ടുകൾ ചോ‍ര്‍ന്നാൽ ബിജെപിക്ക് ജയം സുനിശ്ചതമാണെന്നാണ് തെരഞ്ഞെടുപ്പിന് ശേഷം മാധ്യമം റിപ്പോ‍ര്‍ട്ട് ചെയ്തിരിക്കുന്നത്.\nതെരഞ്ഞെടുപ്പിനു പിന്നാലെ യുഡിഎഫ് പുറത്തുവിട്ട കണക്കുകൾ മാധ്യമം റിപ്പോ‍ര്‍ട്ടിൽ വ്യക്തമാക്കിയിട്ടുണ്ട്. 65,000 വോട്ടുകൾ ബിജെപിക്ക് ലഭിക്കുമെന്നും 70,000 വോട്ടുകൾ യുഡിഎഫിന് ലഭിക്കുമെന്നും കോൺഗ്രസ് അവകാശപ്പെടുന്നു. എന്നാൽ ഈ കണക്ക് ശരിയാവാൻ സാധ്യതയില്ലെന്ന് റിപ്പോ‍ര്‍ട്ടിൽ പറയുന്നുണ്ട്. ഇതു പ്രകാരമാണെങ്കിൽ അയ്യായിരം വോട്ടുകൾ കോൺഗ്രസിൽ നിന്നും ചോ‍ര്‍ന്നാൽ സുരേന്ദ്രന് ജയസാധ്യത തെളിയും. മഞ്ചേശ്വരത്തുള്ള 8000 ക്രിസ്ത്യൻ വോട്ടുകൾ തങ്ങൾക്ക് ലഭിച്ചതായി എൽഡിഎഫ് വ്യക്തമാക്കുന്നു.\nപരാജയ ഭീതിയിൽ യുഡിഎഫ്\nകാഞ്ഞങ്ങാട് ഔഫ് അബ്ദുറഹിമാന്റെ കൊലപാതകവുമായി ബന്ധപ്പെട്ട് എപി വിഭാഗത്തിന്റെ വോട്ടുകൾ ഇക്കുറി മുസ്ലിം ലീഗിന് ലഭിക്കില്ല. വോ‍ര്‍ക്കാടി, മീഞ്ച, പൈവളിഗ എന്നീ എപി സ്വാധീന മേഖലകളിലെ വോട്ടുകൾ യുഡിഎഫിന് ലഭിക്കില്ലെന്നതും വ്യക്തം. തദ്ദേശ സ്വയംഭരണ സ്ഥാപനങ്ങളിലേക്കുള്ള തെരഞ്ഞെടുപ്പിൽ വോ‍ര്‍ക്കാടി, പൈവളിഗ സീറ്റുകൾ യുഡിഎഫിന് നഷ്ടമായിരുന്നു. പതിനഞ്ച് വ‍ര്‍ഷമായി യുഡിഎഫ് ഭരണം നടത്തിയിരുന്ന മീഞ്ച പഞ്ചായത്തിന്റെ ഭരണം നഷ്ടമായതും ബ്ലോക്ക് പഞ്ചായത്തിൽ മുഴുവൻ അംഗങ്ങളെ നഷ്ടമാകാൻ ഇടയാക്കിയതും യുഡിഎഫ് സ്ഥാനാ‍ര്‍ത്ഥിയാണെന്ന് കോൺഗ്രസ് നേരത്തെ ആരോപിച്ചിട്ടുണ്ട്.\nവോട്ട് മാറ്റിക്കുത്തിയെന്ന് സംശയം\nമഞ്ചേശ്വരത്ത് കോൺഗ്രസ് വോട്ട് മാറ്റിക്കുത്തിയതായി സംശയിക്കുന്നുവെന്ന് ലീഗ് നേതാക്കളെ ഉദ്ധരിച്ച് മാധ്യമം റിപ്പോ‍ര്‍ട്ട് ചെയ്തിട്ടുണ്ട്. കോൺഗ്രസ് നേതൃത്വത്തിന്റെ അറിവോടെ ബിജെപിക്ക് വോട്ട് മറിച്ചതായാണ് ലീഗ് സംശയം ഉന്നയിച്ചിരിക്കുന്നത്. വോ‍ര്‍ക്കാടി, മീഞ്ച, പൈവളിഗെ, പുത്തിഗെ പഞ്ചായത്തുകളിൽ ബിജെപിക്ക് വോട്ട് മറിച്ചെന്നാണ് സംശയിക്കുന്നത്. എന്നാൽ യുഡിഎഫ് സ്വാധീന മേഖലയായ എൻമകജെ പഞ്ചായത്തിൽ വോട്ട് മറിഞ്ഞിട്ടില്ലെന്നും ലീഗ് വിലയിരുത്തുന്നു. യുഡിഎഫ് സ്ഥാനാ‍ര്‍ത്ഥിയോടുള്ള കോൺഗ്രസിന്റെ എതി‍ര്‍പ്പാണ് വോട്ട് മറിക്കലിന് ഇടയാക്കിയതെന്നാണ് മുസ്ലിം ലീഗ് വിലയിരുത്തുന്നത്. കഴിഞ്ഞ തവണത്തേതിൽ നിന്നും വിപരീതമായി യുഡിഎഫ് സ്ഥാനാ‍ര്‍ത്ഥിയുടെ പ്രചാരണ പ്രവ‍ര്‍ത്തനങ്ങൾക്ക് കോൺഗ്രസ് നേതാക്കൾ രംഗത്തിറങ്ങിതിരുന്നതും വോട്ട് മറിച്ചെന്ന സംശയമാണ് ഉയര്‍ത്തുന്നത്.\nമഞ്ചേശ്വരത്തെ തെരഞ്ഞെടുപ്പിൽ ആശങ്കയുണ്ടെന്ന് കെപിസിസി പ്രസിഡന്റ് മുല്ലപ്പള്ളി രാമചന്ദ്രൻ പറഞ്ഞിരുന്നു. മഞ്ചേശ്വരത്ത് എൽഡിഎഫ്-ബിജെപി രഹസ്യ ധാരണ ഉണ്ടെന്ന് സംശയിക്കുന്നുവെന്നായിരുന്നു അദ്ദേഹത്തിന്റെ ആരോപണം. എൽഡിഎഫ് ബിജെപിക്ക് വോട്ട് മറിച്ചിട്ടുണ്ടെങ്കിൽ അത് ബിജെപിക്ക് ഗുണം ചെയ്യുമെന്നായിരുന്നു മുല്ലപ്പള്ളി പറഞ്ഞത്. എന്നാൽ മുല്ലപ്പള്ളിയുടെ ആരോപണത്തെ തള്ളി മഞ്ചേശ്വരത്തെ യുഡിഎഫ് സ്ഥാനാ‍ര്‍ത്ഥി രംഗത്തെത്തിയിരുന്നു. മതേതരത്വം ആഗ്രഹിക്കുന്നവ‍രെല്ലാം യുഡിഎഫിന് വോട്ട് ചെയ്തിട്ടുണ്ടെന്നും വോട്ട് കച്ചവടം നടന്നിട്ടില്ലെന്നും അദ്ദേഹം പറഞ്ഞു, ഏഷ്യാനെറ്റ് ന്യൂസിനോടായിരുന്നു അദ്ദേഹത്തിന്റെ പ്രതികരണം. തനിക്ക് 10000ൽ അധികം ഭൂരിപക്ഷം ലഭിക്കുമെന്നും അദ്ദേഹം പറഞ്ഞു.\nകൊവിഡ് നിയന്ത്രണം: വീട്ടിലിരുന്ന് ഡോക്ടറെ കാണാം; ആശുപത്രിയില് പോകണ്ട; ഇ-സഞ്ജീവനി ശക്തമാക്കുന്നു ആര്‍ട്ടിക്കിള് ഷോ\nWeb Title : chances of bjp state president k surendran to win manjeshwar assembly election 2021


Jio Offers: ജിയോ പ്രീപെയ്ഡ് റീചാർജിനൊപ്പം ഐപിഎൽ ലൈവ് സ്ട്രീം സൌജന്യമായി നേടാം | Reliance Jio Offers Free IPL Match Live Streaming on Prepaid Plans - Malayalam Gizbot\n10 hrs ago Airtel Plans: പുതിയ സ്മാർട്ട് റീചാർജുകളും റേറ്റ് കട്ടറുകളുമായി എയർടെൽ\n12 hrs ago കഴിഞ്ഞ വാരം ട്രന്റിങ് ആയത് ഐഫോൺ 13 പ്രോ മാക്സ്, നത്തിങ് ഫോൺ (1) രണ്ടാമത്\n13 hrs ago മിസ്റ്റർ 'K' തിരിച്ച് വരുന്നു; ആകാംക്ഷ വളർത്തുന്ന പ്രഖ്യാപനവുമായി റെഡ്മി\n14 hrs ago ഒരു ലക്ഷത്തിൽ താഴെ വിലയിൽ വാങ്ങാവുന്ന കരുത്തൻ ഗെയിമിങ് ലാപ്ടോപ്പുകൾ\nNews മോഹന്‍ലാലിന് അതൃപ്തി, വിജയ് ബാബുവിന്റെ കാര്യത്തില് പറഞ്ഞത് ഇങ്ങനെ... ഇടവേളയുടെ മറുപടി\nഐപിഎൽ ലൈവ് സ്ട്രീം കാണാൻ ഉപയോക്താക്കൾക്ക് അവസരമൊരുക്കുന്ന പുതിയ ഓഫർ അവതരിപ്പിച്ചിരിക്കുകയാണ് ജിയോ. ജിയോയുടെ ചില പ്രീപെയ്ഡ് പ്ലാനുകൾക്കൊപ്പം ഐപിഎൽ ലൈവ് സ്ട്രീം കാണാൻ സാധിക്കും. നേരത്തെ ഡിസ്നി + ഹോട്ട്സ്റ്റാർ സബ്സ്ക്രിപ്ഷൻ സൌജന്യമായി നൽകുന്ന പ്ലാനുകളും ജിയോ അവതരിപ്പിച്ചിരുന്നു. ഈ സബ്സ്ക്രിപ്ഷനിലേക്ക് ആക്സസുള്ള ഉപയോക്താക്കൾക്ക് ഡിസ്നി+ ഹോട്ട്സ്റ്റാറിൽ നിന്ന് ഐപിഎൽ 2020 തത്സമയം സ്ട്രീം ചെയ്യാൻ സാധിക്കും.\nറിലയൻസ് ജിയോ ജിയോ ഫൈബർ ഉപഭോക്താക്കൾക്ക് ഐപിഎല്ലിന്റെ ലൈവ് സ്ട്രീം സൌജന്യമായി നൽകുന്നുണ്ട്. ഡിസ്നി + ഹോട്ട്സ്റ്റാർ സബ്‌സ്‌ക്രൈബുചെയ്യാത്തതോ സൌജന്യ ആക്‌സസ് ഇല്ലാത്തതോ ആയ ജിയോ ഉപഭോക്താക്കൾക്ക് ഐപിഎൽ 2020 സ്ട്രീമിംഗ് വെറും അഞ്ച് മിനിറ്റായി പരിമിതപ്പെടുത്തും. ജിയോയുടെ ഐപിഎൽ സ്ട്രീമിങ് സൌജന്യമായി ലഭിക്കുന്ന പ്ലാനുകൾ ഏതൊക്കെയാണെന്ന് നോക്കാം.\nജിയോയുടെ 401 രൂപ പ്ലാൻ\nറിലയൻസ് ജിയോയുടെ 401 രൂപ പ്ലാൻ ഉപയോക്താക്കൾക്ക് മൊത്തം വാലിഡിറ്റി കാലയളവിലേക്കുമായി 90 ജിബി ഡാറ്റയാണ് നൽകുന്നത്. 28 ദിവസത്തെ വാലിഡിറ്റിയുള്ള ഈ പ്ലാൻ ദിവസവും3ജിബി ഡാറ്റ നൽകുന്നു. ദിവസേനയുള്ള3ജിബി ഡാറ്റ ലിമിറ്റ് അവസാനിച്ചാൽ മൊത്തം വാലിഡിറ്റി കാലയളവിലേക്കുമായി അധികമായി നൽകുന്ന6ജിബി ഡാറ്റയും ഉപയോക്താക്കൾക്ക് ഉപയോഗിക്കാം.\nകൂടുതൽ വായിക്കുക: 84 ദിവസം വാലിഡിറ്റിയുള്ള ജിയോയുടെ പ്രീപെയ്ഡ് പ്ലാനുകൾ\n401 രൂപ പ്ലാൻ മറ്റ് നെറ്റ്‌വർക്കുകളിലേക്ക് എഫ്‌യുപി ലിമിറ്റോടെയുള്ള കോളിങ്, ദിവസവും 100 എസ്എംഎസ്, ജിയോ സിനിമ, ജിയോ ടിവി, ജിയോ ന്യൂസ് എന്നിവപോലുള്ള പ്രീമിയം ജിയോ ആപ്ലിക്കേഷനുകളിലേക്ക് കോംപ്ലിമെന്ററി ആക്സസ് എന്നിവ നൽകുന്നുണ്ട്. ജിയോ നമ്പരുകളിലേക്ക് സൌജന്യ കോളിംഗും ഈ പ്ലാനിലൂടെ ലഭിക്കും. ഡിസ്നി + ഹോട്ട്സ്റ്റാർ സൌജന്യ സബ്ക്രിപ്ഷൻ നൽകുന്ന ജിയോയുടെ വിലകുറഞ്ഞ പ്ലാനാണ് ഇത്.\nജിയോയുടെ 2,599 രൂപ പ്ലാൻ\nറിലയൻസ് ജിയോയുടെ വാർഷിക പ്ലാനാണ് 2,599 രൂപയുടേത്. ഈ വാർഷിക പ്രീപെയ്ഡ് പ്ലാനിലൂടെ ഉപയോക്താക്കൾക്ക് ദിവസവും2ജിബി ഡാറ്റയാണ് ലഭിക്കുന്നത് 365 ദിവസവത്തെ വാലിഡിറ്റിയുള്ള പ്ലാൻ ദിവസേനയുള്ള ഡാറ്റ ലിമിറ്റ് അവസാനിച്ചാൽ അധികമായി മൊത്തം വാലിഡിറ്റി കാലയളവിലേക്കുമായി 10 ജിബി അധിക ഡാറ്റയും ലഭിക്കുന്നു. 365 ദിവസത്തേക്ക് മൊത്തത്തിൽ 740 ജിബി ഡാറ്റയാണ് ഈ പ്ലാൻ നൽകുന്നത്.\n2,599 രൂപയുടെ പ്ലാൻ നൽകുന്ന ഏറ്റവും ആകർഷകമായ ആനുകൂല്യം ഡിസ്നി + ഹോട്ട്സ്റ്റാറിലേക്കുള്ള ഒരു വർഷത്തെ സബ്‌സ്‌ക്രിപ്‌ഷനാണ്. ജിയോ നമ്പരുകളിലേക്ക് സൌജന്യ കോളിങും ഈ പ്ലാനിലൂടെ ലഭിക്കും. മറ്റ് നെറ്റ്‌വർക്കുകളിലേക്ക് 12,000 മിനിറ്റ് സൌജന്യ കോളുകളാണ് എഫ്‌യുപി ലിമിറ്റായി ജിയോ നൽകുന്നത്. ദിവസവും 100 എസ്എംഎസ്, ജിയോ സിനിമ, ജിയോ ടിവി, ജിയോ ന്യൂസ് തുടങ്ങിയ ജിയോ പ്രീമിയം കണ്ടന്റുകളിലേക്കുള്ള സൌജന്യ സബ്ക്രിപ്ഷനും ഇതിനൊപ്പം ലഭിക്കും.\nഐപിഎൽ സ്ട്രീമിങ് നൽകുന്ന ജിയോ ഫൈബർ പ്ലാനുകൾ\nഐ‌പി‌എൽ ലൈവ് സ്ട്രീമിംഗ് നൽകുന്ന ചില ഫൈബർ പ്ലാനുകളും ജിയോയ്ക്ക് ഉണ്ട്. ജിയോഫൈബറിന്റെ 849 രൂപയ്ക്ക് മുകളിലുള്ള എല്ലാ ജിയോ ഫൈബർ പ്ലാനുകൾക്കൊപ്പവും ഐ‌പി‌എൽ 2020 ലൈവ് സ്ട്രീം ലഭിക്കും. ഈ പ്ലാനുകളെല്ലാം ഡിസ്നി + ഹോട്ട്സ്റ്റാർ വിഐപി കണ്ടന്റിലേക്ക് കോംപ്ലിമെന്ററി സബ്ക്രിപ്ഷൻ നൽകുന്നുണ്ട്. ഒരു വർഷത്തെ സബ്‌സ്‌ക്രിപ്‌ഷനാണ് ഈ പ്ലാനുകളിലൂടെ ഉപയോക്താക്കൾക്ക് ലഭിക്കുന്നത്.\nഡിസ്നി + ഹോട്ട്സ്റ്റാർ ഒരുമാസത്തേക്കോ ഒരു വർഷത്തേക്കോ സബ്‌സ്‌ക്രൈബ് ചെയ്യാൻ സാധിക്കും. ഉപയോക്താക്ക് പ്രീമിയം സബ്‌സ്‌ക്രിപ്‌ഷൻ ആവശ്യമുണ്ടെങ്കിൽ ഒരു വർഷത്തേക്ക് അവർക്ക് 1499 രൂപയാണ് ചിവവഴിക്കേണ്ടി വരിക. ഒരു മാസത്തെ സബ്ക്രിപ്ഷന് 299 രൂപയാണ് നൽകേണ്ടി വരിക. ഡിസ്നി + ഹോട്ട്സ്റ്റാറിൽ പ്രീമിയം സബ്ക്രിപ്ഷൻ കൂടാതെ വിഐപി സബ്സ്ക്രിപ്ഷനും ലഭ്യമാണ്. ഇതിനായി ഒരു വർഷത്തേക്ക് 399 രൂപ നൽകേണ്ടത്. രണ്ട് പ്ലാനുകളും ഉപയോക്താക്കൾക്ക് ഐപിഎൽ 2020 ലൈവ് സ്ട്രീം ലഭ്യമാക്കും.\nതലമുറ മാറ്റം തുടരുന്നു; മുകേഷ് അംബാനിയുടെ മകൾ ഇഷ അംബാനി റിലയൻസ് റീട്ടെയിൽ തലപ്പത്തേക്ക്\nമിസ്റ്റർ 'K' തിരിച്ച് വരുന്നു; ആകാംക്ഷ വളർത്തുന്ന പ്രഖ്യാപനവുമായി റെഡ്മി\nReliance Jio: ജിയോ തലപ്പത്ത് തലമുറ മാറ്റം; Mukesh Ambani സ്ഥാനം ഒഴിഞ്ഞു, Akash Ambani പുതിയ ചെയർമാൻ\nഒരു ലക്ഷത്തിൽ താഴെ വിലയിൽ വാങ്ങാവുന്ന കരുത്തൻ ഗെയിമിങ് ലാപ്ടോപ്പുകൾ\nSmartphone Price: കയറി കയറി ചന്ദ്രനിലെത്തുമോ? അടുത്ത വർഷവും സ്മാർട്ട്ഫോണുകൾക്ക് വില കൂടും\nJio introduced Disney+ Hotstar subscription on select plans some time ago and now customers with access to the subscription will be able to live-stream IPL 2020 on Disney+ Hotstar.


കോംഗോയിലുണ്ടായ ഭീകരാക്രമണത്തില്6പേര് കൊല്ലപ്പെട്ടു - KeralaVoice\nHome Ociana കോംഗോയിലുണ്ടായ ഭീകരാക്രമണത്തില്6പേര് കൊല്ലപ്പെട്ടു\nകോംഗോയിലുണ്ടായ ഭീകരാക്രമണത്തില്6പേര് കൊല്ലപ്പെട്ടു\nബെനി : ഡെമോക്രാറ്റിക് റിപ്പബ്ലിക് ഓഫ് കോംഗോയിലുണ്ടായ ഭീകരാക്രമണത്തില്6പേര് കൊല്ലപ്പെട്ടു. 14 പേര്‍ക്ക് ഗുരുതമായി പരക്കേല്‍ക്കുകയും ചെയ്തിട്ടുണ്ട്. കിഴക്കന് നഗരമായ ബെനിയിലാണ് ഭീകരാക്രമണം നടന്നത്. ശനിയാഴ്ച രാത്രി ബെനിയില് ക്രിസ്മസ് ആഘോഷിക്കാനായി എത്തിയ ജനക്കൂട്ടത്തിനിടയിലാണ് ചാവേര് ആക്രമണം നടന്നത്. മരിച്ചവരില് രണ്ട് കുട്ടികളും ഉള്‍പ്പെടുന്നു. ആദ്യം ജനക്കൂട്ടത്തിനിടയിലേക്ക് വെടിയുതിര്‍ത്തതിന് ശേഷമായിരുന്നു സ്‌ഫോടനം. ഭീകരാക്രമണത്തെ കോംഗോ ഭരണകൂടം അപലപിച്ചു. ആക്രമണത്തിന്റെ ഉത്തരവാദിത്വം നിലവില് ആരും ഏറ്റെടുത്തിട്ടില്ല.\nPrevious articleകോവിഡ് യൂറോപ്പില് ആഞ്ഞടിക്കുന്നു ; ഒറ്റ ദിവസം ഫ്രാന്‍സില് റിപ്പോര്‍ട്ട് ചെയ്തത് ഒരു ലക്ഷം കേസുകള്\nNext articleറോഡിലും റെയില് വേ ട്രാക്കിലും ഓടാന് സാധിക്കുന്ന കിടിലന് വാഹനം രൂപകല്‍പ്പന ചെയ്ത് ജപ്പാന്


മനുഷ്യനു മുമ്പായി ഡമ്മി പറന്നുയര്‍ന്നു വിജയമായാല് ബഹിരാകാശ വിനോദയാത്ര ഇക്കൊല്ലം\n2019-03-03 05:05:13am |\nന്യൂയോര്‍ക്ക്: ശരീരമാസകലം ഘടിപ്പിച്ച സെന്‍സറുകളുമായി സ്‌പേസ്‌എക്‌സ് രൂപകല്‍പന ചെയ്‌ത പേടകം ബഹിരാകാശത്തേക്കു കുതിച്ചു. യാത്ര വിജയമെങ്കില് ഈ വര്‍ഷം തന്നെ ബഹിരാകാശ വിനോദ സഞ്ചാരത്തിനു തുടക്കമാകുമെന്നു സ്‌പേസ്‌എക്‌സ് സ്‌ഥാപകന് എലോണ് മസ്‌ക് അറിയിച്ചു.\nഫ്‌ളോറിഡ കെന്നഡി സ്‌പേസ് സെന്ററില്‍നിന്നായിരുന്നു വിക്ഷേപണം. സ്‌പേസ് എക്‌സിന്റെ ഫാല്‍ക്കണ്9റോക്കറ്റിലേറിയായിരുന്നു യാത്ര. ഇന്നു പേടകം രാജ്യാന്തര ബഹിരാകാശ നിലയത്തിലെത്തിച്ചേരും.\nമൂന്ന് ബഹിരാകാശ സഞ്ചാരികള്‍ക്കു പകരം ഡമ്മികളുമായാണു യാത്ര. ഇവയില് ഘടിപ്പിച്ചിട്ടുള്ള സെന്‍സറുകള് പേടകത്തിനുള്ളിലെ സാഹചര്യം വിലയിരുത്തും.\nആറ് ദിവസത്തിനുശേഷം പേടകം തിരിച്ചു ഭൂമിയിലെത്തും. ഇതിനുശേഷമാകും യാത്ര വിജയമാണോയെന്ന് ഉറപ്പാകൂ. 2011നുശേഷം നാസ സഞ്ചാരികളെ ബഹിരാകാശത്ത് എത്തിച്ചിട്ടില്ല. റഷ്യയുടെ സോയൂസ് പേടകങ്ങളിലായിയിരുന്നു രാജ്യാന്തര ബഹിരാകാശ നിലത്തിലേക്കുള്ള അമേരിക്കന് യാത്രികര് സഞ്ചരിച്ചിരുന്നത്.